คำแถลงประกอบงบประมาณรายจ่าย

**ประจำปีงบประมาณ พ.ศ. 2561**

พลเอก ประยุทธ์ จันทร์โอชา นายกรัฐมนตรี

แถลงต่อสภานิติบัญญัติแห่งชาติ

วันพฤหัสบดีที่ 8 มิถุนายน พุทธศักราช 2560

**---------------------------**

**กราบเรียน ท่านประธานสภานิติบัญญัติแห่งชาติ และสมาชิกที่เคารพ**

ในนามของนายกรัฐมนตรีและคณะรัฐมนตรีทุกคน รู้สึกยินดีและเป็นเกียรติอย่างยิ่งที่ได้มาแถลงคำประกอบร่างพระราชบัญญัติงบประมาณรายจ่ายประจำปีงบประมาณ พ.ศ. 2561ในวันนี้อีกครั้งหนึ่ง วันนี้ถือว่าเรามาร่วมกันในการสร้างประวัติศาสตร์ให้กับประเทศไทยในเรื่องที่เราจะปฏิรูปประเทศ เราจะเปลี่ยนแปลงประเทศไทย วันนี้เรามีเยาวชน ผู้แทนมาจากภายนอกด้วย สิ่งที่เราทำวันนี้ ทำเพื่อเขาด้วย และเพื่อคนที่ยังเด็กอยู่ ยังไม่โต และที่ยังอยู่ในท้อง ยังไม่เกิด ถ้าเราไม่ทำวันนี้ เราก็จะแก้อะไรไม่ได้อีกต่อไป เราต้องทำให้ประเทศของเราหลุดพ้นจากกับดักต่าง ๆ ที่เราอยู่มีอยู่ กับดักประชาธิปไตย กับดักความขัดแย้ง กับดักความไม่เข้มแข็งในระบบเศรษฐกิจ กับดักความเหลื่อมล้ำ ความไม่เป็นธรรม กับดักในการสร้างการขาดหลักคิดของทุกคนที่จะต้องดำเนินการต่อไปในวันนี้และวันหน้า เรากำลังทำวันนี้ให้เป็นประวัติศาสตร์วันหน้า

**กราบเรียน ท่านประธานสภานิติบัญญัติแห่งชาติ และสมาชิกที่เคารพ**

 วันนี้คณะรัฐมนตรีของเสนอร่างพระราชบัญญัติงบประมาณรายจ่ายประจำปีงบประมาณ พ.ศ. 2561 โดยมีหลักการและเหตุผล ดังนี้

**หลักการ**

ตั้งงบประมาณรายจ่ายประจำปีงบประมาณ พ.ศ. 2561เป็นจำนวนไม่เกิน 2,900,000,000,000 บาท

**เหตุผล**

 ทั้งนี้ เพื่อให้ส่วนราชการ รัฐวิสาหกิจ และหน่วยงานอื่น ๆ ได้มีงบประมาณรายจ่ายประจำปีงบประมาณ พ.ศ. 2561เพื่อใช้เป็นหลักในการจ่ายเงินแผ่นดิน

# ท่านประธานที่เคารพ

ร่างพระราชบัญญัติงบประมาณรายจ่ายประจำปีงบประมาณ พ.ศ. 2561 ที่รัฐบาลนำเสนอต่อท่านสมาชิกสภานิติบัญญัติแห่งชาติในวันนี้ เป็นหนึ่งในความพยายามของรัฐบาลในการขับเคลื่อนการพัฒนาประเทศให้สอดคล้องกับสภาวการณ์ทางเศรษฐกิจและสังคมในปัจจุบัน โดยใช้งบประมาณของแผ่นดินเป็นเครื่องมือของภาครัฐในการขับเคลื่อนยุทธศาสตร์และนโยบายสำคัญเร่งด่วนของรัฐบาลให้ประสบผลสำเร็จเป็นรูปธรรม เกิดประโยชน์และความคุ้มค่าสูงสุดแก่ประชาชน

ก่อนที่กระผมจะแถลงสาระสำคัญของร่างพระราชบัญญัติงบประมาณรายจ่ายประจำปีงบประมาณ พ.ศ. 2561 กระผมขอรายงาน ให้ทราบถึงภาวะเศรษฐกิจทั่วไป ฐานะและนโยบายการเงินการคลัง ของประเทศดังต่อไปนี้

**ภาวะเศรษฐกิจทั่วไป**

 เศรษฐกิจไทยในปี 2560 มีแนวโน้มขยายตัวในช่วงร้อยละ 3.3 – 3.8 ปรับตัวดีขึ้นจากการขยายตัวร้อยละ 3.2 ในปี 2559 ซึ่งจะเห็นว่ามีการเจริญเติบโตมากขึ้นตามลำดับถึงแม้ว่าจะช้าอยู่บ้าง แต่ก่อนที่รัฐบาลจะเข้ามาบริหารราชการแผ่น ในการจัดทำงบประมาณ 3 ปี ที่ผ่านมาจะติดลบ โดยมีปัจจัยสนับสนุนจาก (1) การฟื้นตัวของการส่งออกตามการปรับตัวดีขึ้นของเศรษฐกิจประเทศคู่ค้าและราคาสินค้าในตลาดโลก (2) การขยายตัวของการลงทุนภาครัฐที่อยู่ในระดับสูงและเร่งขึ้น (3) การปรับตัวดีขึ้นของการผลิตสินค้าเกษตรและราคาสินค้าเกษตรที่ยังอยู่ในเกณฑ์ดี ที่ผ่านมายังช้าอยู่บ้าง ทั้งนี้เราก็อยู่ในขั้นตอนของการปรับโครงสร้างทั้งหมด (4) การขยายตัวของภาคการท่องเที่ยวที่สนับสนุนเศรษฐกิจอย่างต่อเนื่อง และ (5) การปรับตัวดีขึ้นของตลาดรถยนต์ในประเทศ ซึ่งก็มีมากบ้าง น้อยบ้าง ขึ้นอยู่กับห้วงระยะเวลา ขึ้นอยู่กับความต้องการของทั้งในประเทศและต่างประเทศ และขึ้นอยู่กับแบบรุ่นของอุตสาหกรรมประเทศนี้ด้วย

อย่างไรก็ตาม การขยายตัวทางเศรษฐกิจยังมีข้อจำกัดจากอัตราการใช้กำลังการผลิตในภาคอุตสาหกรรมที่ยังอยู่ในเกณฑ์ต่ำ ที่ผ่านมามีการขยายกิจการเป็นจำนวนมากพอสมควร จาก Demand ที่อาจจะไม่ใช่ Demand ที่แท้จริง ทำให้วันนี้การใช้กำลังการผลิตใช้เพียงประมาณไม่ถึง 70% จากการที่ขยายไปเป็น 100% ในช่วงที่ผ่านมา ซึ่งส่งผลกระทบต่อการขยายตัวของการลงทุนภาคเอกชนและเศรษฐกิจในภาพรวม รวมทั้งมีปัจจัยเสี่ยงจากความผันผวนของการเคลื่อนย้ายเงินทุนและอัตราแลกเปลี่ยน ซึ่งธนาคารแห่งประเทศไทยและคณะกรรมการนโยบายการเงิน (กนง.) ได้พิจารณาติดตามและดำเนินการอยู่ สำหรับการดำเนินมาตรการและนโยบายที่สำคัญของสหรัฐอเมริกา และความต่อเนื่องในการฟื้นตัวของราคาน้ำมันและราคาสินค้าในตลาดโลกก็ยังมีผลอยู่สำหรับเสถียรภาพทางเศรษฐกิจยังมีแนวโน้มอยู่ในเกณฑ์ดี โดยคาดว่าอัตราเงินเฟ้อจะอยู่ในช่วงร้อยละ 0.8 - 1.3 ในขณะที่การจ้างงานมีแนวโน้มปรับตัวดีขึ้นตามการฟื้นตัวของภาคการผลิตบางอย่างลดลง บางอย่างก็เพิ่มขึ้น แต่เพิ่มขึ้นมากกว่าลดลง ถ้าติดตามดูตามสื่อหรือตามอะไรต่างๆ ที่ได้มีการชี้แจงไปแล้ว และดุลบัญชีเดินสะพัดมีแนวโน้มเกินดุลประมาณร้อยละ 8.9 ของผลิตภัณฑ์มวลรวมในประเทศ

เศรษฐกิจไทยในปี 2561 คาดว่าจะขยายตัวประมาณร้อยละ 3.3 – 4.3 เพิ่มขึ้นต่อเนื่องจากปี 2560 โดยมีปัจจัยสนับสนุนจากการขยายตัวของการส่งออกสินค้าและบริการตามภาวะเศรษฐกิจและปริมาณการค้าโลกที่มีแนวโน้มปรับตัวดีขึ้น รวมทั้งอุปสงค์ในประเทศที่เพิ่มขึ้นอย่างต่อเนื่องตามความคืบหน้าของโครงการลงทุนด้านโครงสร้างพื้นฐานที่สำคัญของภาครัฐ ประกอบกับการลงทุนภาคเอกชนที่มีการฟื้นตัวและขยายตัวมากขึ้น และมีการใช้จ่ายภาคครัวเรือนที่มีแนวโน้มขยายตัวดีต่อเนื่องจากการฟื้นตัวของภาคการส่งออกการท่องเที่ยว และการปรับตัวเข้าสู่ภาวะปกติของการผลิตภาคเกษตร ที่ผ่านมาก็ต้องไปดูว่าตกต่ำเพราะอะไร มีความเข้มแข็งเพียงพอหรือไม่ มีการแก้ไขปัญหาครบวงจรหรือไม่ ต้นทาง กลางทาง ปลายทาง ทั้งผู้ผลิต แปรรูป สร้างนวัตกรรม และการตลาด สำหรับเสถียรภาพทางเศรษฐกิจยังมีแนวโน้มอยู่ในเกณฑ์ดี โดยคาดว่าอัตราเงินเฟ้อจะอยู่ในช่วงร้อยละ 1.5 – 2.5 ในขณะที่ดุลบัญชีเดินสะพัดมีแนวโน้มเกินดุลประมาณร้อยละ 7.6 ของผลิตภัณฑ์มวลรวมในประเทศ

อย่างไรก็ตามในระดับประชาชนผู้มีรายได้น้อยเราก็ต้องพยายามแก้ไข ร่วมกันสร้างความเชื่อมโยง สร้างห่วงโซ่มูลค่าให้ถึงกันให้ได้ ทั้งเศรษฐกิจขนาดเล็ก ขนาดกลาง ขนาดใหญ่ และเศรษฐกิจในระดับฐานราก

**ฐานะและนโยบายการคลัง**

ภายใต้สภาวการณ์ทางเศรษฐกิจดังกล่าว ในปีงบประมาณ พ.ศ. 2561 รัฐบาลประมาณการว่าจะสามารถจัดเก็บรายได้สุทธิทั้งสิ้น จำนวน 2,565,000ล้านบาท เพิ่มขึ้นร้อยละ 3.4 จากปีก่อน และเมื่อหักการจัดสรรภาษีมูลค่าเพิ่มให้องค์กรปกครองส่วนท้องถิ่นตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม จำนวน 115,000 ล้านบาทแล้ว คงเหลือเป็นรายได้สุทธิที่สามารถนำมาจัดสรรเป็นรายจ่ายของรัฐบาล จำนวน 2,450,000 ล้านบาท หรือร้อยละ 15.2 ของผลิตภัณฑ์มวลรวมในประเทศ

ร่างพระราชบัญญัติงบประมาณรายจ่ายประจำปีงบประมาณ พ.ศ. 2561 ที่คณะรัฐมนตรีนำเสนอต่อสมาชิกผู้ทรงเกียรติ ในวงเงินงบประมาณทั้งสิ้น 2,900,000 ล้านบาท เป็นการดำเนินนโยบายงบประมาณแบบขาดดุล โดยกำหนดรายได้สุทธิจำนวน 2,450,000 ล้านบาท และเงินกู้เพื่อชดเชยการขาดดุลงบประมาณอีก จำนวน 450,000 ล้านบาท

ทำไมต้องทำงบประมาณขาดดุล เพราะว่าการใช้จ่ายภาครัฐยังมีความจำเป็นอยู่ในช่วงนี้ในการลงทุน เพื่อให้เกิดการจ้างงาน สร้างงาน มีการหมุนเวียนในระบบเศรษฐกิจ เพราะฉะนั้นจำเป็นต้องตั้งงบประมาณขาดดุลไว้

ปัจจุบันฐานะเงินคงคลัง ณ วันที่ 26พฤษภาคม 2560 มีจำนวนทั้งสิ้น 182,515 ล้านบาท ยังมั่นคงอยู่ โดยรัฐบาลจะบริหารเงินคงคลังให้อยู่ในระดับที่เหมาะสม และบริหารรายรับและรายจ่ายของรัฐให้มีประสิทธิภาพ และเกิดประโยชน์สูงสุดต่อไป อย่าไปดูช่วงใดช่วงหนึ่ง เป็นเรื่องของการบริหารจัดการ

**ฐานะและนโยบายการเงิน**

เศรษฐกิจไทยในปี 2560 มีแนวโน้มขยายตัวอย่างต่อเนื่อง โดยเฉพาะภาคการส่งออกและการท่องเที่ยว ในขณะที่รายได้ภาคเกษตรเริ่มปรับตัวสูงขึ้น แต่ยังมีความไม่แน่นอนจากภาคต่างประเทศที่อาจส่งผลกระทบต่อการขยายตัวของเศรษฐกิจไทยในระยะต่อไป คณะกรรมการนโยบายการเงินจึงมีมติให้คงอัตราดอกเบี้ยนโยบายไว้ที่ร้อยละ 1.5 ในการประชุม 2 ครั้งแรกของปี 2560 เพื่อรักษาภาวะการเงินให้อยู่ในระดับผ่อนปรน ซึ่งจะช่วยสนับสนุนการขยายตัวของเศรษฐกิจและเอื้อให้อัตราเงินเฟ้อกลับเข้าสู่ค่ากลางของเป้าหมายนโยบายการเงิน ควบคู่กับการรักษาเสถียรภาพเศรษฐกิจการเงินของประเทศ

ทั้งนี้ คณะกรรมการนโยบายการเงินเห็นว่า การใช้จ่ายของภาครัฐโดยเฉพาะการลงทุนในโครงสร้างพื้นฐานขนาดใหญ่จะมีความสำคัญอย่างมากในการขับเคลื่อนเศรษฐกิจและกระตุ้นความเชื่อมั่นและการลงทุนของภาคเอกชน ซึ่งจะสนับสนุนให้อุปสงค์ในประเทศฟื้นตัวได้อย่างแข็งแกร่งยิ่งขึ้น รวมทั้งเห็นถึงความจำเป็นของนโยบายที่เอื้อให้เกิดการปฏิรูปเชิงโครงสร้างอย่างเป็นรูปธรรม เพื่อพัฒนาศักยภาพและขีดความสามารถในการแข่งขันของธุรกิจไทยให้พร้อมรับมือกับความไม่แน่นอนต่าง ๆ ที่มีแนวโน้มเพิ่มมากขึ้น นอกจากนี้ แม้เสถียรภาพเศรษฐกิจการเงินไทยในภาพรวมยังอยู่ในเกณฑ์ดี แต่ในภาวะที่อัตราดอกเบี้ยนโยบายอยู่ในระดับต่ำต่อเนื่องเป็นเวลานานอาจส่งผลให้เกิดการสะสมความไม่สมดุลในระบบการเงิน จึงต้องติดตามสัญญาณความเสี่ยงและดำเนินการจัดการอย่างเหมาะสมและทันท่วงทีต่อไป

สำหรับฐานะการเงินด้านต่างประเทศของไทยในปัจจุบัน**ยัง**อยู่ในเกณฑ์ดี มูลค่าเงินสำรองระหว่างประเทศ ณ วันที่ 30 เมษายน 2560มีจำนวน 184,469.9 ล้านเหรียญสหรัฐฯ หรือคิดเป็นประมาณ 3.5 เท่าของหนี้ต่างประเทศระยะสั้น ซึ่งถือว่าอยู่ในเกณฑ์ระดับมั่นคง

# ท่านประธานที่เคารพ

ร่างพระราชบัญญัติงบประมาณรายจ่ายประจำปีงบประมาณ พ.ศ. 2561 ที่เสนอต่อสภานิติบัญญัติแห่งชาติในวันนี้ ได้จัดทำขึ้นโดยมีเป้าหมายเพื่อให้ประเทศ “มั่นคง มั่งคั่ง ยั่งยืน” ตามร่างกรอบยุทธศาสตร์ชาติระยะ 20 ปี (พ.ศ. 2560 - 2579) โดยคำนึงถึงความต่อเนื่องในการบริหารราชการแผ่นดิน และเกิดประโยชน์ต่อประชาชนและประเทศชาติอย่างแท้จริง และยังคงยึดหลักการสำคัญสองประการ คือ

ประการที่หนึ่ง น้อมนำ “ปรัชญาของเศรษฐกิจพอเพียง” ในพระบาทสมเด็จพระปรมินทรมหาภูมิพลอดุลยเดช ที่ได้พระราชทานไว้ให้แก่ปวงชนชาวไทย มาเป็นแนวทางในการกำหนดกรอบวงเงินงบประมาณที่สมเหตุสมผล พอประมาณ มีภูมิคุ้มกันที่ดี โดยมุ่งเน้นการพัฒนาอย่างสมดุลในทุกมิติทั้งทางด้านเศรษฐกิจ สังคม ทรัพยากรธรรมชาติและสิ่งแวดล้อม

การพัฒนาประเทศนั้น จำเป็นต้องอาศัยหลักการปรัชญาของพระบาทสมเด็จพระปรมินทรมหาภูมิพลอดุลยเดช เนื่องจากทรงรับสั่งไว้ว่าการพัฒนาอย่างตะวันตกนั้น รวดเร็ว แต่ไม่ยั่งยืน ไม่คำนึงถึงทรัพยากรธรรมชาติและสิ่งแวดล้อมมากนัก เพราะฉะนั้นการแบบตะวันออกอาจจะช้าแต่มั่นคง และยั่งยืน ด้วยการสร้างความสมดุลในเรื่องของการรักษาทรัพยากรธรรมชาติและสิ่งแวดล้อม เราจำเป็นต้องใช้ทั้ง 2 อย่าง ทั้งการพัฒนาแบบตะวันตกและตะวันออก เพื่อจะทำให้เกิดความสมดุลในการพัฒนาประเทศให้ได้ร่วมไปกับรักษาธรรมชาติและสิ่งแวดล้อม เลือกอย่างใดอย่างหนึ่งมากเกินไปก็ทำไม่ได้ทั้งหมดอ

ประการที่สอง ดำเนินการตามแนวนโยบายของรัฐบาลที่ได้แถลงต่อสภานิติบัญญัติแห่งชาติในการพัฒนาประเทศ และบทบัญญัติรัฐธรรมนูญแห่งราชอาณาจักรไทย ควบคู่กับแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564) ต้องไปดูว่าแผนพัฒนาเศรษฐกิจและสังคมแห่งชาติฉบับปัจจุบันมีความแตกต่างจากแผนพัฒนาเศรษฐกิจและสังคมแห่งชาติฉบับอื่น ๆ ที่ผ่านมาอย่างไร มีการกำหนดผลสัมฤทธิ์ไว้ล่วงหน้าหรือไม่ มีการกำหนดเป้าหมายไว้หรือไม่ มีการประเมินตลอดห้วงระยะเวลาดังกล่าวหรือไม่ ซึ่งจะต้องสอดคล้องกับยุทธศาสตร์ชาติ 20 ปี ด้วย ทั้ง 4 แผนต่อไปนี้ 12 13 14 และ 15 รวม 20 ปี และนโยบายความมั่นคงแห่งชาติ (พ.ศ. 2558 – 2564)

การกำหนดนโยบายและแนวทางการจัดสรรงบประมาณที่สำคัญสรุปได้ ดังนี้

1. **ปฏิรูปการจัดทำงบประมาณรายจ่ายประจำปีอย่างต่อเนื่อง**โดยปรับปรุงการจำแนกงบประมาณเป็น 6 กลุ่มชัดเจน เพื่อแสดงถึงค่าใช้จ่ายในแต่ละกลุ่มให้ชัดเจนยิ่งขึ้น ประกอบด้วย งบประมาณรายจ่ายงบกลาง กลุ่มงบประมาณรายจ่ายบุคลากรภาครัฐ กลุ่มงบประมาณรายจ่ายกระทรวง/หน่วยงาน (Function) กลุ่มงบประมาณรายจ่ายบูรณาการ (Agenda) กลุ่มงบประมาณรายจ่ายพื้นที่ (Area) และกลุ่มงบประมาณรายจ่ายบริหารจัดการหนี้ภาครัฐ เพื่อให้สามารถจัดสรรงบประมาณตามลำดับความสำคัญของแต่ละกลุ่มงบประมาณรายจ่าย มีความคล่องตัว ยืดหยุ่น และเพิ่มประสิทธิภาพในการบริหารจัดการงบประมาณ
2. **การจัดทำงบประมาณในลักษณะบูรณาการเชิงยุทธศาสตร์** ที่สอดคล้องตามร่างกรอบยุทธศาสตร์ชาติระยะ 20 ปี จำนวน 29 เรื่อง โดยจัดไว้ในกลุ่มงบประมาณรายจ่ายบูรณาการ จำนวน 26 เรื่อง และกลุ่มงบประมาณรายจ่ายพื้นที่ จำนวน 3 เรื่องโดยให้ความสำคัญกับการบูรณาการภารกิจและงบประมาณ 3 มิติ โดยมิติยุทธศาสตร์ และมิติกระทรวง/หน่วยงานบูรณาการร่วมกับจังหวัด/กลุ่มจังหวัด และองค์กรปกครองส่วนท้องถิ่นในมิติพื้นที่ เพื่อให้การแก้ไขปัญหาและการพัฒนาในระดับพื้นที่มีความสอดคล้องกับความต้องการของประชาชนและสามารถใช้งบประมาณเป็นเครื่องมือสำคัญในการขับเคลื่อนนโยบายของรัฐบาลให้เกิดผลเป็นรูปธรรม เพิ่มประสิทธิภาพการปฏิบัติงานและประหยัดงบประมาณ
3. **เพิ่มประสิทธิภาพการจัดทำงบประมาณให้ครอบคลุมทุกแหล่งเงิน**โดยให้ส่วนราชการ รัฐวิสาหกิจ และหน่วยงานอื่นที่มีเงินรายได้และเงินสะสมคงเหลือ พิจารณานำเงินดังกล่าวมาใช้ดำเนินภารกิจของหน่วยงาน รวมทั้งการส่งเสริมความร่วมมือในการลงทุนระหว่างภาครัฐและเอกชน เพื่อใช้ทรัพยากรที่มีอยู่อย่างจำกัดให้เกิดประโยชน์สูงสุด วันนี้มีทั้งภาครัฐลงทุนความร่วมมือภาครัฐ-ภาคเอกชน PPP (Public Private Partnership)และวันนี้เราเตรียมการจัดกองทุนThailand Future fundไปด้วย ให้ทุกคนมีความรู้สึกเป็นส่วนร่วมในการเป็นเจ้าของสาธารณูปโภคพื้นฐานทั้งหมดในประเทศไทย ได้มีความภาคภูมิใจ มีส่วนร่วม เราต้องพิจารณาเป็นหนทางเลือกใหม่อีกหนทางหนึ่งควบคู่กับการพิจารณาทบทวนเพื่อชะลอ ปรับลด หรือยกเลิกการดำเนินภารกิจที่มีความสำคัญในระดับต่ำ หรือหมดความจำเป็น ทำไม่ได้ ติดขัดมากมาย การทำประชาพิจารณ์ไม่ได้ หรือการที่มีกฎหมายคนละฉบับ ทำงานอยู่ข้างล่าง จึงทำให้การจัดทำงบประมาณต่าง ๆ มีปัญหาทั้งหมด ทำให้เกิดผลกระทบ เช่น เรื่องน้ำท่วม ภัยแล้ง ถ้าเราสร้างอะไรไม่ได้เลย ก็คือปัญหาระยะยาว และเราก็ต้องเสียหายไปอีกจำนวนมาก ต้องไปใคร่ครวญให้ดีว่าเราจะทำอย่างไรกันต่อไป วันนี้รัฐบาลก็เร่งรัดติดตาม อะไรที่ไม่สอดคล้อง ทำไม่ได้ หมดความจำเป็น หรือจะเป็นการสร้างภาระหนี้สาธารณะของประเทศเกินความจำเป็น ทำให้งบประมาณค้างท่อ เราก็จะได้พิจารณานำงบประมาณดังกล่าวไปจัดทำภารกิจที่มีความสำคัญเร่งด่วน แต่ทั้งนี้ต้องมีเหตุผลที่เพียงพอในการที่จะปรับเปลี่ยนงบประมาณเหล่านั้น วันนี้ได้สั่งการให้โครงการใดก็ตามที่เป็นโครงการขนาดใหญ่ ติดปัญหาประชาพิจารณ์ ติดปัญหาการบุกรุก ติดปัญหาต่าง ๆ นี้ ให้ซอยเป็นโครงการเล็ก และแบ่งกันประมูล เพื่อให้ทุกคนได้เข้าถึงในการก่อสร้างแล้วทำให้ได้ ถ้าทำได้ส่วนหนึ่งก็เป็นการเริ่มต้นโครงการขนาดใหญ่ได้ในอนาคต ถ้าทำทั้งโครงการทำไม่ได้ ติดขัดปัญหาเดิม ๆ ที่มีอยู่แล้วเดิม ขอให้ช่วยคิดตรงนี้ด้วย ในส่วนของความพร้อมต่าง ๆ นั้น เราจะเร่งดำเนินการโครงการที่มีความพร้อมเพื่อให้ประชาชนได้รับประโยชน์สูงสุด ตามความต้องการของพื้นที่ด้วย

# สาระสำคัญของงบประมาณรายจ่ายประจำปีงบประมาณ พ.ศ. 2561

ร่างพระราชบัญญัติงบประมาณรายจ่ายประจำปีงบประมาณ พ.ศ. 2561 ที่คณะรัฐมนตรีนำเสนอต่อสมาชิกผู้ทรงเกียรติ มีวงเงินงบประมาณทั้งสิ้น 2,900,000 ล้านบาท จำแนกเป็นรายจ่ายประจำ จำนวน 2,153,133.7 ล้านบาท หรือคิดเป็นร้อยละ 74.2 ของวงเงินงบประมาณ หลายคนบอกว่าให้ไปลด ถามว่าจะให้ลดอย่างไร ในเมื่อวันนี้เราต้องส่วนราชการดำเนินการทำงานอยู่ทั้งหมด เราต้องไปสร้างความเข้มแข็งตรงอื่นขึ้นมา สร้างความร่วมมือ สร้างการบูรณาการใช้จ่ายงบประมาณอื่น ๆ ไม่ว่าจะเป็นภาครัฐ ภาคเอกชน ภาคประชาสังคมต่าง ๆ ต้องมาช่วยกันตรงนี้ แล้วถึงจะไปพูดกันว่าจะลดรายจ่าย งบประมาณรายจ่ายประจำได้อย่างไร รายจ่ายลงทุน จำนวน 659,924 ล้านบาท หรือคิดเป็นร้อยละ22.8ของวงเงินงบประมาณ และรายจ่ายชำระคืนต้นเงินกู้ จำนวน 86,942.3 ล้านบาท หรือคิดเป็นร้อยละ 3 ของวงเงินงบประมาณ ซึ่งจะได้เรียนให้ทราบถึงสาระสำคัญของงบประมาณรายจ่ายประจำปีงบประมาณ พ.ศ.2561 โดยจำแนกเป็น 2 ลักษณะดังนี้

**1. งบประมาณรายจ่ายประจำปีงบประมาณ พ.ศ.2561 จำแนกตามยุทธศาสตร์การจัดสรรงบประมาณ**

ยุทธศาสตร์การจัดสรรงบประมาณรายจ่ายประจำปีงบประมาณพ.ศ. 2561 ได้กำหนดไว้จำนวน 6 ยุทธศาสตร์ 1 รายการ มีรายละเอียดการดำเนินงานที่สำคัญสรุปได้ดังนี้

**ยุทธศาสตร์ที่ 1 : ด้านความมั่นคง**

รัฐบาลได้จัดสรรงบประมาณรายจ่าย ไว้เป็นจำนวนทั้งสิ้น 273,954 ล้านบาท หรือคิดเป็นร้อยละ 9.5 ของวงเงินงบประมาณ เพื่อเสริมสร้างความมั่นคงของสถาบันหลักของชาติ สร้างความปรองดองและสมานฉันท์ ขับเคลื่อนการแก้ไขปัญหาจังหวัดชายแดนภาคใต้ จัดการปัญหาแรงงานต่างด้าวและการค้ามนุษย์ ป้องกัน ปราบปราม และบำบัดรักษาผู้ติดยาเสพติด ส่งเสริมความสัมพันธ์ระหว่างประเทศด้านความมั่นคง รักษาความสงบเรียบร้อยภายในประเทศ ตลอดจนเสริมสร้างศักยภาพการป้องกันประเทศ ทั้งอำนาจทางการรบที่มีตัวตนและไม่มีตัวตนเพื่อรองรับภัยคุกคามทั้งรูปแบบเก่าและรูปแบบใหม่ ไม่ว่าจะเป็นสงครามไซเบอร์ สงครามสื่อโซเชียลต่าง ๆ ในปัจจุบัน อันนี้คงไม่ใช่หมายความอย่างที่กล่าวอ้างกันว่าซื้ออาวุธอย่างเดียว ที่ผ่านมาได้ซื้อหรือไม่ แล้ววันนี้ก็พังหมด วันหน้าจะต้องซื้อมากกว่านี้หรือไม่ ก็ต้องซื้อทั้งหมด ถ้าไม่ทยอยซื้อก็เป็นไปไม่ได้ขอให้เข้าใจด้วย

**ยุทธศาสตร์ที่ 2 : ด้านการสร้างความสามารถในการแข่งขันของประเทศ**

อย่างที่บอกไปแล้วเราติดกับดักเป็นประเทศมีรายได้ปานกลาง กับดักความเหลื่อมล้ำ ช่องว่าง การกระจายรายได้ มีอยู่ทั้งหมด เราต้องแก้ไขให้ได้ เราต้องสร้างความสามารถในการแข่งขันของประเทศในเวทีโลกด้วย รัฐบาลได้จัดสรรงบประมาณรายจ่าย ไว้เป็นจำนวนทั้งสิ้น476,596.6 ล้านบาท หรือคิดเป็นร้อยละ 16.4 ของวงเงินงบประมาณเพื่อพัฒนาอุตสาหกรรมศักยภาพ ส่งเสริมวิสาหกิจขนาดกลางและขนาดย่อม วันนี้ก็มีทั้ง SMEs และMicro SME ด้วย ร้านค้าปลีกทั้งหมด และการประกอบอาชีพอิสระในการค้านั้นคือวิสาหกิจทั้งสิ้น SMEs และMicro SME รวมทั้ง StartUpซึ่งต่อไปวันหน้าจะเข้ามาเป็น SMEs การพัฒนาพื้นที่เขตเศรษฐกิจพิเศษ พัฒนาระเบียงเศรษฐกิจภาคตะวันออก พัฒนาด้านคมนาคมและระบบโลจิสติกส์ พัฒนาเศรษฐกิจดิจิทัล วิจัยและนวัตกรรม สร้างรายได้จากการท่องเที่ยวและบริการ พัฒนาศักยภาพการผลิตภาคการเกษตร เพิ่มขีดความสามารถทางการแข่งขันด้านการค้าและการลงทุนระหว่างประเทศ เสริมสร้างความเข้มแข็งและยั่งยืนให้กับเศรษฐกิจภายในประเทศ เพิ่มประสิทธิภาพการบริหารจัดการด้านการเงิน การคลัง พัฒนาศักยภาพด้านวิทยาศาสตร์ เทคโนโลยี และนวัตกรรม พัฒนาประสิทธิภาพและมูลค่าเพิ่มของภาคการผลิต บริการ การค้า และการลงทุน พัฒนาและยกระดับผลิตภาพแรงงาน พัฒนาความร่วมมือด้านต่างประเทศ สร้างและรักษาผลประโยชน์ชาติเรื่องพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 การให้ข้อมูลข่าวสาร การปรับระดับความยากง่ายในการประกอบธุรกิจ ซึ่งประเทศไทยมีอันดับสูงขึ้นในปีนี้ เราจำเป็นต้องนำมาพิจารณาด้วย ไม่ใช่บอกว่าเราคิดของเราเอง ไม่ต้องสนใจอันอื่น หรืออย่างที่กล่าวอ้างว่ารัฐบาลนี้ทำให้ขึ้นมาได้เพราะนำเงินไปให้เขา คิดอย่างนี้ได้อย่างไร เขารู้หรือไม่ทำเท่าไร ทำ 79 กิจกรรม จึงทำให้อันดับสูงขึ้น กฎหมาย 5 ฉบับที่ท่านออกมาให้ผม สิ่งเหล่านี้ไม่มีใครรู้ถ้าไม่ช่วยกันอธิบายก็ไปไม่ได้ วันนี้สิ่งสำคัญคือ 79 กิจกรรม เราทำไปแล้วได้ 30 กว่ากิจกรรมและสำเร็จแล้ว และ 20 กิจกรรมกำลังทำอยู่ และบางกิจกรรมประมาณ 10 กิจกรรม ซึ่งเราคิดว่ายังไม่มีความจำเป็นในช่วงนี้ ทำให้การจัดอันดับของประเทศไทยจากองค์กรระหว่างประเทศหรือต่างประเทศสูงขึ้น ซึ่งไม่ได้ง่าย คะแนนแต่ละคะแนน กิจกรรมแต่ละกิจกรรม พันทับซ้อนกันมาตลอดเวลาที่ผ่านมา วันนี้แกะมาทุกอันได้ 79 กิจกรรม เฉพาะเรื่องนี้เรื่องเดียวการอำนวยความสะดวกในการประกอบการธุรกิจ

**ยุทธศาสตร์ที่ 3 : ด้านการพัฒนาและเสริมสร้างศักยภาพคน**

หลายคนพูดไปแล้วว่าให้ความสำคัญกับคน แต่ถามว่าจะทำอย่างไร ที่ผ่านมาเกิดอะไรขึ้น แล้ววันนี้ต้องใช้เวลาในการทำอีกเท่าไรในการสร้างคนรุ่นใหม่ขึ้นมาที่มีอนาคต ที่มีความคิดที่สร้างสรรค์ มีวิสัยทัศน์ ผมไม่ได้ว่าที่ผ่านมาเลวร้าย การศึกษาไม่ใช่เลวร้าย อยู่การบริหารจัดการ การเอาใจใส่ของรัฐบาลทุกรัฐบาลจะต้องต่อเนื่อง สนับสนุนข้าราชการในการทำงาน เขาคิดอะไรมาก็ส่งเสริมให้เขาก็จะได้ตรงความต้องการของทุกคนไม่เกิดปัญหาต่อไปในอนาคต เราจำเป็นต้องพัฒนาและเสริมสร้างศักยภาพคน รัฐบาลได้จัดสรรงบประมาณรายจ่าย ไว้เป็นจำนวนทั้งสิ้น 575,709.8 ล้านบาท หรือคิดเป็นร้อยละ 19.9 ของวงเงินงบประมาณ หลายคนบอกว่ามาก แล้วทำไมเป็นแบบนี้ก็ต้องไปดูว่าเกิดอะไรขึ้น ถ้าไม่รู้ ไม่ทราบก็จะมองงบประมาณอย่างเดียว ต้องไปดูวิธีการด้วย How to do เพื่อพัฒนาศักยภาพคนตามช่วงวัย ยกระดับคุณภาพการศึกษาและการเรียนรู้ตลอดชีวิต พัฒนาด้านสาธารณสุขและสร้างเสริมสุขภาพเชิงรุก ส่งเสริมและพัฒนาการกีฬาและนันทนาการ รวมทั้งส่งเสริมและพัฒนาศาสนา ศิลปะ และวัฒนธรรม

**ยุทธศาสตร์ที่ 4 : ด้านการแก้ไขปัญหาความยากจน ลดความเหลื่อมล้ำ และสร้างการเติบโตจากภายใน**

เรามีคำกล่าวหลายคำ เราทำไม่ได้ ถ้าไม่เริ่มทำวันนี้ก็ทำไม่ได้เหมือนเดิม รัฐบาลได้จัดสรรงบประมาณรายจ่าย ไว้เป็นจำนวนทั้งสิ้น332,584.8 ล้านบาท หรือคิดเป็นร้อยละ 11.5 ของวงเงินงบประมาณ เพื่อพัฒนาเศรษฐกิจฐานรากและชุมชนเข้มแข็ง พัฒนาระบบประกันสุขภาพ สร้างความเสมอภาคเพื่อรองรับสังคมผู้สูงอายุ ส่งเสริมการดำเนินงานตามแนวทางหลักปรัชญาของเศรษฐกิจพอเพียง รวมทั้งเสริมสร้างสวัสดิการสังคมและยกระดับคุณภาพชีวิต ซึ่งต้องใช้งบประมาณจำนวนสูงมากตรงนี้ เราจะทำอย่างไร จัดกลุ่มได้หรือไม่ และไม่สร้างปัญหาในอนาคตได้อย่างไรถ้าทุกคนเรียกร้องกันทั้งหมดย่อมเป็นไปไม่ได้ ต้องสร้างความเข้าใจกับสังคมและประชาชนให้ได้

ยุทธศาสตร์ที่ 5 : ด้านการจัดการน้ำและสร้างการเติบโตบนคุณภาพชีวิตที่เป็นมิตรกับสิ่งแวดล้อมอย่างยั่งยืน

รัฐบาลได้จัดสรรงบประมาณรายจ่าย ไว้เป็นจำนวนทั้งสิ้น 125,459.4 ล้านบาท หรือคิดเป็นร้อยละ 4.3 ของวงเงินงบประมาณ เพื่อจัดการปัญหาที่ดินทำกิน ในปัจจุบันมีหลายวิธีการ ไม่ว่าจะเป็นที่ สปก. การยึดที่ดินจากการบุกรุกมาจัดสรรให้ประชาชนได้อยู่อาศัยในพื้นที่ที่เป็นป่าเสื่อมโทรม หรือเป็นพื้นที่ที่ไม่สามารถบริหารจัดการให้เป็นป่าต่อไปได้ เพราะเขาเดือดร้อน นี่คือสิ่งที่รัฐบาลทำ มีคณะกรรมการจัดสรรที่ดินระดับนโยบายมาปลดล็อคกฎหมายบางตัวให้สามารถทำต่อไปได้ นี่คือสิ่งที่เราไม่ได้ไปรังแกคนอยากจน ไม่ใช่ไล่เขาออกอย่างเดียว ต้องหาที่อยู่ให้เขาด้วย หาอาชีพให้เขา การปลูกข้าวโพดบนเขาอะไรต่าง ๆ แล้วถามว่าจะเอาเขาไปไหนก็ต้องหาที่ทำกินให้เขาก่อน แล้วค่อย ๆ แก้ปัญหาเรื่องกฎหมาย เรื่องต่าง ๆ ไป การทำอะไรก็ตามที่ใช้กฎหมายแต่เพียงอย่างเดียวก็คือปัญหาทั้งสิ้นก็พันกลับมาทั้งหมด ใช้งบประมาณทุ่มลงไปก็เสียไปเปล่า ๆ ทั้งหมด เรื่องการบริหารจัดการขยะและสิ่งแวดล้อมเช่นเดียวกัน วันนี้มีขยะตกค้างอยู่เป็นจำนวนมาก อันนี้ต้องไปดูว่าขยะตกค้างจะทำอย่างไรตรงนี้ การที่พูดว่าจะเอาขยะไปทำพลังงานรัฐบาลก็ใช้สติปัญญาทำมาตลอด ปัญหาอยู่ที่ว่าสร้างได้หรือไม่โรงงานที่ว่า มีใครให้สร้างบ้าง พื้นที่ใดที่ยอมให้สร้าง มีไม่กี่พื้นที่ เพราะฉะนั้นอย่าไปคิดอย่างเดียวต้องสร้างโรงงานกำจัดขยะให้ได้ ก็สร้างไม่ได้ ทำประชาพิจารณ์ไม่ผ่านจะให้ทำอย่างไร จะให้ไปสร้างที่ไหน อันนี้ต้องเข้าใจในรายละเอียดด้วยว่าเราจะต้องทำให้ได้อย่างไร ทุกคนบอกขยะล้นเมือง เจ้าหน้าที่ไม่ทำงานค่าขยะเดือนละ 20 บาท ก็ได้คนละเท่านั้น ได้รถขนขยะเท่านั้น ทุกคนอยากให้แยกขยะ ยากจะขนขยะ มีรถแยกขยะ มีที่ทิ้ง ทั้งหมดคือระบบทั้งหมด ต้องดูทั้งระบบว่าจะทำอย่างไร ตรงไหนเริ่มได้ก่อนก็เริ่มก่อน วันนี้ก็ช่วยกันลดขยะก่อน ต่อไปก็จะหารือกับบริษัท ห้างร้านใหญ่ ๆ 30 กว่าบริษัท บอกว่าอาทิตย์ละ 2 วัน จะงดใช้ถุงพลาสติก ทุกคนหาถุงผ้าไปเอง ต้องใช้การบูรณาการขอความร่วมมือ เราจะต้องพัฒนาและเพิ่มประสิทธิภาพการใช้พลังงานที่เป็นมิตรกับสิ่งแวดล้อม หลายคนต้องการให้มีการลงทุนพลังงานทางเลือก พลังงานทดแทน ไปดูว่าสร้างได้หรือไม่ สร้างที่ใดได้บ้าง พูดกันไปพูดกันมาทุกเรื่องก็ไปไม่ได้ทั้งหมด แล้วจะได้อย่างไร สัดส่วนพลังงานควรจะเป็นเท่าไร 60 : 40 ได้หรือไม่ และพื้นที่จะมีตรงไหนสร้าง ลมพอหรือไม่ แดดแรงพอทั้งวันหรือไม่ ค่าใช้จ่ายสิ้นเปลือง การลงทุนสูงขึ้นหรือไม่ ค่าไฟฟ้าจะเพิ่มขึ้นหรือไม่ ประชาชนเดือดร้อนหรือไม่ ไปดูตรงนั้นด้วย

การบริหารจัดการทรัพยากรน้ำ อนุรักษ์ ฟื้นฟู และป้องกันทรัพยากรธรรมชาติ ตลอดจนจัดการผลกระทบจากการเปลี่ยนแปลงสภาวะภูมิอากาศ และภัยพิบัติวันนี้น้ำท่วม ฝนแล้ง เดี๋ยวฝนตกมากก็น้ำท่วม น้ำท่วมเสร็จระบายน้ำออก เสร็จแล้วฝนแล้งต่อ กลับไปที่เดิม ต้องแก้ให้เป็นระบบ วันนี้ก็พยายามจะทำตามแผนบริหารจัดการน้ำทั้งระบบของเราอยู่ ทั้งในต่างจังหวัดและกรุงเทพมหานครเกี่ยวพันกันทั้งสิ้น และอย่าไปตำหนิมากนัก เพราะระบบการระบายน้ำเราแย่ที่สุดตั้งแต่มีมา มีการขยายท่อระบายน้ำได้หรือไม่ ทำได้หรือไม่ ถ้าทำไม่ได้ หาวิธีการใหม่ การเพิ่มเครื่องมือสูบน้ำ ระบายน้ำทำได้อย่างไร ทุกคนก็บ่นกันไปหมด ถ้าฝนตกเกินปริมาณที่รับได้ก็ท่วมอยู่ดี ถึงอย่างไรก็ท่วม วันนี้ขอแต่เพียงว่าขอให้ท่วมให้น้อยที่สุด หรือแก้ไขให้ได้เร็วที่สุดจากวันก็เป็นชั่วโมง ทำได้เท่านี้ เพราะฉะนั้นเราต้องไปแก้ปัญหาเรื่องผังเมือง หลายคนบอกดูผังเมืองหรือไม่ ผมถามว่าผังเมืองมีมาตั้งแต่เมื่อไร แล้ววันนี้ทำไมมีไม่ได้ผังเมือง พอปล่อยปละละเลยจนวันนี้แก้ไขอะไรไม่ได้ ไม่ได้แก้ตัวใคร วันนี้ได้สั่ง กทม. แก้ปัญหาก็จะต้องทำในเรื่องของโรงสูบน้ำขนาดใหญ่เพิ่มขึ้น โดยเฉพาะบริเวณแนวคลองเปรมประชากรซึ่งต้องเพิ่มเติมแน่นอน เพราะเรามีอยู่ 6 แห่ง ไม่เพียงพอ อาจจะต้องมีมากกว่านี้ ผังเมืองเราแน่นมากเกินไป แล้วจะให้ทำอย่างไร ต้องไปขยายเมือง ไม่ใช่ย้ายเมือง การย้ายเมืองไม่ใช่เรื่องง่าย ขยายเมืองรอบนอกออกไปผังเมืองก็ต้องไปกำกับดูแล ประชาชนยอมหรือไม่ วันนี้ละเมิดผังเมืองกันเท่าไร แล้วผังเมืองใครเป็นคนทำ รัฐบาลทำหรือ ไม่ใช่ รัฐบาลโดยกระทรวงมหาดไทย กรมโยธาธิการและผังเมืองก็ต้องไปทำแผนการจัดทำผังเมือง มีการรับฟังความคิดเห็น และประชาชนในพื้นที่ก็มุ่งหวังแต่จะพัฒนาของตนเองจนลืมว่าในภาพรวมทำให้เกิดความแออัด ความแน่น พันกันไปทั้งหมด ช่วยกันแกะออกมา

หน่อย ขอให้ช่วยกันเพื่อจะได้ลดผลกระทบจากการเปลี่ยนแปลงสภาพภูมิอากาศและภัยพิบัติ ตกมากเกินไป ตกน้อยเกินไป ปัญหาประเทศไทยมีมายาวนานต้องแก้ให้ได้ในปัจจุบันและอนาคต

**ยุทธศาสตร์ที่ 6 : ด้านการปรับสมดุลและพัฒนาระบบบริหารจัดการภาครัฐ**

 วันนี้มีปัญหาพอสมควร การทำงานบูรณาการไม่เกิดขึ้น เพราะทำงานเป็นกระทรวง งบประมาณก็เป็นของแต่ละกระทรวง วันนี้รัฐบาลนี้เข้ามาปรับมาตลอดเป็นงบประมาณเชิงบูรณาการ ต้องทำแผนงานที่สอดคล้องกันทั้งแผนคน แผนเงิน แผนงบประมาณ ในกิจกรรมเดียวกัน หลายกิจกรรมอยู่หลายกระทรวง ขยะอยู่หลายกระทรวง ผักตบอยู่หลายกระทรวง เพราะแต่ละกระทรวงมีคนเท่านั้นเอง ก็ต้องมีหลายกระทรวงมาทำ เมื่อหลายกระทรวงทำ ถ้ารัฐบาลเอาใจใส่สั่งการ กำกับดูแล บูรณาการ ทุกอย่างเกิดขึ้นได้ทั้งหมด ไม่ใช่โยนไปให้ใคร แล้วถามว่าจะเอาคนที่ไหนมา จะจัดซื้อจัดจ้างกันอย่างไร นี่คือปัญหา ไปไล่ดูว่าดำเนินการมีประสิทธิภาพหรือไม่ตรงนั้น ทุจริตหรือไม่ ยุทธศาสตร์ที่ 6: ด้านการปรับสมดุลและพัฒนาระบบบริหารจัดการภาครัฐรัฐบาลได้จัดสรรงบประมาณรายจ่าย ไว้เป็นจำนวนทั้งสิ้น784,210.1 ล้านบาท หรือคิดเป็นร้อยละ 27 ของวงเงินงบประมาณ ทั้งนี้ เพื่อป้องกัน ปราบปรามการทุจริตและประพฤติมิชอบ ถามว่าวันนี้เราปราบปรามกันได้เท่าไรต้องเปรียบเทียบในช่วงที่ผ่านมามีการดำเนินการอย่างนี้ได้หรือไม่ อย่ามาบอกว่ายังมีอยู่ ที่ยังมีอยู่เพราะสะสมมานานแล้ว ต้องค่อย ๆ แก้ไป ค่อยปราบปรามไป ปราบให้เร็วที่สุด ต้องไม่ใช่เฉพาะกฎหมายอย่างเดียว สร้างจิตสำนึก สร้างความรับผิดชอบในสังคม ในระบบกระทรวงศึกษา มีตำรา มีแบบเรียน และสื่อสาธารณะต่าง ๆ ต้องช่วยกันด้วย ไม่เช่นนั้นทั้งผู้ให้ผู้รับก็ปนกันไปหมด รัฐบาลก็ถูกตำหนิมาโดยตลอด ไปดูว่ามีกี่คดีที่เข้ามาตอนนี้ ทุกคดี คดีสหกรณ์ คดีเกี่ยวกับศาสนาด้วยทั้งหมด แล้วเคยเกิดขึ้นมาได้หรือไม่ รัฐบาลนี้ปราบทุกเรื่อง ตั้งแต่ทัวร์ศูนย์เหรียญ อะไรต่าง ๆ ทั้งหมด แน่นอนยังไม่ 100% ตราบใดที่เราแก้ ตราบใดที่เราทำ ผู้ร้ายก็ปรับวิธีการใหม่ เราต้องช่วยกันดูแล ช่วยกันปรับปรุง เป็นกำลังใจให้กันและกันให้เขาทำงานได้ อำนวยความสะดวกในเรื่องการปฏิรูปกฎหมายและพัฒนากระบวนการยุติธรรม อำนวยความสะดวกทางธุรกิจ ส่งเสริมการกระจายอำนาจให้แก่องค์กรปกครองส่วนท้องถิ่น อำนาจหน้าที่ ประสิทธิภาพไปด้วยกันทั้งหมด ส่งเสริมการพัฒนาจังหวัดและกลุ่มจังหวัดแบบบูรณาการ บริหารจัดการรายได้และรายจ่ายของภาครัฐ ตลอดจนพัฒนาประสิทธิภาพการบริหารราชการแผ่นดิน

**รายการค่าดำเนินการภาครัฐ**

 รัฐบาลได้จัดสรรงบประมาณรายจ่าย ไว้เป็นจำนวนทั้งสิ้น 331,485.3 ล้านบาท หรือคิดเป็นร้อยละ 11.4 ของวงเงินงบประมาณ เพื่อเป็นค่าใช้จ่ายรองรับเหตุการณ์ที่อาจเกิดขึ้นโดยมิได้คาดหมายสำหรับกรณีฉุกเฉินหรือจำเป็น และการบริหารจัดการหนี้ภาครัฐ หลายอย่างเกิดขึ้น ไม่รู้จะเกิดขึ้นเมื่อไร โดยเฉพาะเรื่องความมั่นคงท่านก็เห็นอยู่แล้ว ภัยพิบัติ น้ำท่วม ฝนแล้ว เกิดขึ้นเมื่อไรก็ไม่รู้ ประชาชนเดือดร้อน แผ่นดินไหวต่าง ๆ ซึ่งอาจจะเกิดขึ้นในวันหน้า เราต้องเตรียมการงบประมาณส่วนนี้ไว้ด้วย เพราะฉะนั้นงบประมาณจะไปอยู่ตรงงบประมาณ Function งบประมาณบูรณาการแล้ว เพราะฉะนั้นงบประมาณตรงนี้เราจะเก็บไว้ในการแก้ไขปัญหาที่ไม่พอหรือเกิดขึ้นโดยคาดการณ์ไม่ได้

**2. งบประมาณรายจ่ายประจำปีงบประมาณ พ.ศ.2561 จำแนกตามกลุ่มงบประมาณรายจ่าย มีหลายวิธีการที่เราคิดออกมา**

เพื่อให้สอดคล้องกับแนวทางการปฏิรูปการจัดทำงบประมาณรายจ่ายประจำปี จึงได้มีการปรับปรุงโครงสร้างการจัดทำงบประมาณรายจ่ายประจำปีงบประมาณ พ.ศ. 2561 จำแนกเป็น 6 กลุ่ม ดังนี้

 **2.1 งบประมาณรายจ่ายงบกลาง** รัฐบาลจัดสรรงบประมาณรายจ่ายไว้เป็นจำนวน 76,566.3 ล้านบาท ก็ไม่ได้มากนัก ถ้าตราบใดที่ต้องมีการช่วยเหลือมีมาตรการเร่งด่วนหรืออะไรต่างๆ ไม่ว่าจะเรื่องต่าง ๆ เหล่านี้ คือมาตรการรายจ่ายงบกลางทั้งสิ้น เราต้องไปสร้างโครงสร้างให้เข้มแข็งแข็งแรงจะได้ใช้น้อยลง เพราะฉะนั้นวันนี้ก็มีการเรียกร้องต่างๆ มากมาย มีเรียกร้องถึงขนาดขอให้ยกเลิกหนี้สินทั้งหมด ให้กับประชาชน ผมถามทำได้หรือไม่ ต้องช่วยผมอธิบายเป็นไปไม่ได้ เกษตรอย่างเดียว ชาวนาอย่างเดียว แล้วอย่างอื่นไม่มีหนี้หรืออย่างไร ก็มีหนี้ทั้งหมด แต่เขาลำบากกว่าเรา เราก็ต้องไปดูเรื่องของการทำเรื่องจำแนกรายได้ให้ชัดเจนก็เป็นเรื่องของการลงทะเบียน แล้วบอกไปละเมิดสิทธิของเขาอีก จะต้องช่วยเหลือให้ตรงไม่ใช่ว่านเงินลงไปทั้งหมด เพราะจะทำให้อย่างอื่นด้อยกันไปหมด แต่ลำดับความสำคัญความเร่งด่วน วันนี้ขึ้นบัญชีก็ต้องไปแยกว่ารายได้ที่ขึ้นไป 14.9 ล้านบาท ต่ำกว่า 1 แสนบาทต่อปี ผมถามว่าเขาอยู่ไปได้อย่างไร หนี้สินเท่าไหร่ กรณีเรียกร้องให้ผมยกหนี้ให้หมดทำให้ไม่ได้หรอกครับแบบนั้น หนี้เก่าก็คือหนี้เก่า หนี้ใหม่ต้องไม่เกิดขึ้น จะทำอย่างไรก็ต้องมีกองทุนออกมาก็ไม่เข้าในกติกาได้ เพราะหนี้ล้นพ้นตัวยังใช้หนี้ไม่ได้ ก็ต้องไปหาวิธีการแก้ไขมองรายละเอียดให้ครบ อย่าบอกว่าไม่ดูแลทำให้ครบคนเข้าไม่ถึง ที่ไม่ถึงเพราะใช้หนี้ไม่ได้จะให้ทำอย่างไร รับผิดชอบกันได้หรือไม่ เป็นหนี้ NPL ก็ต้องไปทวงหนี้ครัวเรือน หนี้สาธารณะตามทั้งหมด คือสิ่งที่ต้องชั่งใจร่วมกัน เรื่องงบประมาณรายจ่ายงบกลางพูดไปแล้ว เขาคิดเป็นร้อยละ 2.6 ของวงเงินงบประมาณ (ไม่รวมค่าใช้จ่ายในการรักษาพยาบาลข้าราชการ ลูกจ้างและพนักงานรัฐวิสาหกิจ รวมอยู่ในกลุ่มงบประมาณรายจ่ายบูรณาการค่าใช้จ่ายบุคลากร ซึ่งจะรวมอยู่ในกลุ่มงบประมาณรายจ่ายบุคคลภาครัฐ จำนวน 254,759 ล้านบาท ทั้งหมดด้วยสนับสนุนพระราชกรณียกิจในการเสด็จพระราชดำเนิน ส่งเสริมและเผยแพร่โครงการอันเนื่องมาจากพระราชดำริ รวมทั้งสำรองไว้เป็นค่าใช้จ่ายในการแก้ไขปัญหาในสภาวะฉุกเฉินหรือจำเป็นเร่งด่วน ให้แก่ส่วนราชการ รัฐวิสาหกิจ และหน่วยงาน สามารถนำไปใช้จ่ายได้อย่างรวดเร็วและมีประสิทธิภาพ การฟื้นฟู ช่วยเหลือเยียวยาผู้ประสบภัยพิบัติกรณีฉุกเฉิน ตลอดจนการชดเชยค่างานสิ่งก่อสร้างเพื่อช่วยเหลือผู้ประกอบการอาชีพก่อสร้างเป็นไปตามกฎหมาย

 **2.2 กลุ่มงบประมาณรายจ่ายบุคลากรภาครัฐ** รัฐบาลได้จัดสรรงบประมาณรายจ่าย ไว้เป็นจำนวน1,021,506.3 ล้านบาท หรือ คิดเป็นร้อยละ 35.2 ของวงเงินงบประมาณ เพื่อเป็นค่าใช้จ่ายในการบริหารจัดการบุคลากรภาครัฐให้มีประสิทธิภาพและเกิดความคุ้มค่าในการดำเนินการภารกิจของรัฐ ตลอดจนพัฒนาระบบงานของหน่วยงานภาครัฐและพัฒนาสมรรถนะของบุคลากรให้มีขีดความสามารถในการปฏิบัติงานอย่างมีคุณธรรม จริยธรรม สามารถดำรงชีวิตได้อย่างสมดุล คำว่าคุณธรรม จริยธรรมต้องสร้างจิตสำนึกให้ได้ ไม่ได้สร้างง่าย ๆ หลายคนบอกว่าต้องไปสร้างคุณธรรม จริยธรรม ไม่ต้องทำอย่างอื่นเลย ไม่ต้องใช้งบประมาณด้วย สร้างง่ายหรือไม่ สร้างมา 84 ปีแล้วในระบบประชาธิปไตย ต้องนำประชาธิปไตยมาสร้างใหม่ ก็สร้างต่อไป ทำให้ทุกคนสามารถดำรงชีวิตได้อย่างสมดุล ต้องขอให้เข้าใจด้วย ประเทศไทยยังมีความจำเป็นที่ต้องใช้ข้าราชการทำงานอยู่อย่างที่ผมกล่าวไปแล้วข้างต้น ค่าใช้จ่ายตามสิทธิ์ข้อกำหนดตามกฎหมายปกครองภาครัฐ การขึ้นเงินเดือน การขึ้นค่าค่าตอบแทนเป็นไปตามกฎหมายทั้งสิ้น ถ้าไม่ขึ้นปีนี้ ปีหน้าไม่ได้ขึ้น ก็ต้องหาเวลาขึ้นให้ได้ เพราะเป็นกฎหมาย ต้องขึ้นตามกรอบทุกข้าราชการก็เท่าเทียมกัน

 **2.3 กลุ่มงบประมาณรายจ่ายกระทรวง/หน่วยงาน (Function)** เดิมรวมกันทั้งหมดอยู่ในนี้ทุกกระทรวงเขาทำของตัวเองไปหมด โดยได้มีการบูรณาการร่วมกันทั้งแผนคน แผนเงิน แผนงาน

รัฐบาลได้จัดสรรงบประมาณรายจ่าย ไว้เป็นจำนวนทั้งสิ้น 585,037.5 ล้านบาท (ห้าแสนแปดหมื่นห้าพันสามสิบเจ็ดจุดห้าล้านบาท) หรือคิดเป็นร้อยละ 20.2 ของวงเงินงบประมาณ โดยจำแนกเป็น 2 แผนงานหลัก ประกอบด้วย

 **2.3.1 แผนงานพื้นฐาน** ได้จัดสรรงบประมาณ จำนวน 306,306.6 ล้านบาท (สามแสนหกพันสามร้อยหกจุดหกล้านบาท) เพื่อเป็นค่าใช้จ่ายดำเนินการตามหน้าที่ความรับผิดชอบเป็นปกติประจำตามกฎหมายจัดตั้งของหน่วยงานคือภารกิจที่มีอยู่เดิม ใน 6 ด้านสำคัญ ประกอบด้วย 1) ด้านความมั่นคง 2) ด้านการสร้างความสามารถในการแข่งขันของประเทศ 3) ด้านการพัฒนาและเสริมสร้างศักยภาพคน 4) ด้านการแก้ไขปัญหาความยากจน ลดความเหลื่อมล้ำ และสร้างการเติบโตจากภายใน ต้องมีทั้งภายใน ภายนอก ต้องระเบิดจากภายในออกมาข้างนอก ตามแนวทางของพระบาทสมเด็จพระเจ้าอยู่และออกจากภายนอกเข้ามาเสริมด้วยไม่ว่าจะคน ไม่ว่าจะโครงการ ไม่ว่าการลงทุนต่างๆ มันต้องไปด้วยกันทั้งคู่ โดยจะต้องรักษาทรัพยากรธรรมชาติและสิ่งแวดล้อมอย่างสมดุล 5) ด้านการจัดการน้ำและสร้างการเติบโตบนคุณภาพชีวิตที่เป็นมิตรกับสิ่งแวดล้อมอย่างยั่งยืน 6) ด้านการปรับสมดุลและพัฒนาระบบบริหารจัดการภาครัฐ

 **2.3.2 แผนงานยุทธศาสตร์** ได้จัดสรรงบประมาณ จำนวน 278,730.9 ล้านบาท (สองแสนเจ็ดหมื่นแปดพันเจ็ดร้อยสามสิบจุดเก้าล้านบาท) เพื่อเป็นค่าใช้จ่ายดำเนินการตามหน้าที่ความรับผิดชอบที่ได้รับมอบหมายในเชิงนโยบาย นโยบายคือ นโยบายที่ถูกต้อง นโยบายที่ไม่ทำให้เกิดผลเสียทางการเงินการคลังของรัฐบาล ที่รัฐบาลต้องการผลักดันให้เกิดผลสัมฤทธิ์ในช่วงระยะเวลาหนึ่ง ประกอบด้วย

 **1) การเสริมสร้างความมั่นคงของสถาบันหลักของชาติ** เพื่อธำรงรักษาสถาบันชาติ ศาสนา พระมหากษัตริย์ โดยเทิดทูน พิทักษ์ และรักษาสถาบันพระมหากษัตริย์ไม่ให้มีผู้ใดล่วงละเมิด ไทยไม่เหมือนประเทศอื่น เสริมสร้างจิตสำนึกให้ประชาชนตระหนักในพระมหากรุณาธิคุณและจงรักภักดีต่อสถาบันพระมหากษัตริย์ ด้วยความเต็มใจ ด้วยความยินดี ส่งเสริมและเผยแพร่โครงการอันเนื่องมาจากพระราชดำริ น้อมนำแนวพระราชดำริไปปฏิบัติให้เป็นรูปธรรม และดำเนินชีวิตอย่างพอเพียง

 **2) การส่งเสริมความสัมพันธ์ระหว่างประเทศด้านความมั่นคง** เพื่อสร้างความสัมพันธ์และส่งเสริมความร่วมมือระหว่างประเทศ พัฒนาความสัมพันธ์ทางทหารกับประเทศสมาชิกอาเซียนเป็นอีกช่องทางหนึ่งในการสร้างประสานสัมพันธ์ นอกจากช่องทางของรัฐบาล เพื่อจะส่งเสริมบทบาทของประชาคมอาเซียนและการปฏิบัติการเพื่อสันติภาพภายใต้กรอบสหประชาชาติ รวมทั้งดำเนินการป้องกันและแก้ไขปัญหาบริเวณพื้นที่ชายแดน เพื่อรักษาผลประโยชน์ของชาติด้านความมั่นคง เราก็มีการปรับทุกอย่าง วิธีการปฏิบัติ การจัดกำลัง วิธีการจัดการแก้ไขปัญหาต่าง ๆ ทั้งปัญหาเดิม ปัญหาใหม่จำเป็นต้องมีการปรับจุด ปรับพื้นที่ต่าง ๆ ใหม่ทั้งหมดในการป้องกันชายแดนทั้งช่องทางธรรมชาติ และช่องทางที่ถูกกฎหมาย ก็ต้องเพิ่มมาตรการต่าง ๆ มากขึ้น เราทราบดีอยู่แล้วมีปัญหามากมาย

 **3) การรักษาความสงบเรียบร้อยภายในประเทศ** เพื่อจะรักษาผลประโยชน์และความสงบเรียบร้อยภายในประเทศ ประชาชนมีความมั่นคงปลอดภัยในชีวิตและทรัพย์สิน เสริมสร้างเครือข่ายความร่วมมือของประเทศและประชาคมโลก อำนวยความปลอดภัยและเตรียมความพร้อมในการป้องกันและแก้ไขปัญหาอาชญากรรมข้ามชาติ การก่อการร้ายและภัยคุกคามทุกรูปแบบ รวมทั้งเสริมสร้างประสิทธิภาพงานด้านข่าวกรองทั้งในและต่างประเทศ เครื่องมือทางเทคโนโลยีต่าง ๆ ไม่ว่าจะเป็นกล้อง CCTV ระบบการควบคุมต้องมีการปรับปรุงทั้งหมด ที่ผ่านมาบางครั้งหมดอายุ บางครั้งไม่ทั่วถึง วันนี้ต้องรื้อใหม่ทั้งหมด หลายคนบอกว่าให้ติด CCTV ใหม่ทั้งหมด ผมถามใช้เงินเท่าไหร่ ก็ต้องเป็นระยะ ๆ เป็นพื้นที่ติดตรงไหนเร่งด่วน ทำก่อนก็ต้องทำก่อน ซึ่งผมก็ดำเนินการอยู่

 **4) การเสริมสร้างศักยภาพการป้องกันประเทศ** เพื่อพัฒนาขีดความสามารถในการป้องกันประเทศเสริมสร้างและพัฒนาระบบป้องกันประเทศให้มีความพร้อมและศักยภาพในการพิทักษ์รักษาเอกราช อธิปไตย ความมั่นคง และผลประโยชน์ของชาติ ความมั่นคงรวมถึงการรักษาผลประโยชน์ของชาติด้วยทั้งทางบก ทางทะเล อดีตประวัติศาสตร์เขามีอยู่แล้ว ปัจจุบันก็มีความขัดแย้งกันมากมายในพื้นที่ทางทะเล อย่างน้อยเรามีมาตรการ มีเครื่องมือในการป้องปราม ป้องกัน ก็เปลี่ยนใจซึ่งกันและกัน ถ้าไม่มีอะไรเลยก็ไม่ต้องทำอะไรเลยเตรียมรับภัยต่าง ๆ ได้ทุกรูปแบบ ให้ปลอดภัยจากภัยคุกคามทุกรูปแบบ รวมทั้งสนับสนุนการพัฒนาประเทศและการช่วยเหลือประชาชนอย่างทันท่วงทีเมื่อเกิดภัยพิบัติ วันนี้ทางทหาร ตำรวจ เจ้าหน้าที่เต็มที่ในการพร้อมที่จะไปดูแลประชาชน ผมก็รับฟังสื่อ การสื่อสารทางช่องทางต่าง ๆ ว่าตรงไหนเดือดร้อน ถนนหนทางตรงไหน น้ำตรงไหน ผมก็สั่งการลงไปยังหน่วยงานโดยตรงให้ไปแก้ปัญหาทันที น้ำที่อยู่บนถนนอะไรพวกนี้ คือปัญหาเล็กน้อย ๆ ก็เกิดขึ้นมาตลอด แล้วบอกงบประมาณไม่พอ เอางบประมาณไปให้ก็มีปัญหาเรื่องการใช้งบประมาณอีกพันกันไปหมด

 **5) การเพิ่มประสิทธิภาพการบริหารจัดการด้านการเงินการคลัง** เราจะต้องพัฒนาเพื่อเสริมสร้างศักยภาพทางการเงินการคลัง พัฒนาระบบประเมินผลการดำเนินงานรัฐวิสาหกิจ ปรับปรุงหลักการและแนวทางการกำกับที่ดีในรัฐวิสาหกิจ 55 แห่ง วันนี้กำลังตั้งคณะกรรมการขึ้นมาเพื่อพิจารณาการจัดตั้งบอร์ดต่าง ๆ ของรัฐวิสาหกิจใหม่ทั้งหมด ให้เกิดความเป็นธรรมและให้เกิดความเชื่อถือไว้วางใจ ในช่วงที่ผ่านมาต้องยอมรับว่ามีปัญหาเกิดขึ้น แล้วต้องมีข้าราชการหลาย ๆ คนที่ลงไปตรงนั้น แต่เป็นกรรมการที่เรียกว่า กรรมการอิสระ ไม่ได้ไปเบียดบังสัดส่วนของกรรมการที่มีคุณวุฒิทางวิชาชีพตามกฎหมาย ขอให้เข้าใจด้วย อันนี้เพื่อจะสนับสนุนผู้ประกอบการรัฐวิสาหกิจขนาดกลางและขนาดย่อมให้มีการผ่านการค้ำประกันสินเชื่อในส่วนที่ขาดหลักประกัน หลายคนบอกกู้ไม่ได้ ตั้งมาแล้วกู้ไม่ได้ ไม่มีสินเชื่อแล้วจะทำอย่างไร สนับสนุนการให้สินเชื่อดอกเบี้ยต่ำแก่ผู้ประกอบการวิสาหกิจขนาดกลางและขนาดย่อม วันนี้จัดระเบียบใหม่ทั้งหมด รัฐวิสาหกิจแยกประเภทออกมาอันไหนที่แข็งแรง เข้มแข็ง มีการบริหารวิธีการ อันไหนที่จะไปต่างประเทศ อันไหนจะเพิ่มในประเทศ อันไหนที่กำลังล้มขาดสภาพคล่องทำอย่างไร อันไหนที่ลงไปแล้วมีศักยภาพฟื้นฟูอย่างไร รัฐบาลนำมาทำอย่างนี้ จัดสรรงบประมาณให้ตรง ไม่เช่นนั้นให้เป็นก้อนเอาไปทำอะไรไม่รู้ วันนี้ดีขึ้น รวมทั้ง ได้ช่วยเหลือบรรเทาความเดือดร้อนของเกษตรกร ชดเชยดอกเบี้ยแทนเกษตรกรและสถาบันเกษตรกร ท่านก็บอกว่าทำไมต้องไปใช้ดอกเบี้ยให้ด้วย ทำไมต้องไปให้กับ ธ.ก.ส. ให้ออมสิน แล้วจะอยู่ได้หรือไม่ 2 ธนาคารก็เจ๊งหมดก็ต้องดูแลเรื่องดอกเบี้ยให้เขาด้วยตามความเหมาะสม

 **6) การพัฒนาศักยภาพด้านวิทยาศาสตร์ เทคโนโลยี และนวัตกรรม** เพื่อส่งเสริมการนำวิทยาศาสตร์ เทคโนโลยี และนวัตกรรมมาใช้ในการพัฒนาประเทศและขับเคลื่อนการก้าวสู่ไทยแลนด์ 4.0 โดยจัดเตรียมโครงสร้างพื้นฐานด้านวิทยาศาสตร์ เทคโนโลยี และนวัตกรรม ทั้งที่เป็นโครงสร้างทางกายภาพ อาทิ อุทยานวิทยาศาสตร์ภูมิภาค ระบบดาวเทียมสำรวจเพื่อการพัฒนา (THEOS -2) โครงสร้างพื้นฐานด้านดาราศาสตร์ แสงซินโครตรอน เทคโนโลยีนิวเคลียร์ รวมทั้งศูนย์นวัตกรรมแห่งอนาคต (Futurium) และโครงสร้างด้านการจัดการอาทิ การบริหารจัดการสารสนเทศทรัพยากรน้ำและการเกษตร การวิจัยและพัฒนา การสนับสนุนงานวิจัยและพัฒนาจาก ภูมิปัญญาของคนไทย การยกระดับห้องปฏิบัติการ ทดสอบ สอบเทียบ และการส่งเสริมให้เยาวชนเกิดความสนใจ และความตระหนักรู้ด้านวิทยาศาสตร์ เรื่องงานวิจัยพัฒนาพูดกันมานานแล้ว วิจัยออกมาแล้วก็ขึ้นหิ้ง เพราะวิจัยออกมาแล้วไม่ตรงกับความต้องการ ไปโทษในเรื่องของการพัฒนาขีดความสามารถ วันนี้นำมารวบใหม่ทั้งหมด รื้อของเก่าออกมาจัดระเบียบขึ้นบัญชีนวัตกรรม และผมได้ให้มติคณะรัฐมนตรีสามารถใช้งบประมาณของภาครัฐซื้อของเหล่านี้ที่เราผลิตในประเทศได้ ถ้าไม่ซื้อเขาไปไม่ได้ทั้งหมด แต่จะต้องมีราคาที่ถูกกว่าซื้อจากต่างประเทศ ผ่านราคามาตรฐานของ อย. วันนี้ขึ้นไป 100 อย่างแล้ว แล้วผมได้สั่งการไปแล้วตั้งแต่นี้เป็นต้นไปเราต้องซื้อให้มากขึ้น ทั้งในเรื่องของสาธารณสุข ความมั่นคง ต่าง ๆ มีมากมายไปหมด ก็ไม่ใช่ของใหญ่โตราคาสูง แต่ถ้าเราซื้อมาก ๆ ก็เป็นกำลังใจให้เขาผลิตออกมาเพิ่มขึ้น นักวิจัยก็มีกำลังใจในการวิจัยขึ้นมา ทุนการวิจัยวันนี้บอก 1 % ไม่ถึง รวมทั้งหมดแล้วมากกว่านั้น เพราะต้องพูดถึงการวิจัยของภาครัฐ ภาคเอกชน และการวิจัยของสถาบันการอุดมศึกษาทั้งหมดเอามารวมกันทั้งหมด รัฐบาลก็ส่งเสริมสนับสนุนเป็นก้อนไป วันนี้มีหลายอย่างที่ทำกันออกมา ไม่ว่าจะมหาวิทยาลัยของรัฐ มหาวิทยาลัยกำกับดูแลทุก ๆ อย่าง

 **7) การพัฒนาประสิทธิภาพและมูลค่าเพิ่มของภาคการผลิต บริการ การค้า และการลงทุน** เพื่อสนับสนุน ส่งเสริมการผลิตการบริการ การค้าและการลงทุน โดยพัฒนาพื้นที่อุตสาหกรรม (Zoning) สร้างความรู้ความเข้าใจในการพัฒนาอุตสาหกรรมสีเขียว 1,500 ราย ด้านสิ่งแวดล้อมและความรับผิดชอบต่อสังคมไม่น้อยกว่า 1,200 ราย ส่งเสริมผลิตภัณฑ์ชุมชนให้ได้รับการรับรองมาตรฐาน 2,100 ผลิตภัณฑ์ ถ้าไม่ส่งเสริมไม่ติดตามก็ตามไม่ได้ทั้งหมด ที่ผ่านมามีนโยบายทุกอย่าง แต่ไม่ปฏิบัติอย่างเป็นรูปธรรมมากนัก เราต้องการให้มีการส่งเสริมผลิตภัณฑ์ชุมชน (OTOP) ได้รับการรับรองมาตรฐาน 2,100 ผลิตภัณฑ์ จัดทำระบบสารสนเทศด้านเศรษฐกิจอุตสาหกรรมและสัญญาณเตือนภัยภาคอุตสาหกรรมที่ทันสมัย รวมทั้งสร้างความรู้ด้านเศรษฐกิจอุตสาหกรรมให้สามารถยกระดับอุตสาหกรรมอย่างมีประสิทธิภาพและยั่งยืน ส่งเสริมสินค้า อัตลักษณ์ไทยแบรนด์ไทยให้มีมูลค่าเพิ่มจากการใช้นวัตกรรม กำกับดูแลสินค้า บริการ และมาตรฐานชั่ง ตวง วัด ให้มีมาตรฐานและเป็นธรรมกับผู้บริโภค เพื่อจะรองรับไทยแลนด์ 4.0 โดยส่งเสริมความรู้ความเข้าใจด้านทรัพย์สินทางปัญญาและสนับสนุนการสร้างแบรนด์การค้าประเทศไทย ค้างการจดทรัพย์สินทางปัญญาอยู่ที่ 20,000 กว่ารายการ มีคนอยู่เท่าเดิม ที่ผ่านก็ไม่แก้ รัฐบาลนี้ก็ต้องมาแก้อีก ต้องหาวิธีการจดลิขสิทธิ์อย่างไรให้เร็วขึ้น นำภาคธุรกิจเอกชน สถาบัน กระทรวงศึกษามาช่วยหรือไม่ เพราะไม่เช่นนั้นทำไม่ทัน กองอยู่ ไม่ใช่ความผิดของกระทรวง ต้องไปดูข้างล่างว่าทำไมทำไม่ได้ทุกเรื่อง เพราะฉะนั้นเราต้องสร้างแบรนด์การค้าให้ประเทศไทยให้ได้ ผู้ประกอบการได้รับการพัฒนาศักยภาพด้วยทรัพย์สินทางปัญญาและนวัตกรรม ส่งเสริมและคุ้มครองสินค้าสิ่งบ่งชี้ทางภูมิศาสตร์ ที่เรียกว่าสินค้า GI ต้องระบุที่มาหากว่าเป็นที่อื่นด้วยแล้วเราไม่ได้ขึ้นทะเบียนวันหน้าเราก็ขายเขาไม่ได้เหมือนกัน ทั้งต้องมีของเราเอง มีทั้งความร่วมมือ เผื่อแผ่แบ่งปัน ที่เรียกว่าการสร้างความเข้มแข็งในภูมิภาค ที่เรียกว่า CLMV ภูมิภาคอาเซียนทั้งหมด เพราะมีสิ่งของเหล่านี้คล้ายคลึงกัน เร่งรัดการรับจดทะเบียนทรัพย์สินทางปัญญาสร้างความเชื่อมโยงทางการค้าและการลงทุนระหว่างประเทศไทยและประเทศในอาเซียน ผลักดันการค้าระหว่างประเทศกับพันธมิตรในทุกภูมิภาค พัฒนาและส่งเสริมครัวไทยสู่ครัวโลก พูดกันนานแล้ว โดยแนะนำร้านอาหารไทยและอาหารฮาลาลมีที่ไหนดี ที่ไหนอร่อย ผ่านสื่อมวลชนไม่ว่าจะอาหารข้างทาง อาหารเหลาอะไรก็แล้วแต่ ในโรงแรมขึ้นบัญชีให้หมด และส่งเสริมผ่านสื่อออนไลน์และชักชวนคนเข้าไปใช้ เราก็มีชื่อเสียงในเรื่องของ Street Food แต่ Street Food ต้องสะอาด เป็นระเบียบก็ต้องไปไล่ทั้งหมด ไม่ใช่ อย่าไปมองข้างเดียว ถ้าไม่จำเป็นไม่ต้องไปจัดระเบียบเขาดีอยู่แล้ว ก็ไม่ดีพอ ระบบระบายน้ำเสีย ความสะอาด คุณภาพ ก็ต้องปรับปรุงพัฒนาเขาให้เข้มแข็งด้วยตัวเขาเอง วันหน้าเขาก็แข็งแรงเอง ให้เขาเข้าถึง ทำให้ถูกกฎหมาย ไม่มีการเรียกร้องผลประโยชน์ การพัฒนาข้อมูลเศรษฐกิจการค้าเชิงลึก ส่งเสริมการพัฒนาผลิตภัณฑ์ศิลปหัตถกรรมไทย เพื่ออนุรักษ์ สืบสานงานศิลปาชีพเพื่อต่อยอดเชิงพาณิชย์ให้สามารถขยายตลาดทั้งในและต่างประเทศ วันนี้หลายอย่างดีขึ้นมาก สินค้า OTOP หลายอย่างขึ้นไปขายบนเครื่องบินไทย มีมูลค่าหลายร้อยล้านบาทในช่วงปีที่ผ่านมา และจะขยายต่อไป ที่มีเอกลักษณ์ อัตลักษณ์ มีความเป็นไทย ทั้งตุ๊กตา เครื่องเงิน เครื่องทอง วันนี้ต้องไปปรับรูปแบบใหม่มี 2 อย่างเพื่อการพาณิชย์ด้วยทำอย่างไรจะซื้อมาก ก็ไปปรับอัตลักษณ์ไทยให้สอดคล้องกับที่เขาต้องการ เขาอยากได้ อาจจะมีสัญลักษณ์ของประเทศบวกเข้าไปด้วย มีสร้อย มีกำไร ห้อยกระเป๋าไปด้วยมีวันเกิดของใครวันไหน เดือนเกิดปีไหน ผูกไปเป็นข้อมือได้ ให้ราคาเพิ่มออกแบบให้ดีนะครับ ทำ 2 อย่าง อัตลักษณ์อย่างเดียวเขาซื้อไปก็ไม่รู้จะเอาไปทำอะไร จัดโชว์ได้แค่นั้น เอาให้เขาใช้ อย่างกระเป๋าผ้าขาวม้า รัฐบาลนี้เป็นคนทำแปลงรูปผ้าขาวม้าให้มีมูลค่าสูงขึ้น ไปต่างจังหวัดผ้าขาวม้าจากเอวถึงคอ เหมือนเดิมหมด เดี๋ยวบอกว่าขายได้ขายได้ ขายได้อย่างไรล่ะ

 **8)การพัฒนาและยกระดับผลิตภาพแรงงาน**เพื่อเพิ่มขีดความสามารถในการแข่งขันของภาคอุตสาหกรรม โดยส่งเสริมการเพิ่มผลิตภาพแรงงานในสถานประกอบการฝึกอบรมและทดสอบมาตรฐานฝีมือแรงงาน ปัญหาคือไม่ยอมมาทดสอบถ้าโดยมาแรงงานก็ได้ราคาค่าแรงมากขึ้นกว่าคนอื่นเพราะผ่านการรับรองของกระทรวงแรงงานแล้วร่วมมือกับภาคเอกชนและทวิภาคี พัฒนามาตรฐานอาชีพและมาตรฐานอุตสาหกรรมให้อยู่ในระดับสากล 4,000 อาชีพ และมีมากกว่า 4,000ถึงมีการแยกแยะจำนวน และพื้นที่ว่าภายในหนึ่งปีทำได้เท่าไร ถ้าเราทุกคนดูแลคนทั้งหมด 49 ล้านคนจะรวยทั้งหมดเป็นไปไม่ได้อยู่แล้วต้องมีลำบากมากลำบากน้อยใครที่มีความเหลื่อมล้ำขึ้นมาให้ทันเขาก่อน อันนี้ต้องใช้เงินมากที่เหลือต้องให้เขาด้วยต้องมีความแตกต่างของงบประมาณให้ตรงกับกลุ่มเป้าหมายการส่งเสริมอาชีพไม่น้อยกว่า 413,000 คน สนับสนุนให้มีการจ้างงานเร่งด่วนเพื่อบรรเทาความเดือดร้อนจากภัยธรรมชาติไม่น้อยกว่า 19,900 คน รวมทั้งส่งเสริมและพัฒนาการจัดการด้านความปลอดภัยและอาชีวอนามัยในสถานประกอบการไม่น้อยกว่า 1,700 แห่ง ตลอดจนสนับสนุนให้แรงงานได้รับการคุ้มครองและสิทธิประโยชน์ตามกฎหมายประกันสังคมไม่น้อยกว่า 13 ล้านคน และเราก็มีการเตรียมการในเรื่องแรงงานเพื่อไปสู่ยุค Thailand 4.0 ด้วย การลงทุนปัจจุบันและอนาคตที่เราจะต้องขาดแคลนแรงงานเป็นจำนวนมาก ผมถามว่าเราเกิดเป็นคนไทยทำงานในประเทศไหมก็ไม่ทำ และไปทำงานสายต่างประเทศถ้าวันหน้าเขาไม่อยู่จะทำอย่างไร ก็ส่งเสริมในเรื่องของ 4.0 ที่ใช้แรงงานน้อยลง แต่อย่างไรก็ตาม 3.0 2.0 1.0 ต้องไม่ทิ้งเขาส่งเสริมเป็น Smart 1.0 2.0 3.0 แล้วจะไป 4.0 ได้อย่างไร แล้วนำ 4.0 มาหยิบโยงตรงนี้มูลค่าก็จะเพิ่มมากขึ้น และกระจายรายได้มาเป็นผลประโยชน์ของประเทศ สร้างรัฐสวัสดิการ ช่วยเหลืออย่างที่ทุกคนอยากให้ช่วยลดปัญหาหนี้ครัวเรือนไม่มีเงินทำอะไรไม่ได้

 **9)การพัฒนาความร่วมมือด้านต่างประเทศการพัฒนาต่างประเทศในเชิงรุก**มีวิสัยทัศน์ปรับรูปแบบการทำงาน ด้านการต่างประเทศ เพื่อสร้างและรักษาผลประโยชน์ชาติเพื่อรักษาและส่งเสริมผลประโยชน์ของชาติในทุกมิติวันนี้ไปสู่ต่างประเทศรัฐบาลทุกสถานทูต ทุกเรื่องการลงทุนการค้า การอำนวยความสะดวกระบบข่าวสารทั้งหมดสถานทูตทุกสถานทูตต้องรู้ และช่วยกันในการชักจูงที่ผู้มาลงทุนในประเทศ ชี้แจงปัญหาภายในประเทศให้เขาเข้าใจ และลดระดับความพอใจให้มากขึ้นพอสมควรในต่างประเทศ รวมไปถึงขอความร่วมมือคนไทยที่อยู่ต่างประเทศให้เข้าใจด้วย และเป็นกำลังใจให้กับพวกเราทุกคน ในขณะนี้คนไทยที่อาศัยอยู่ในต่างประเทศเขาเป็นห่วงประเทศของเขา แต่คนในประเทศต้องห่วงให้มากกว่าเขาด้วย ทั้งในระดับทวิภาคี ระดับพหุภาคี ระดับอนุภูมิภาค และระดับภูมิภาค ส่งเสริมความเชื่อมั่นในนานาประเทศต่อประเทศไทย ซึ่งความขัดแย้งอย่างเดียวพูดเรื่องความรุนแรง อาชญากรรม ความเชื่อมั่นหายไปหมด เสริมสร้างบทบาทประเทศการรักษาดุลยภาพในการดำเนินความสัมพันธ์ในภูมิภาคเอเชีย ส่งเสริมการสร้างและรักษาความเชื่อมั่นของนานาประเทศที่มีต่อประเทศไทย เสริมสร้างบทบาทของไทยในเวทีระหว่างประเทศ ส่งเสริมความสัมพันธ์อันดีกับเพื่อนบ้านและประเทศในภูมิภาคเอเชียตะวันออกเฉียงใต้ ให้การคุ้มครองสิทธิและผลประโยชน์ของคนไทยในต่างประเทศ พัฒนาฝีมือแรงงานรองรับการพัฒนาในกลุ่มประเทศอนุภูมิภาคลุ่มแม่น้ำโขงเผยแพร่หลักปรัชญาของเศรษฐกิจพอเพียงเพื่อนำไปสู่การพัฒนาที่ยั่งยืนตามลำดับนานาชาติS4P for S4G รวมทั้งส่งเสริมความร่วมมือด้านทรัพยากรธรรมชาติและสิ่งแวดล้อม ตลอดจนพัฒนาเครือข่ายและสนับสนุนการถ่ายทอดองค์ความรู้และเทคโนโลยีทางการแพทย์ระหว่างประเทศ

 **10) การพัฒนาด้านสาธารณสุขและสร้างเสริมสุขภาพเชิงรุก**เพื่อพัฒนาระบบบริการสุขภาพระดับปฐมภูมิให้มีความเข้มแข็ง เราต้องทำอย่างไรให้ตั้งแต่เด็กแรกเกิดเราจะทำอย่างไรให้เข้มแข็งมีศักยภาพ รัฐบาลหน่วยงานด้านเอกชน มีศักยภาพในการให้บริการด้านสุขภาพแบบองค์รวม ทั้งงบประมาณของสาธารณสุข งบประมาณของ สสส. และงบประมาณ สป.สช. ทั้งหมดต้องทำด้วยกันรักษากติกากันบ้างโดยเพิ่มการมีส่วนร่วมของเครือข่ายสุขภาพและชุมชน พัฒนาระบบบริการฉุกเฉินและระบบการส่งต่อรวมทั้งเพิ่มช่องทางการให้คำปรึกษาด้านสุขภาพ สนับสนุนการสร้างเสริมสุขภาพและสุขภาวะเชิงรุกอย่างเป็นระบบต้องรักษาทั้งหมดให้เขามีการป้องกันที่ดีแข็งแรงออกกำลังกาย ทุกวันพุธก็เริ่มแล้ว ผมไปที่จังหวัดสงขลาในตลาดเขาออกกำลังกายกัน วันพุธด้วยที่เต้นไก่ที่ผมโดน เขาเต้นกันและชวนผมเต้น ผมก็ต้องเต้นกับเขาไม่ใช่อยู่ดี ๆ ผมจะไปเป็นตัวตลกเมื่อไหร่อย่างนี้เขาเรียกเข้าถึงประชาชนควบคู่ไปกับการปรับเปลี่ยนพฤติกรรมสุขภาพที่ถูกต้อง พัฒนาระบบเฝ้าระวัง ป้องกัน ควบคุมโรคติดต่อ และโรคอุบัติใหม่ มากมายขยายบทบาทการแพทย์แผนไทยและสมุนไพรพร้อมส่งเสริมให้เป็นการสร้างมูลค่าเพิ่มเศรษฐกิจชุมชนสนับสนุนการเพิ่มศักยภาพการวิจัยด้านการแพทย์ วันนี้ผลิตยาได้มามากมายแต่ไม่ซื้อ ซื้อน้อยแต่ซื้อข้างนอกมีสั่งไปแล้ว มียาทั้งหมดเพื่อที่จะให้คนจนเขาเข้าถึงยาที่มีราคาแพงเหล่านี้หลอดละ 2000-3000 เราผลิตเองได้หลอดละ 400 ก็ไม่ซื้ออีก ไม่ซื้อไม่ได้ต้องซื้อเร่งรัดการผลิตและพัฒนาบุคลากรด้านการแพทย์และสาธารณสุขไม่น้อยกว่า 14,700 คนสัดส่วนวันนี้ผมให้ไปเทียบสัดส่วนมาด้วยว่าถ้ามองนับอย่างเดียวไปไม่ไหว อย่างไรบรรจุไปเรื่อย ๆ และจะพออย่างไร ไม่ต้องไปดูของเอกชนเขามีหมอ แพทย์ พยาบาลมีอยู่เท่าไหร่ มีอยู่ด้วยกันทั้งหมดคือสัดส่วนต่อประเทศไทยมีทั้งรัฐและเอกชน รัฐบาลทำด้านเดียวไม่ไหว นำข้อมูลไปพิจารณาด้วยเพราะมีผลเรื่องของการใช้จ่ายงบประมาณ เรื่องงบรายจ่ายประจำ จ่ายบุคลากรสิทธิประโยชน์ต่าง ๆ แต่ถ้าไม่มีสิทธิให้เขา ไม่มีใครอยากเป็นข้าราชการ วันนี้ก็โดนให้ทำงานมากขึ้นทำเพื่อประชาชนและกระจายแพทย์ไปสู่ชนบทไม่น้อยกว่า 1,000 คน อันนี้ก็ไปแก้ด้วย อันนี้ไปแล้วไม่กลับมาอย่างไร พอไปแล้วกลับมา 2ปีกลับมา 3ปี กลับมาจะทำอย่างไรก็ไปหาทุนให้เขา เอาทุนในท้องถิ่นมาไปเลือก คนในท้องถิ่นมาและตัดไปภูมิลำเนา ต้องหามาตรการใหม่มาด้วยกันทั้งสิ้นรวมทั้งสนับสนุนการดำเนินงานของสภากาชาดไทยและราชวิทยาลัยจุฬาภรณ์ในการให้บริการทางการแพทย์และสาธารณสุขที่ได้มาตรฐานและครบวงจร

 **11) การส่งเสริมและพัฒนาการกีฬาและนันทนาการ**เพื่อพัฒนาศักยภาพและสร้างเสริมโอกาสให้นักเรียน นักศึกษา และนักกีฬาได้เข้าร่วมการแข่งขันกีฬาในระดับชาติและนานาชาติ ตลอดจนพัฒนาการกีฬาไปสู่ความเป็นเลิศและกีฬาอาชีพ อันนี้มีหลายอย่างได้เกียรติยศ ชื่อเสียงมาก ทั้งของรัฐและของเอกชน และประชาชนเป็นชื่อเสียงของประเทศโดยการสนับสนุนอุปกรณ์วิทยาศาสตร์การกีฬา ใช้พรสวรรค์อย่างเดียวไม่ได้แล้ว ต้องใช้วิทยาศาสตร์การกีฬามาเสริมด้วยมีสถานที่ฝึกซ้อมที่ได้มาตรฐาน ผู้ฝึกสอนและผู้ตัดสินที่มีคุณภาพ วันนี้ต้องเร่งรัดกระทรวงท่องเที่ยวและกีฬาต้องศึกษากระทรวงต่าง ๆ ไปตามสนามกีฬาให้มากขึ้น โดยใช้ยางผลิตจากในประเทศ แผ่นยางปูพื้นต้องใช้ในประเทศ ไปเขียน TOR มา ถ้าจะทำสนามกีฬาต้องใช้ยางที่ผลิตในประเทศ ไม่อย่างนั้นไม่รู้จะผลิตไปไหนผลิตยางได้ปีละ 40 กว่าล้านใช้ไปแค่ไม่ถึง 10 ล้าน30 ขายออกหมด ไม่เคยขายราคาดีได้อย่างไรก็ถูกกดดันด้วยหลาย ๆ อย่างทั้งต่างประเทศ และในประเทศด้วย ทุกหน่วยงานของเราต้องช่วยกันใช้ยางในประเทศกันให้ได้มากขึ้น วันนี้ก็มีการลงทุนมากที่จะมาในปีนี้และปีหน้าและปีต่อ ๆ ไป ในการได้โรงงานภายในประเทศจะไปสอดคล้องกับเรื่องการจัดตั้งศูนย์ทดสอบยานยนต์ และล้อทั้งหมด ไม่ลงทุนอะไรและจะขายใคร วันนี้เราต้องทำทั้งระบบต้องใช้เงินจำนวนมากพอสมควรใช้เวลาศูนย์ทดสอบยางล้อทำมา 3 ปีแล้วก็ควรจะเสร็จเร็วขึ้น ต้องทำให้ได้ขาดเหลืออะไรก็บอกมาติดขัดกฎหมายก็บอกมาผมพร้อมแก้ทุกวันควบคู่กับการบริหารจัดการองค์ความรู้และนวัตกรรมด้านวิทยาศาสตร์การกีฬา รวมทั้งจัดการประชุมและจัดการแข่งขันกีฬาระดับนานาชาติเพื่อสร้างมูลค่าเพิ่ม อันนี้ไม่ได้หมายความว่าใครจะเอื้อประโยชน์ให้ใครแข่งจะเอื้อประโยชน์ให้ใครสนใจว่าเกิดขึ้นได้หรือไม่ แข่งขันกับประเทศใด บ้างเขาอยากมาแข่งเป็นสมาชิกเขาปีนี้ ปีหน้าเอาคนมาเที่ยว มาดูสนับสนุนการประชุม สนับสนุนการท่องเที่ยวเป็นรายได้ที่เพิ่มขึ้นมาประกอบกันรายได้ต่อเนื่องและส่งเสริมเศรษฐกิจของประเทศ

 **12) การส่งเสริมและพัฒนาศาสนา ศิลปะ และวัฒนธรรม**เพื่อส่งเสริมสังคมให้มีศีลธรรม คุณธรรม และจริยธรรม มีพฤติกรรมที่ดีงาม มานานแล้ว 13 เรื่อง ผมว่าทุกคนต้องกลับมาดูว่ามีพร้อมหรือยัง ศีลธรรม คุณธรรม และจริยธรรมไหว้พระขอพรคุณธรรมคือทุกคนต้องรู้ว่าอะไรดีหรือไม่ดี จริยธรรมคือองค์กรที่มีจริยธรรมทุกคนในองค์กรมีคุณธรรมไม่ได้ง่ายเพราะโลกเปลี่ยนแปลง เทคโนโลยีโตเร็ว การศึกษาบางทีไม่ทันสู้เขาไม่ไหว ครูสอนก็ไม่ทันโซเชียลมีเดียสอนทุกวันมีความรักและเทิดทูนสถาบันพระมหากษัตริย์ในสถาบันหลักของชาติ ชาติ ศาสนา พระมหากษัตริย์ปลูกฝังค่านิยม จะกี่ประการก็ว่าไปเสียหายตรงไหนผมก็ไม่รู้เหมือนกันบางทีแค่เตือนไม่ให้ลืมไปแค่นั้น12 ประการ ให้แก่เด็ก เยาวชนและประชาชนรณรงค์ เผยแพร่ และเสริมสร้างเอกลักษณ์และอัตลักษณ์ความเป็นไทย อันนี้เป็นความภาคภูมิใจของคนไทยลืมไปหมดแล้วจะต้องพัฒนาใหม่ไปสู่สากลเราต้องทำทั้งสองอย่างไปคู่กันรักษาและพัฒนาสนับสนุนการอนุรักษ์ ฟื้นฟู เผยแพร่มรดกทางวัฒนธรรม ภูมิปัญญาท้องถิ่น ศิลปวัฒนธรรมไทย พัฒนาศักยภาพอุตสาหกรรมภาพยนตร์และวีดิทัศน์ อันนี้จะบอกว่าเขาให้ถ่ายภาพยนตร์พื้นที่จะเสีย ก็ไปคุมไม่ทำให้เสีย ก็ต้องเปิดช่องทางที่มีรายได้ให้กับให้ประเทศ อันนี้ขอฝากให้กระทรวงการท่องเที่ยวและกีฬาเรื่องการถ่ายทำภาพยนตร์จะต้องทำพื้นที่เสียหายที่เคยเกิดขึ้นมาก่อนต้องมีคนรับผิดชอบ รวมทั้งประสานเชื่อมโยงบูรณาการร่วมกับเครือข่ายทุกภาคส่วน เพื่อสร้างคุณค่าทางสังคมและเพิ่มมูลค่าทางเศรษฐกิจด้านศิลปวัฒนธรรม เพื่อนำความเป็นไทยสู่สากล

 **13) การส่งเสริมการดำเนินงานตามแนวทางหลักปรัชญาของเศรษฐกิจพอเพียง**เพื่อให้ประชาชนดำรงชีวิตได้อย่างมั่นคง มีความพอประมาณ เสริมสร้างความเข้มแข็งให้กับชุมชนในพื้นที่ศูนย์พัฒนาโครงการหลวง 39 แห่ง ขยายผลการพัฒนาพื้นที่สูงตามแบบโครงการหลวง 33 แห่งพัฒนาแหล่งน้ำระบบชลประทาน แหล่งน้ำบาดาลเพื่ออุปโภคบริโภค อนุรักษ์ ฟื้นฟู และพัฒนาที่ดินให้มีความอุดมสมบูรณ์เหมาะสมกับการเกษตร อยากบอกว่ารัฐบาลนี้ไม่ทำ ทำไม่สำเร็จทำไปกี่แสนแห่งแล้วไปดูด้วยเกิดที่ไหนประเทศไทยกี่ล้านไร่ กี่ตารางล้านไร่ทั้งแก้มลิง ทั้งระบบน้ำ ระบบระบายน้ำซ่อมของเก่าซ่อมของเดิมแก้ของใหม่และถามว่าทำได้ครบหรือยัง กี่ปีมาแล้วไม่ครบอะไรหลายอย่างทำไม่ครบ 2 ปีที่ผ่านมาประปาหมู่บ้านไม่ครบเลยบ่อน้ำบาดาลขนาดลึกเจาะไหม เจาะได้ 10 เมตร 15 เมตร วันนี้เจาะ 60 เมตร 120 เมตรบ่อละ 200,000 บางคนบอกแพงเกินไปก็ต่างกันทั้งหมดแล้วบอกว่าทุจริตก็ตรวจสอบเสริมสร้างองค์ความรู้และถ่ายทอดเทคโนโลยีด้านพืช ประมง ปศุสัตว์ หม่อนไหม ส่งเสริมการจัดทำบัญชีครัวเรือน บัญชีหนี้สินการทำให้ลูกหลานรู้ว่าพ่อแม่มีหนี้สินเท่าไหร่ จะได้ไม่ขอโทรศัพท์มือถือแพง ๆ เขาไม่รู้ว่ารายได้เท่าไหร่ พ่อแม่ต้องหามาให้ก็เป็นหนี้เป็นสินหนี้ครัวเรือน หนี้บัตรเครดิตผมจะออกกฎหมายให้ลดลงถือบัตรเครดิตคนละหลาย ๆ ใบ ก็ทำไม่ได้อีก และไปสร้างจิตสำนึกส่งเสริมการจัดทำดีพลเรือนพัฒนาอาชีพให้เกษตรกรบนพื้นที่สูง ส่งเสริมการมีส่วนร่วมในการฟื้นฟูทรัพยากรธรรมชาติและจัดการใช้ประโยชน์จากความหลากหลายทางชีวภาพ สนับสนุนการดำเนินงานโครงการอันเนื่องมาจากพระราชดำริโครงการรักษ์น้ำเพื่อพระแม่ของแผ่นดิน 11 ลุ่มน้ำ มีอยู่แล้วทั้งหมดจะทำให้เป็นรูปธรรมมากขึ้นตลอดจนจัดแสดงพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว เพื่อให้ประชาชนได้เรียนรู้และนำไปประยุกต์ใช้ คือจัดแล้วก็มีวิธีการเรียนรู้ต้องนำไปประยุกต์ใช้ สอนเขาแบบนั้น

**14) การเสริมสร้างสวัสดิการสังคมและยกระดับคุณภาพชีวิต**เพื่อดำเนินการให้ผู้สูงอายุ เด็ก สตรี คนพิการ จัดทำวงดนตรีและทำแผ่น CD ฝากสมาชิก สส.ช่วยอุดหนุนซื้อด้วยนะครับ บางคนมองไม่เห็น ผมเอาศักยภาพเขามา บางคนทำงานฝีมือสร้างงานเย็บปักถักร้อย และผู้ด้อยโอกาส มีคุณภาพชีวิตที่ดี ได้รับการคุ้มครองและเข้าถึงบริการสวัสดิการสังคมส่งเสริมและพัฒนาศักยภาพคนไร้ที่พึ่ง คนขอทาน ราษฎรบนพื้นที่สูง และสมาชิกนิคมสร้างตนเองไม่น้อยกว่า 306,800 คน ป้องกันและแก้ไขปัญหาการค้าประเวณีและลดความเหลื่อมล้ำทางเพศ 4,000 คน ใช้กฎหมายเดียวไม่พอ ต้องดูที่ต้นทางว่าเขาเป็นอย่างไร เขายากจนหรือเพราะสังคมทำให้เขาเป็นอย่างนั้น หรือการใช้จ่ายที่ฟุ่มเฟือย หรือไม่มีเงิน มีวิธีการใดดูที่ต้นทาง ต้นของปัญหา จะได้ไม่เกิดการค้าประเวณี วันนี้ต้องกวาดล้างการค้าประเวณีต่ำกว่า 18 ให้หมด ช่วยเหลือผู้ประสบปัญหาความเดือดร้อนทางสังคมไม่น้อยกว่า 768,900 คน สนับสนุนการจัดสวัสดิการชุมชน 500 ตำบล แก้ไขปัญหาครัวเรือนชุมชนแออัดในเมืองให้มีที่อยู่อาศัยและสิทธิในที่ดินเป็นของตนเองเพิ่มขึ้นไม่น้อยกว่า 25,800 ครัวเรือน มีคนไม่มีบ้านกว่า 4 ล้านกว่าคนสนับสนุนโครงการพัฒนาที่อยู่อาศัยเพื่อให้ประชาชนผู้มีรายได้น้อยและปานกลางมีที่อยู่อาศัย 128 แห่ง รวมทั้งสนับสนุนการดำเนินการตามมาตรการลดภาระค่าครองชีพประชาชนด้านการเดินทางรถไฟและรถโดยสารประจำทางโดยไม่เสียค่าใช้จ่าย ดูผู้ขึ้นทะเบียนรายได้น้อยต่อปี ต่ำกว่า 30,000 บาท มี 3 ล้านกว่าคน ทำอย่างไรที่จะดึงรายได้เขาให้ขึ้นมาข้างบนได้อีก ผู้ที่มีรายได้ 1 แสน ทำอย่างไรจะขยับขึ้นมากกว่า 3 แสนต่อปี ซึ่งจะส่งผลถึงการเสียภาษี  ต้องแยกงบประมาณให้ชัดเจน ทุกกระทรวงต้องทำแบบนี้ทุกเป้าหมาย เรื่องที่อยู่อาศัยของข้าราชการบ้านเช่าต้องไปดูว่าเช่าซื้อได้หรือไม่ เอางบประมาณที่จะไปจ่ายค่าเช่าบ้านนำไปทำได้หรือไม่ ซึ่งอยู่ในระหว่างการพิจารณาของคณะรัฐมนตรี เรื่องแรงงานต้องแบ่งกำหนดโซนนิ่งพื้นที่ต้องมีข้อตกลงซึ่งกันและกัน เป็นหน้าที่ของกระทรวงการพัฒนาสังคมและความมั่นคงของมนุษย์ และกระทรวงมหาดไทย

**15) การอนุรักษ์ ฟื้นฟู และป้องกันทรัพยากร ธรรมชาติ**เพื่ออนุรักษ์ ฟื้นฟูทรัพยากรธรรมชาติและใช้ประโยชน์จากความหลากหลายทางชีวภาพอย่างยั่งยืน ป้องกัน ปราบปราม และหยุดยั้งการบุกรุกทำลายทรัพยากรป่าไม้แบบบูรณาการทั้งอากาศยานและภาคพื้นดิน โดยการบินเพื่อคุ้มครองและป้องกันพื้นที่ป่าไม่น้อยกว่า 50 ล้านไร่จัดตั้งจุดสกัดและหน่วยพิทักษ์ป่า ฟื้นฟูพื้นที่ป่าเสื่อมโทรมไม่น้อยกว่า 55,900 ไร่ ป้องกันรักษาป่าชายเลนในพื้นที่วิกฤต 1.4 ล้านไร่ ก่อสร้างทางและสะพานผ่านเขตรักษาพันธุ์สัตว์ ที่กระทรวงคมนาคมเสนอขึ้นมาแบบเดิมสั้นที่สุด ประหยัดที่สุดแต่ติดพื้นที่เขตป่าอุทยาน ผมเลยให้นโยบายว่าอ้อมก็ได้ ไม่เช่นนั้นสร้างไม่ได้เส้นทางภูมิภาคเชื่อมสู่จังหวัด เช่นเส้นทางอุ้มผาง แม่สอด ซึ่งติดป่าทำให้เชื่อมต่อไม่ได้ ก็ให้เสนอแนวทางเข้ามา แต่ไม่ผ่านทุกปี เพราะประชาพิจารณ์ไม่ผ่าน  ก็เสนอมาอ้อมหน่อย แพงกว่าหน่อยอย่ามองว่ารัฐบาลเอื้อประโยชน์ ไม่อย่างนั้นก็แก้ไม่ได้  แก้ไขปัญหาการทำประมงผิดกฎหมาย ทั้งบนบกทั้งในน้ำ  ต้องนำแผนบูรณาการขึ้นมาใช้ ต้องดึง สถานีตำรวจภูธร สารวัตรทหารเข้ามา มีประมงในน่านน้ำ นอกน่านน้ำ นอกอาณาเขต ตามข้อกฎหมายประมงของต่างประเทศ วันนี้ได้ช่วยคนกลับมาได้หมดแล้ว เช่นติดอยู่ที่อินโดนีเซีย ซึ่งได้รับความร่วมมือจากเขา โดยรัฐบาลนี้เป็นคนนำเขากลับมา วันนี่ต้องดึงหน่วยงานทุกฝ่าย ฟื้นฟูทรัพยากรปะการังและหญ้าทะเล คุ้มครองทรัพยากรปะการังในอุทยานแห่งชาติไม่น้อยกว่า 48,200 ไร่ ปรับปรุงแผนที่แนวเขตที่ดินของรัฐ (One map) กำหนดเป็นพื้นฐานใช้ทุกกรม จะได้ตรงกันใช้กฎหมายมาตราต่าง ๆ ตรงกัน ทั้งในเขตป่าอนุรักษ์และป่าสงวนแห่งชาติควบคุมงาช้างผิดกฎหมายจัดตั้งหมู่ดับไฟป่าเคลื่อนที่ส่งเสริมการปลูกไม้เศรษฐกิจไม่น้อยกว่า 54,600 ไร่ จัดหาแหล่งทรัพยากรธรณีเพื่อพัฒนาเศรษฐกิจของประเทศส่งเสริมเครือข่ายความร่วมมือและการเฝ้าระวังทรัพยากรธรรมชาติและสิ่งแวดล้อม 2 ปีที่ผ่านมาเราแก้ปัญหาได้มากพอสมควร ลดจุดต่าง ๆ ได้มาก แก้ปัญหาได้เร็ว เป็นผลงานของรัฐบาล ซึ่งเป็นข้อตกลงกับประเทศเพื่อนบ้าน เรื่องไม่ให้มีการเผาทำลายป่า  จัดหาแหล่งทรัพยากรธรณีเพื่อการพัฒาประเทศ มีหลายอย่างที่มีปัญหาอยู่ในปัจจุบัน ไม่ว่าจะเป็นเหมืองแร่โปตัส และเหมืองแร่ต่าง ๆ ที่ดำเนินการมาแล้ว วันนี้มีคณะกรรมการเหมืองแร่ออกแล้ว ฉะนั้นต้องมีความเชื่อมั่น ของเก่าก็รื้อออกมา ใครผิดใครถูกก็มาว่ากันด้วยกฎหมาย อย่าไปรวมกับของใหม่ ไม่เช่นนั้นเราทำอะไรไม่ได้ ใช้ประโยชน์อะไรไม่ได้  อนุรักษ์ ฟื้นฟูพันธุ์พืช ที่ใกล้สูญพันธุ์ พันธุ์พืชที่ถูกคุกคาม พัฒนาสวนสัตว์เพื่อการท่องเที่ยวเชิงอนุรักษ์ การเชื่อมโยงการท่องเที่ยวเชิงอนุรักษ์ร่วมกับประเทศเพื่อนบ้าน CLMV คิดรูปแบบเป็นแพคเก็จออกมา ให้มีการท่องเที่ยวได้ทั้งปี เป็นไทยแลนด์ +1 หรือ ประเทศอื่น+ไทย  เป็นทั้งจุดเริ่มต้น และปลายทาง One's Destination เป็นมิตรกับสิ่งแวดล้อม จัดทำระบบบัญชีรายการทรัพยากรพันธุกรรมฐานชีวภาพ ตลอดจนจัดทำผังเมืองเพื่อเป็นกรอบในการพัฒนาโครงสร้างพื้นฐานและรองรับการเติบโตที่เป็นมิตรกับสิ่งแวดล้อม

**16) การจัดการผลกระทบจากการเปลี่ยนแปลงสภาวะภูมิอากาศ และภัยพิบัติ**เพื่อให้ประเทศสามารถลดการปล่อยก๊าซเรือนกระจก วันนี้เดินหน้าไปสู่การพัฒนาไปสู่อนาคตเรื่องของโรงไฟฟ้า รถไฮบริจต่าง ๆ เราต้องผลิตเองบ้าง สามารถผลิตภายในประเทศได้หรือไม่ ราคาถูกลง เราสามารถลดระดับภาวะเรือนกระจกที่ตั้งเป้าไว้กับสหประชาชาติได้ไหม 15 ปี 20 ปี 20 %  ต้องเดินตามนั้นจะได้มีตัวชี้วัด มีความพร้อมรองรับและปรับตัวจากการเปลี่ยนแปลงสภาวะภูมิอากาศ โดยสร้างความร่วมมือด้านทรัพยากรธรรมชาติและสิ่งแวดล้อมในระดับพื้นที่ 76 จังหวัด   ส่งเสริมการบริโภคและการผลิตที่เป็นมิตรกับสิ่งแวดล้อม วันนี้ปลูกข้าวที่เหมาะกับผู้ที่เป็นโรคเบาหวาน มีกลูเตน (Gluten free) ข้าวพันธุ์ กข 43 และพิษณุโลก 80 มีการสนับสนุนการปลูกในพื้นที่เกษตรแปลงใหญ่ Agri Map พื้นที่ใดเหมาะกับพืชชนิดใดก็ส่งเสริมการปลูกพืชนั้น ๆ ถ้าเพาะปลูกไม่ได้ก็ทำฟาร์มปศุสัตว์ พัฒนาธุรกิจและตลาดคาร์บอนภายในประเทศ เสริมสร้างความเข้มแข็งทางสังคมเพื่อปรับตัวให้สามารถรองรับการเปลี่ยนแปลงสภาพภูมิอากาศ พัฒนาเมืองสิ่งแวดล้อมที่ยั่งยืนและเมืองอุตสาหกรรมเชิงนิเวศเพื่อมุ่งสู่การเป็นเมืองคาร์บอนต่ำแก้ไขปัญหาการกัดเซาะชายฝั่งทะเล และพื้นที่ตลิ่งริมแม่น้ำชายแดนระหว่างประเทศ หาความร่วมมือการนำน้ำเข้ามาใช้อย่างไร มีการเจรจากับประเทศเพื่อนบ้านด้านฝั่งตะวันออก เป็นความร่วมมือกันระหว่างนายกรัฐมนตรีทั้ง 2 ประเทศ มีความไว้ใจซึ่งกันและกัน เขาจะต้องสร้างโรงไฟฟ้า เราก็สนับสนุนเรื่องการใช้ไฟฟ้าเพราะเราใช้ไฟฟ้าไม่พอ เราก็ซื้อเขามาแต่เราขอน้ำเขามาด้วย ซื้อไฟฟ้าแถมน้ำ จัดให้มีอุปกรณ์และเครื่องมือด้านอุตุนิยมวิทยาการบิน เพื่อเฝ้าระวังและเตือนภัยจากสภาวะอากาศตามมาตรฐานองค์การการบินพลเรือนระหว่างประเทศ (ICAO) และองค์การอุตุนิยมวิทยาโลก (WMO) มีระดับตั้งแต่ ABC  A ได้ผ่านไปแล้ว B กำลังจะผ่านไปกระจายอยู่บริเวณทางเหนือ น้ำจะสูงขึ้นอีก 10  เซนติเมตร ต้องติดตามข่าวสารกันด้วย ตลอดจนป้องกัน ฟื้นฟู ช่วยเหลือ เยียวยาผู้ได้รับผลกระทบจากภัยพิบัติทางธรรมชาติและสาธารณภัย

**17) การบริหารจัดการรายได้และรายจ่ายของภาครัฐ**เพื่อเพิ่มประสิทธิภาพด้านการจัดเก็บภาษี ได้พูดไปแล้วว่าจะขึ้น แต่จะเมื่อไหร่ก็ติดตามกันอีกที ภาษีท้องถิ่น ภาษีที่ดิน ภาษีต่าง  ๆ ต้องแยกแยะให้ชัดเจน เช่น กรณีมีการขายที่ดินข้างทางด่วน เขาเขียนไว้อย่างชัดเจน  ถ้าไม่มีผลประโยชน์ ไม่มีการขาย ที่เขาก็สูงขึ้น แต่ถ้าขายเมื่อไหร่เขาต้องเสียภาษีอีกส่วนหนึ่ง ก็เป็นรายได้เข้าประเทศอีกทางหนึ่ง  โดยเฉพาะ 2 ข้างทางรถไฟฟ้า 2 ข้างทางด่วน หากเขาไม่ขายก็คือไม่ขาย ที่ก็ราคาสูงขึ้นเอง เสียภาษีเท่าเก่า ถ้าไม่ขายก็ไม่ต้องเสีย  และอำนวยความสะดวกทางการค้าด้วยระบบเทคโนโลยีสารสนเทศ เพื่อให้รายได้จากการจัดเก็บภาษีเป็นไปตามเป้าหมาย สนับสนุนการดำเนินงานระบบการบริหารการเงิน การคลังภาครัฐแบบอิเล็กทรอนิกส์(GFMIS) ที่ผ่านมามีปัญหากันหมดต่อกันไม่ได้ ต้องนำมาปรับปรุงให้ต่อเชื่อมโยงกันได้ และพัฒนาระบบสารสนเทศการเงินการคลังเพื่อรองรับองค์กรปกครองส่วนท้องถิ่นรวมทั้งพัฒนาระบบการจัดการงบประมาณให้มีประสิทธิภาพ การจัดซื้อจัดจ้างจะต้องโปร่งใส กรมบัญชีกลางต้องไปคิดวิธีมา เพื่อสร้างความไว้เนื้อเชื่อใจ ทั้งหมดจะต้องมีระบบการติดตามประเมินผลให้ได้รวมถึงทางอิเล็กทรอนิกส์ด้วย  สามารถสนองต่อนโยบายและเป้าหมายเชิงยุทธศาสตร์ของรัฐบาลมีการบูรณาการเชิงยุทธศาสตร์ในทุกมิติตลอดจนพัฒนาระบบการติดตามประเมินผลให้สามารถวัดผลสัมฤทธิ์และผลกระทบการดำเนินงานตามแผนงานโครงการ

**18) การพัฒนาประสิทธิภาพการบริหารราชการแผ่นดิน**เพื่อปฏิรูประบบราชการให้มีประสิทธิภาพ มีการบริหารงานเชิงรุกโดยสนับสนุนและเพิ่มประสิทธิภาพกระบวนการด้านนิติบัญญัติพัฒนาและจัดทำยุทธศาสตร์การพัฒนาประเทศที่มีคุณภาพให้หน่วยงานภาครัฐมีการบริหารจัดการที่ดี บูรณาการงานทุกภาคส่วนอย่างมีประสิทธิภาพส่งเสริมสนับสนุนการกระจายอำนาจสู่ท้องถิ่นรวมทั้งให้อำเภอเป็นศูนย์กลางการบริหารงานภาครัฐตลอดจนปฏิรูประบบงานตำรวจให้มีประสิทธิภาพ โปร่งใส ปราศจากการทุจริต มีคุณธรรม จริยธรรม รักษาวินัยและธรรมาภิบาล

**2.4 กลุ่มงบประมาณรายจ่ายบูรณาการ (Agenda)**รัฐบาลได้จัดสรรงบประมาณรายจ่าย ไว้เป็นจำนวน 582,626.9 ล้านบาท (ห้าแสนแปดหมื่นสองพันหกร้อยยี่สิบหก จุดเก้า ล้านบาท) หรือคิดเป็นร้อยละ 20.1 ของวงเงินงบประมาณ เพื่อดำเนินงานเรื่องสำคัญ จำนวน 26 เรื่อง ดังนี้

**1) การสร้างความปรองดองและสมานฉันท์**งบประมาณทั้งสิ้น 505.4 ล้านบาท  เพื่อเสริมสร้างความปรองดองและสมานฉันท์ของคนในชุมชนและสังคม ลดความขัดแย้งของประชาชนในมิติที่เกี่ยวข้องกับเศรษฐกิจ สังคม วัฒนธรรม และสิ่งแวดล้อมให้ผู้เห็นต่างทางความคิดสามารถอยู่ร่วมกันได้อย่างสันติ โดยมีการดำเนินงานที่สำคัญ คือ การเสริมสร้างการมีส่วนร่วมของภาคประชาสังคมไม่น้อยกว่า 74,000 หมู่บ้าน และส่งเสริมการมีส่วนร่วมของประชาชน โดยสร้างความรัก ความปรองดองและสร้างความยุติธรรมในสังคมภายใต้หลักเศรษฐกิจพอเพียงในทุกจังหวัด สร้างความสามัคคี ความรู้ความเข้าใจที่ถูกต้อง มีค่านิยมและจิตสำนึกในความรักชาติ ปลูกฝังทัศนคติความเป็นไทย และวิถีชีวิตตามระบอบประชาธิปไตยอันมีพระมหา- กษัตริย์ทรงเป็นประมุข

**2)การขับเคลื่อนการแก้ไขปัญหาจังหวัดชายแดนภาคใต้**งบประมาณทั้งสิ้น 13,295.4 ล้านบาท  เพื่อสนับสนุนการแก้ไขปัญหาจังหวัดชายแดนภาคใต้ ในพื้นที่ 3 จังหวัดชายแดนภาคใต้ 4 อำเภอของจังหวัดสงขลา ทั้งในเขตเมือง ชุมชน และหมู่บ้านเป้าหมายเสริมสร้างความมั่นคงแห่งชาติ โดยมีการดำเนินงานที่สำคัญคือ เพิ่มประสิทธิภาพการรักษาความปลอดภัยในชีวิตและทรัพย์สิน ส่งเสริมให้เกิดการพัฒนาและขยายตัวทางเศรษฐกิจ เพื่อเพิ่มรายได้แก่ประชาชน พัฒนางานอำนวยความยุติธรรมและเยียวยาผู้ที่ได้รับผลกระทบอย่างเป็นธรรมและทั่วถึง พัฒนาศักยภาพของพื้นที่ ส่งเสริมคุณภาพชีวิตที่ดีของประชาชน พัฒนาทางด้านการศึกษา ส่งเสริมด้านศาสนา ศิลปะ วัฒนธรรม ขนบธรรมเนียมประเพณีท้องถิ่นภายใต้สังคมพหุวัฒนธรรมที่เข้มแข็ง และเสริมสร้างความเข้าใจการแก้ไขปัญหาจังหวัดชายแดนภาคใต้ในทุกภาคส่วน ตลอดจนเพิ่มประสิทธิภาพการแก้ไข ความขัดแย้งโดยสันติวิธี

**3) การจัดการปัญหาแรงงานต่างด้าวและการค้ามนุษย์**งบประมาณทั้งสิ้น 832.6 ล้านบาท   เพื่อบริหารจัดการให้แรงงานต่างด้าวเข้าสู่ระบบการจ้างงานอย่างถูกต้องและได้รับการคุ้มครองตามกฎหมาย ดำเนินการให้ประชาชนกลุ่มเป้าหมายได้แก่ เด็ก สตรี แรงงานไทย แรงงานต่างด้าว และแรงงานประมงปลอดภัยจากขบวนการค้ามนุษย์ โดยมีการดำเนินงานที่สำคัญ คือ จัดทำทะเบียนให้แรงงานต่างด้าวเข้าสู่ระบบการจ้างงานที่ถูกต้องตามกฎหมายไม่น้อยกว่า909,000 คน จัดทำประวัติและออกบัตรประจำตัวแก่บุคคลผู้ไม่มีสัญชาติไทย 133,000 คนพัฒนาฐานข้อมูลและกลไกเชิงนโยบายในการขับเคลื่อนการป้องกันและปราบปรามการค้ามนุษย์ รวมทั้งชี้แจงสร้างความเข้าใจกับหน่วยงานที่เกี่ยวข้องให้ความรู้แก่องค์กรเครือข่ายและประชาชนกลุ่มเป้าหมายเพื่อป้องกันไม่ให้ตกเป็นเหยื่อการค้ามนุษย์ไม่น้อยกว่า 1.6 ล้านคน คุ้มครองช่วยเหลือและฝึกอาชีพแก่เหยื่อผู้เสียหายจากขบวนการค้ามนุษย์เพื่อให้กลับคืนสู่สังคมอย่างปลอดภัยไม่น้อยกว่า 2,500 คน ตลอดจนตรวจตราเพื่อเฝ้าระวังและปราบปรามการค้ามนุษย์ให้ครอบคลุมทั่วประเทศบูรณาการการตรวจเรือและการใช้แรงงานประมง 372 ครั้ง รวมทั้งดำเนินคดีและดำเนินการกับทรัพย์สินของผู้กระทำความผิดมูลฐานการค้ามนุษย์ไม่น้อยกว่า 200 คดี

**4) การป้องกัน ปราบปราม และบำบัดรักษาผู้ติดยาเสพติด**การสร้างความเข้มแข็งจากภูมิภาคสู่ท้องถิ่น หาวิธีการบริหารจัดการมา ถ้าพร้อมแล้วก็กระจายได้ ที่มีอยู่เดิมทำได้ดีแล้วหรือยังถ้างบประมาณลงไปจะทำได้ดีกว่าเดิมหรือไม่ ต้องไปหาวิธีการตรวจสอบมา แล้วเสนอมาให้ผม ตามกฎหมาย ให้ร้อยละ 25 วันนี้ให้ไปร้อยละ 29 ที่สมทบไป งบประมาณทั้งสิ้น 4,930 ล้านบาท เพื่อให้ประชาชนมีความปลอดภัยในชีวิตและทรัพย์สินและมีภูมิคุ้มกันจากยาเสพติด โดยมีการดำเนินงานที่สำคัญ คือ สร้างภูมิคุ้มกันยาเสพติดให้กับประชากรกลุ่มเสี่ยงโดยเฉพาะเด็กและเยาวชนทั้งในสถานศึกษาและนอกสถานศึกษาไม่น้อยกว่า 7 ล้านคน ผู้ใช้แรงงานในสถานประกอบการทั่วประเทศไม่น้อยกว่า 1 ล้านคน สร้างสภาพแวดล้อมและการมีส่วนร่วมในการป้องกันยาเสพติดให้กับหมู่บ้านชุมชนที่มีปัญหายาเสพติดในระดับรุนแรงและปานกลางไม่น้อยกว่า 30,600 แห่ง ทั่วประเทศ ดำเนินการปราบปรามและจับกุมผู้ค้าและผู้กระทำผิดคดียาเสพติดรายสำคัญไม่น้อยกว่า62,000 คดี ประสานความร่วมมือกับประเทศเพื่อนบ้านและประเทศในกลุ่มสมาชิกอาเซียน เพื่อสกัดกั้นและทำลายแหล่งผลิตยาเสพติดที่จะลักลอบนำเข้าประเทศไทย นำผู้เสพ ผู้ติดยาเสพติดเข้าสู่กระบวนการบำบัดรักษาทุกระบบไม่น้อยกว่า220,000 คน และมีการติดตาม ดูแล ช่วยเหลือผู้ผ่านการบำบัดยาเสพติดทุกคน รวมทั้งสนับสนุนอุปกรณ์เครื่องมือในการประกอบอาชีพ

**5)  การพัฒนาอุตสาหกรรมศักยภาพ**งบประมาณทั้งสิ้น 2,544 ล้านบาท มีทั้งอุตสาหกรรมทั้งเก่าและใหม่ ของเก่ามี 5 อย่าง ที่มีศักยภาพ ต้องสนับสนุนให้ดีขึ้น ทันสมัยขึ้น มีนวัตกรรมมากขึ้น และของใหม่ก็ต้องทำเช่นกัน ผมเคยพูดไปแล้ว เพื่อยกระดับผลิตภาพและเพิ่มประสิทธิภาพของสถานประกอบการ แรงงาน ผู้ประกอบการ รวมทั้งส่งเสริมความสามารถในการแข่งขันของอุตสาหกรรมพื้นฐานของประเทศโดยมีการดำเนินงานที่สำคัญ คือ ยกระดับภาคอุตสาหกรรมให้สอดคล้องกับแนวโน้มอุตสาหกรรมที่จะเกิดขึ้นในอนาคตทั้ง 10 อุตสาหกรรมเป้าหมายโดยใช้เทคโนโลยีและนวัตกรรม และระบบการบริหารจัดการเพื่อให้มีต้นทุนการผลิตที่ลดลง ยกระดับผลิตภาพแรงงานรองรับอุตสาหกรรมเป้าหมายแห่งอนาคตให้มีศักยภาพสามารถทำงานได้หลากหลายทักษะ ตรงตามความต้องการของภาคอุตสาหกรรมไม่น้อยกว่า 110,000 คน ผลิตและพัฒนามาตรฐานนักเรียนอาชีวศึกษาด้านเทคโนโลยีนวัตกรรม จัดทำและทบทวนมาตรฐานอาชีพและคุณวุฒิวิชาชีพ 11 สาขาวิชาชีพกำหนดให้มีศูนย์การทดสอบในระดับอุตสาหกรรมตามมาตรฐานที่สำคัญในอุตสาหกรรมศักยภาพ อาทิ ศูนย์ทดสอบยานยนต์และยางล้อแห่งชาติศูนย์ออกแบบมาตรฐานการทดสอบด้านแบตเตอรี่และระบบการขับเคลื่อน รวมทั้งเพิ่มมูลค่าผลิตภัณฑ์เพื่อให้สอดคล้องกับความต้องการของตลาด ตลอดจนส่งเสริมการลงทุนและเสริมสร้างสภาพแวดล้อมเพื่อรองรับอุตสาหกรรมใหม่

**6) การส่งเสริมวิสาหกิจขนาดกลางและขนาดย่อม**งบประมาณทั้งสิ้น 3,825.1 ล้านบาท เพื่อขับเคลื่อนให้วิสาหกิจขนาดกลางและขนาดย่อมได้รับการยกระดับขีดความสามารถในการแข่งขันระดับสากล และเป็นพลังขับเคลื่อนเศรษฐกิจที่สำคัญของประเทศให้สามารถสร้างมูลค่าทางเศรษฐกิจได้ไม่น้อยกว่า 90,000 ล้านบาท โดยมีการดำเนินงานที่สำคัญ คือ สร้างและพัฒนาวิสาหกิจเริ่มต้นและผู้ประกอบการรายใหม่ที่มีมูลค่าเพิ่มสูง พัฒนาศูนย์บ่มเพาะและพื้นที่ในการพัฒนาแนวคิดธุรกิจนวัตกรรมรายใหม่ ให้มีศักยภาพ ให้ความช่วยเหลือพัฒนาและส่งเสริม SME กลุ่มทั่วไป รวมถึง Micro SME นำมาขับเคลื่อนใหม่ทั้งหมด รวมทั้ง สสว. ในส่วนของกระทรวงต่าง ๆ ที่มีอยู่แล้ว ต้องมีการบูรณาการช่วยเหลือSME ทั้งหมด ธนาคารรัฐ ธนาคารพานิชย์ ก็เร่งระดมอยู่ในขณะนี้ ให้เข้าถึงกองทุนให้ได้ การส่งเสริมให้มีการปรับปรุงฐานข้อมูล ระบบบัญชีต่าง ๆ หลายวิสาหกิจ ร้านค้าต่าง ๆ เป็นของครอบครัว ตั้งแต่ต้นตระกูล วันนี้ก็ต้องพัฒนาหมด เช่น เรื่องทำบัญชี บางที่ยังไม่มีระบบที่ดี เลยไม่กล้าขึ้นทะเบียน ขึ้นทะเบียนไม่ได้ ภาษีก็ไม่ได้ การตลาดก็ไม่ได้ ซึ่งต้องไปด้วยกันทั้งหมด พัฒนาให้ถูกกฎหมายด้วย กลุ่มที่ประสบปัญหาทางธุรกิจ และกลุ่มที่มีศักยภาพ ให้มีศักยภาพและผลิตภาพสูงขึ้น รวมทั้งสนับสนุนให้พัฒนาสินค้าเพื่อเพิ่มมูลค่า ยกระดับมาตรฐานและบริการให้สามารถเข้าถึงตลาดทั้งในประเทศและต่างประเทศ ตลอดจนพัฒนาปัจจัยแวดล้อมที่เอื้อต่อการประกอบธุรกิจและการส่งเสริม SME โดยปรับปรุงฐานข้อมูลและพัฒนาผู้ให้บริการแก่วิสาหกิจขนาดกลางและขนาดย่อม

**7) การพัฒนาพื้นที่เขตเศรษฐกิจพิเศษ**งบประมาณทั้งสิ้น 10,599.5 ล้านบาท  เพื่อจัดระบบโครงสร้างพื้นฐานด้านเศรษฐกิจ สังคม สิ่งแวดล้อม และความมั่นคง รวมทั้งการให้บริการที่เกี่ยวข้องที่ได้มาตรฐาน เพื่อจูงใจให้ผู้ประกอบการมาลงทุนในพื้นที่เขตพัฒนาเศรษฐกิจพิเศษ 10 แห่ง ได้แก่ จังหวัดตาก มุกดาหาร สระแก้ว ตราด สงขลา หนองคาย เชียงราย นครพนม กาญจนบุรี และนราธิวาส ให้มีการลงทุนเพิ่มขึ้น วันนี้เรามีการบริหารงบประมาณการพัฒนาแบ่งออกเป็น 6 ภาคด้วยกัน แยกภาคตะวันออกออกมา เพราะเรามี EEC แยกภาคใต้ 3 จังหวัดชายแดนภาคใต้ออกมา เพื่อใช้นโยบายสำหรับกลุ่มนี้ เพื่อเร่งรัดการพัฒนาให้เร็วยิ่งขึ้นและลดความเหลื่อมล้ำ  เรื่องการลงทุนระหว่างประเทศต้องขอความร่วมมือจากทุกท่านนะครับ โปรดทำความเข้าใจนะครับถ้าเราไม่เปลี่ยนแปลงใด ๆ เลย คิดแบบเดิม ทำแบบเดิม กลัวไปหมดก็ทำอะไรไม่ได้ วันนี้ประเทศรอบบ้านเราเดินหน้ากันหมด การเติบโต GDP ทำไมน้อยกว่าเขา ของเขาขึ้นไป 6 กว่า ของเรายังแค่ 3 กว่า ต้องมาดูว่าขึ้นมาจากไหนเท่าไหร่จาก 0.4  ในขณะนี้เราเติบโต 3 กว่าถือว่าดี ถือว่าเป็นประเทศที่มีรายได้หารเฉลี่แล้วสูงพอสมควร เนื่องจากของเราฐานกว้าง อันนี้ขอให้เข้าใจหลักการทางฐานเศรษฐกิจด้วย ทั้งในส่วนของมูลค่าการลงทุนและสถานประกอบการ นำไปสู่การกระจายความเจริญ ลดความเหลื่อมล้ำ โดยมีการดำเนินงานที่สำคัญ คือ การพัฒนาโครงสร้างพื้นฐานที่จำเป็น ได้แก่ ด่านศุลกากร ด่านสินค้าเกษตรชายแดน นิคมอุตสาหกรรม ขยายระบบประปาและการวางผังเมือง พัฒนาทักษะฝีมือแรงงาน บริการข้อมูลแก่นักลงทุนประชาสัมพันธ์เพื่อสร้างความเข้าใจแก่ประชาชนในพื้นที่ จัดกิจกรรมการค้าชายแดน บริการออกใบอนุญาตทำงานในศูนย์บริการแบบเบ็ดเสร็จด้านแรงงานต่างด้าว เพิ่มประสิทธิภาพการเฝ้าระวัง ป้องกันควบคุมโรคติดต่อ โรคอุบัติใหม่ พัฒนาด่านตรวจสัตว์ป่า เพิ่มประสิทธิภาพการตรวจสอบ ควบคุมและบริการนำเข้าไม้และของป่า ตลอดจนพัฒนาโครงสร้างพื้นฐานด้านคมนาคม โดยเตรียมความพร้อมศูนย์การขนส่งชายแดนจังหวัดนครพนม ศูนย์เปลี่ยนถ่ายรูปแบบการขนส่งสินค้าเชียงของ ก่อสร้างและปรับปรุงท่าอากาศยานแม่สอด ก่อสร้างและขยายช่องจราจรทางหลวง 12 สายทาง ระยะทางรวมไม่น้อยกว่า 250 กิโลเมตร และทางหลวงชนบท 14 สายทาง ระยะทางรวมไม่น้อยกว่า 140 กิโลเมตร

**8) การพัฒนาระเบียงเศรษฐกิจภาคตะวันออก**งบประมาณทั้งสิ้น 8,444.7 ล้านบาท  เพื่อพัฒนาพื้นที่ระเบียงเศรษฐกิจภาคตะวันออก ได้แก่ จังหวัดชลบุรี ระยอง และฉะเชิงเทราให้มีโครงสร้างพื้นฐานด้านเศรษฐกิจ สังคม สิ่งแวดล้อมที่มีศักยภาพและเพียงพอ เพื่อจูงใจให้ผู้ประกอบการมาลงทุน โดยมีการดำเนินงานที่สำคัญ คือ จัดตั้งนิคมอุตสาหกรรมเทคโนโลยีขั้นสูง และสำนักงานการพัฒนาระเบียงเศรษฐกิจพิเศษภาคตะวันออก ประชาสัมพันธ์และส่งเสริมการลงทุน คนไทยก็ต้องมาลงทุนด้วย อันนี้คนไทยไม่ค่อยลงทุนเพราะได้ลงทุนไปแล้วในช่วงที่ผ่านมา ที่เกินดีมานด์ไป ณ วันนี้ก็ต้องลงทุนแบบใหม่ สร้างนวัตกรรมใหม่ ๆ ขึ้นมาวิจัยและพัฒนาขึ้นมา พัฒนาการคมนาคมและระบบโลจิสติกส์เชื่อมโยงโครงข่ายการขนส่งทางถนนไม่น้อยกว่า 270 กิโลเมตร ก่อสร้างรถไฟความเร็วสูงสายกรุงเทพฯ – ระยอง ปรับปรุงร่องน้ำและบริเวณพื้นที่จอดเรือท่าเรือจุกเสม็ด ก่อสร้างทางขับ (Taxiway) สนามบินอู่ตะเภาเพิ่มเติม ปรับปรุงและขยายการให้บริการประปาในพื้นที่อย่างทั่วถึงและได้มาตรฐาน การวางและจัดทำผังเมืองรวม พัฒนาโครงสร้างพื้นฐานโรงพยาบาล ก่อสร้างสถานีตำรวจภูธร และจัดหาครุภัณฑ์ระบบบริการเพื่อความมั่นคง จัดทำระบบการจัดการอนามัยสิ่งแวดล้อมและเฝ้าระวังโรคและภัยสุขภาพจากการประกอบอาชีพและสิ่งแวดล้อมในพื้นที่ ผมขอทำความเข้าใจ ด้วย ไม่ใช่เอาเขามาแล้วประเทศไทยจะเสียหาย แต่เอาเขามาแล้วควบคุมกำกับดูแลอยู่ที่ตรงนี้ ให้มีการเสรีในการแข่งขัน สร้างแรงจูงใจ อย่าไปล็อคสเปคอะไรทั้งสิ้น ข้อสำคัญประชาชนในพื้นที่ต้องได้รับการดูแล

**9) การพัฒนาด้านคมนาคมและระบบโลจิสติกส์**งบประมาณทั้งสิ้น 113,735.3 ล้านบาท เพื่อพัฒนาโครงสร้างพื้นฐาน ด้านถนน ราง น้ำ อากาศ เพื่อเชื่อมโยงภูมิภาคให้มีการพัฒนาไปพร้อมกับประเทศเพื่อนบ้าน พัฒนาการบริหารจัดการและบุคลากร ลดต้นทุนโลจิสติกส์ของประเทศ เพิ่มประสิทธิภาพโลจิสติกส์ด้านโครงสร้างพื้นฐาน โดยมีการดำเนินงานที่สำคัญ คือ จัดกรรมสิทธิ์ที่ดินและก่อสร้างทางหลวงพิเศษระหว่างเมือง (มอเตอร์เวย์) สายบางปะอิน –สระบุรี – นครราชสีมา สายบางใหญ่ - กาญจนบุรี รวม 2 สาย 300 กิโลเมตร ค่าเตรียมการ จัดกรรมสิทธิ์ที่ดิน การเยียวยา ก็มาดูกันว่ามีการเยียวยาอย่างไร น้อยเกินไปหรือไม่ ต้องไปดูถึงเรื่องระบบการเงินการคลังด้วยถ้าเอามาลงทุนแล้วได้หรือไม่อย่างไร ต้องศึกษากันต่อไป เพราะเราต้องประหยัดงบประมาณในการก่อสร้าง งบก่อสร้างก็มาจากราคาประเมิน ซึ่งไม่ตรงกับราคาตลาด ถ้าเพื่อกิจการรัฐก็ได้ แต่ถ้าไม่ใช่กิจการรัฐแล้วมีรายได้ เขาจะได้อะไร ซึ่งกำลังพิจารณาอยู่ มีเส้นทางอีกหลายเส้นทางสายนครปฐม – ชะอำ 110 กิโลเมตร ทางหลวงแผ่นดิน ทางหลวงเชื่อมโยงระหว่างประเทศ ทางหลวงชนบท และเตรียมความพร้อมทางพิเศษด้วยการดำเนินการจัดกรรมสิทธิ์ที่ดินทางพิเศษ 35 กิโลเมตร สายศรีรัช–วงแหวนรอบนอกกรุงเทพมหานคร  สายพระราม 3 – ดาวคะนอง – วงแหวนรอบนอกกรุงเทพมหานครด้านตะวันตก รวมระยะทางถนน 2,970 กิโลเมตร สะพาน 195 แห่ง ขยายท่าอากาศยานและท่าเรือสำคัญ ในการใช้กองทุนในการลงทุน ถึงแม้ต้นทุนสูงแต่รายได้จากการประกอบการจะกลับมา ไปดูดีๆ อย่าต่อต้านอย่างเดียว ไม่เช่นนั้นก็ไปไม่ได้ เป็นหนี้สาธารณะแล้วก็ไม่มีส่วนร่วมกัน มีวิธีการอยู่แล้วต่างประเทศเขาก็ใช้กัน เพื่อเป็นประตูขนส่งของอนุภูมิภาค CLMV (Transhipment CLMV port)  วางแผนพัฒนาท่าเรือบก เพื่ออำนวยความสะดวกในการค้า ก่อสร้างรถไฟทางคู่เชื่อมต่อระเบียงเศรษฐกิจจากตะวันออกสู่ตะวันตก และลงใต้สู่การเชื่อมโยงหนึ่งแถบหนึ่งเส้นทาง (One Belt, One Road) อย่าบอกว่าประเทศไทยเราไม่สนใจ เราต้องสนใจ ไม่ได้เอื้อประโยชน์ โครงการนี้เกิดขึ้นมาจากตะวันตกตะวันออก เราต้องร่วมมือกับเขา เพราะเราเป็นศูนย์กลางของภูมิภาค เราไม่ให้ความละเอียดตรงนี้ไม่ได้ และผมได้มีการติดต่อเชื่อมโยงกับรัฐบาลจีนตลอดเวลา รวมถึงสหรัฐอเมริกา EU และทุกประเทศซึ่งมาทำเนียบเกือบทุกอาทิตย์ แสดงให้เห็นว่าเขาเข้าใจเรามากขึ้น เราก็อย่าทะเลาะเบาะแว้งกันเอง วางแผนพัฒนาระบบขนส่งสาธารณะในเมืองหลัก เมืองรองของภูมิภาคไปพร้อมกับการพัฒนาในกรุงเทพมหานครและปริมณฑล เพิ่มประสิทธิภาพโครงสร้างพื้นฐานทางน้ำ พัฒนาโครงสร้างพื้นฐานทางอากาศเพื่อลดความแออัด ยกระดับขีดความสามารถและแก้ไขข้อบกพร่องด้านความปลอดภัยของท่าอากาศยาน

                             สำหรับการจัดการโลจิสติกส์ ดำเนินการพัฒนาระบบงานและบุคลากร ยกระดับการจัดการสถานประกอบการ อบรมความรู้ในภาคอุตสาหกรรม ส่งเสริมโลจิสติกส์การค้าระหว่างผู้ให้บริการโลจิสติกส์ไทยกับต่างประเทศ กำกับดูแล พัฒนามาตรฐานการคมนาคมขนส่งทางถนน ทางราง ทางอากาศให้มีมาตรฐานสูงขึ้นในระดับสากล พัฒนาระบบการเชื่อมโยงข้อมูลอิเล็กทรอนิกส์ (NSW) เชื่อมโยงแลกเปลี่ยนข้อมูลกระบวนการนำเข้าส่งออกและโลจิสติสก์แบบไร้กระดาษจากรัฐสู่ธุรกิจ ธุรกิจสู่ธุรกิจ และธุรกิจสู่ผู้บริโภค ให้สะดวกรวดเร็วขึ้น

**10) การพัฒนาเศรษฐกิจดิจิทัล**งบประมาณทั้งสิ้น 4,470.6 ล้านบาท วันนี้ปัญหาคือ Wifi ได้ไม่ครบทั่วประเทศ มีประมาณทั้งหมด 35,000 กว่าจุด ขาดอยู่ 20,000 กว่าจุด ที่จะต้องลงทุกพื้นที่ รัฐบาลก็วางแผนจะต้องทำให้ได้ใน 2 ปีนี้ ใช้งบประมาณของ คสช. ด้วย  งบประมาณของดิจิทัลด้วย ต้องแยกกันทำงานใช้งบประมาณมาบูรณาการร่วมกัน ไม่ใช่ต่างคนต่างทำ  เพื่อเพิ่มขีดความสามารถทางเศรษฐกิจและสร้างความเท่าเทียมทางสังคมด้วยเทคโนโลยีดิจิทัล โดยมีการดำเนินงานที่สำคัญ คือ การเพิ่มโอกาสให้ประชาชนเข้าถึงและใช้ประโยชน์จากเทคโนโลยีและบริการดิจิทัล โดยจัดให้มีการให้บริการอินเทอร์เน็ตสาธารณะสู่ชุมชน10,000 ชุมชน ต้องหาที่ที่มีคนดูแล ซึ่งชาวบ้านเขาเลือกเอาเอง ตามข้อกำหนดของกระทรวงดิจิทัล ปรับเปลี่ยนกระบวนการทำงานและการให้บริการภาครัฐสู่ระบบดิจิทัลอย่างมีประสิทธิภาพและมั่นคงปลอดภัย เพิ่มขีดความสามารถในการแข่งขันทางธุรกิจโดยใช้เทคโนโลยีและนวัตกรรมดิจิทัลเพื่อสร้างมูลค่าเพิ่มทางเศรษฐกิจของประเทศ พัฒนาศักยภาพการแข่งขันอุตสาหกรรมเทคโนโลยีสารสนเทศและการสื่อสาร พัฒนาธุรกรรมทางอิเล็กทรอนิกส์ ให้ความรู้และเพิ่มทักษะด้านเทคโนโลยีดิจิทัลแก่ประชาชนและผู้ทำงานทุกสาขาอาชีพ เพื่อขับเคลื่อนเศรษฐกิจด้วยเทคโนโลยีดิจิทัล รวมทั้งสร้างความเชื่อมั่นในการใช้เทคโนโลยีในการดำเนินธุรกิจทั้งในและต่างประเทศ

**11) การวิจัยและนวัตกรรม**งบประมาณทั้งสิ้น 17,188.7 ล้านบาท  เพื่อสนับสนุนและส่งเสริมผลงานวิจัยและนวัตกรรมไปสู่ผู้ใช้ประโยชน์ได้อย่างเป็นรูปธรรมมุ่งตอบสนองภาคการผลิตสาขายุทธศาสตร์ (Super Cluster)ต้องผลิตคนให้ตรง ผลิตงานให้ตรง ผลิตนิสิตนักศึกษาจบมามีงานทำ ทำให้ตรงความต้องการศักยภาพของประเทศ ใน 6 ยุทธศาสตร์การพัฒนาประเทศไปสู่จุดนั้น มั่นคง มั่งคั่ง ยั่งยืน ในการวิจัยและพัฒนา ช่วยกันใช้ช่วยกันซื้อให้สามารถแก้ไขปัญหาสำคัญเร่งด่วนของประเทศและเพิ่มศักยภาพในการแข่งขันของประเทศ โดยมีการดำเนินงานที่สำคัญคือ ส่งเสริมการวิจัยและนวัตกรรมที่มุ่งเน้นการสร้างมูลค่าเพิ่มของสินค้าและบริการ เพื่อตอบสนองอุตสาหกรรมเป้าหมายหลักของประเทศ ส่งเสริมการวิจัยและนวัตกรรมที่สามารถแก้ปัญหาสังคม ชุมชน ความมั่นคง สิ่งแวดล้อมและคุณภาพชีวิตประชาชนรวมทั้งสนับสนุนการวิจัยพื้นฐานเพื่อสร้างองค์ความรู้ทางด้านวิชาการเชิงลึก และการวิจัยประยุกต์เชิงลึกเพื่อนำไปแก้ไขปัญหาการดำเนินงานของหน่วยงานให้เป็นไปตามมาตรฐานทั้งในและต่างประเทศ ไม่น้อยกว่า 6,500 โครงการตลอดจนพัฒนาโครงสร้างพื้นฐานทางการวิจัย การพัฒนาระบบมาตรฐานคุณภาพงานวิจัย และระบบมาตรฐานอุตสาหกรรม รวมทั้งการผลิตและพัฒนาบุคลากรด้านการวิจัยที่สอดคล้องกับความต้องการของประเทศ และสนับสนุนนักเรียนทุนไม่น้อยกว่า 2,200 ทุน เรื่องการจัดการทุนการศึกษาต้องกลับไปใช้ ที่ภูมิลำเนาส่วนหนึ่ง สมเด็จพระเจ้าอยู่หัวก็ทรงเพิ่มทุนเหล่านี้ รับสั่งว่าการศึกษาเป็นสิ่งสำคัญที่สุด ต้องกระจายให้ทั่วถึง สร้างคนให้มีคุณภาพ ซึ่งเป็นไปตามนโยบายที่รัฐบาลขับเคลื่อนอยู่

**12) การสร้างรายได้จากการท่องเที่ยวและบริการ**งบประมาณทั้งสิ้น 8,712.2 ล้านบาท เพื่อพัฒนาและเพิ่มรายได้จากการท่องเที่ยวและบริการให้มีมูลค่าไม่น้อยกว่า 2.7 ล้านล้านบาท โดยมีการดำเนินงานที่สำคัญ คือ การตลาดเชิงรุก เพื่อส่งเสริมภาพลักษณ์แหล่งท่องเที่ยวที่สามารถสร้างประสบการณ์ที่มีคุณค่า พร้อมการสร้างความเชื่อมั่นให้กับนักท่องเที่ยว สนับสนุนให้มีการจัดประชุมและนิทรรศการภายในประเทศไทย ส่งเสริมไทยเที่ยวไทยที่สมดุลเชิงพื้นที่และเวลา ส่งเสริมการท่องเที่ยวเชื่อมโยงทั้งภายในประเทศและเชื่อมโยงกับประเทศเพื่อนบ้านพัฒนาแหล่งท่องเที่ยว ในเชิงกลุ่มให้สามารถสร้างมูลค่าเพิ่มโดยคำนึงถึงเอกลักษณ์ วิถีชีวิตของชุมชนเพื่อให้เกิดความยั่งยืน สนับสนุนการพัฒนาการท่องเที่ยวรายสาขาอย่างสร้างสรรค์ ส่งเสริมการท่องเที่ยวด้านอาหาร รวมทั้งยกระดับคุณภาพสินค้าและบริการด้านการท่องเที่ยวให้มีมาตรฐาน ตลอดจนพัฒนาปรับปรุงโครงสร้างพื้นฐาน สิ่งอำนวยความสะดวก และระบบความปลอดภัยในแหล่งท่องเที่ยว ดำเนินการก่อสร้างและปรับปรุงโครงข่ายทางหลวงชนบทเพื่อการท่องเที่ยว 241 กิโลเมตร พัฒนากลไกการบริหารจัดการด้านการท่องเที่ยวทั้งระบบในเชิงนโยบาย เป็นการสร้างรายได้ให้คนในพื้นที่ด้วย พัฒนาบุคลากรและผู้ประกอบการด้านการท่องเที่ยวในทุกระดับไม่น้อยกว่า 12,300 คน ต้องแก้ปัญหาทัวร์ผิดกฎหมายด้วย

 **13) การพัฒนาศักยภาพการผลิตภาคเกษตร**งบประมาณทั้งสิ้น 9,698.1 ล้านบาท  เพื่อให้การผลิตภาคเกษตรมีความเข้มแข็งและยั่งยืนตั้งแต่ต้นทาง ใช้เกษตรกรเป็นศูนย์กลางการพัฒนา โดยมีการดำเนินงานที่สำคัญ คือ การเพิ่มประสิทธิภาพการบริหารจัดการสินค้าเกษตรตลอดห่วงโซ่อุปทาน เพื่อผลักดันมูลค่าสินค้าเกษตรให้เพิ่มขึ้นไม่น้อยกว่าร้อยละ 3 รวมทั้งเพิ่มศักยภาพเกษตรกรและสถาบันเกษตรให้มีความเข้มแข็ง สามารถพึ่งพาตนเองได้ตามหลักปรัชญาของเศรษฐกิจพอเพียง ส่งเสริมให้มีการลดต้นทุนการผลิตและยกระดับมาตรฐานสินค้าเกษตรด้วยเทคโนโลยีและนวัตกรรม ตลอดจนส่งเสริมให้เกิดพื้นที่เกษตรกรรมยั่งยืน ที่มุ่งเน้นส่งเสริมการทำเกษตรแปลงใหญ่ไม่น้อยกว่า 3,600 แปลง เกษตรอินทรีย์ไม่น้อยกว่า 360,000 ไร่ การปรับเปลี่ยนพื้นที่การผลิตที่ไม่เหมาะสมตามแผนที่เกษตรเพื่อการบริหารจัดการเชิงรุก (Agri - Map) ไม่น้อยกว่า 300,000 ไร่ พัฒนาศูนย์เรียนรู้การเพิ่มประสิทธิภาพการผลิตสินค้าเกษตร 882 ศูนย์ วันนี้มีเครือข่าย 8,000 กว่าศูนย์ วันหน้าก็ 18,000 กว่าศูนย์ สร้างการเรียนรู้ สร้างการเข้าถึงประชาชน รวมไปถึงการสร้างศูนย์เทคโนโลยีชุมชน ให้มีการค้าขายออนไลน์ให้เรียนรู้การใช้คอมพิวเตอร์การใช้โทรศัพท์ ของกระทรวงดิจิทัลอีก 2500 ศูนย์ ต้องทำงานร่วมกันทั้งหมด เราต้องมีการปรับเปลี่ยนพื้นที่เกษตรให้เหมาะสมกับแผนที่ (Agri - Map) ตรงไหนควรปลูก ตรงไหนไม่ควรปลูก ตรงไหนน้ำท่วมไม่ท่วม ตรงไหนที่มีคุณภาพดี ทำพันธุ์ได้ไหม หรือไปทำอย่างอื่น หรือผลิตข้าวที่มีคุณภาพผลิตข้าวอินทรีย์ได้ไหม รัฐบาลมีการส่งเสริมและช่วยแก้ไขอยู่และยกระดับเกษตรกรให้เป็นเกษตรกรปราดเปรื่อง (Smart Farmers) ไม่น้อยกว่า 100,000 ราย และเกษตรทฤษฎีใหม่ไม่น้อยกว่า 210,000 ไร่ เพื่อให้เกษตรกรมีคุณภาพชีวิตที่ดี และมีรายได้เพิ่มขึ้นไม่น้อยกว่าร้อยละ 5

**14) การเพิ่มขีดความสามารถทางการแข่งขันด้านการค้าและการลงทุนระหว่างประเทศ**งบประมาณทั้งสิ้น  577.8  ล้านบาท เพื่อขยายความร่วมมือทางการค้าและการลงทุนระหว่างประเทศให้มีศักยภาพในการแข่งขันการส่งออกสินค้า ต้องร่วมมือและแข่งขันด้วย และบริการเป้าหมายมูลค่าการส่งออกสินค้าเป้าหมายมีอัตราการขยายตัวร้อยละ 1 โดยมีการดำเนินงานที่สำคัญ คือ สร้างความเป็นหุ้นส่วนการค้าและการลงทุนกับประเทศในอนุภูมิภาค ภูมิภาค และนานาประเทศ มีการเร่งดำเนินการอยู่ ปัญหาคือเราทำแต่เขาไม่ทำแล้วจะได้อย่างไร แต่มีหลายประเทศที่เข้าสู่กระบวนการ เช่น ปากีสถาน เป็นต้น ทุกประเทศก็เร่งพัฒนาเศรษฐกิจกันหมดนะครับเพราะกลัวเสียเปรียบ เพราะฉะนั้นเราต้องพัฒนาเป็นทั้งผู้ให้และผู้รับด้วย ให้ความสำคัญนะครับ มี12 ประเทศร่วมด้วย โดยมีญี่ปุ่นเป็นแกนนำ เราค้าขายกับประเทศเหล่านี้ทั้งสิ้น ต้องมาดูข้อได้เปรียบเสียเปรียบ และผลประโยชน์ต้องเกิดขึ้นเท่าเทียม ซึ่งหลักการมีอยู่แล้ว เสริมสร้างความรู้ความเข้าใจและใช้ประโยชน์จากความตกลงการค้าเสรี ผลักดันให้เกิดความร่วมมือทางการค้า การลงทุนในกรอบความร่วมมือทางเศรษฐกิจเอเชีย – แปซิฟิก  และความร่วมมือในอนุภูมิภาคลุ่มแม่น้ำโขงพัฒนาและส่งเสริมสินค้าและธุรกิจบริการที่มีศักยภาพสู่สากลไม่น้อยกว่า 1,500 รายพัฒนาส่งเสริมผู้ประกอบการสู่เศรษฐกิจยุคใหม่ไม่น้อยกว่า 30,000 ราย ส่งเสริมให้ประเทศไทยเป็นศูนย์กลางการค้าอัญมณีโลก และเป็นศูนย์กลางบริการสุขภาพระหว่างประเทศไม่น้อยกว่า 84 แห่ง รวมทั้งจัดทำฐานข้อมูลและสถิติการค้าและการลงทุน

**15) การพัฒนาศักยภาพคนตามช่วงวัย**งบประมาณทั้งสิ้น 8,474.8 ล้านบาท (แปดพันสี่ร้อยเจ็ดสิบสี่ จุดแปด ล้านบาท) เพื่อพัฒนาศักยภาพคนไทย สร้างความมั่นคงในชีวิต สร้างความอบอุ่นเข้มแข็ง มีคุณธรรมจริยธรรมของครอบครัวไทย โดยมีการดำเนินงานที่สำคัญ คือ กลุ่มเด็กแรกเกิดและปฐมวัย สนับสนุนเบี้ยเด็กแรกเกิดจนอายุ 3 ปี ในครอบครัวยากจนไม่น้อยกว่า 344,100 คน ส่งเสริมการเลี้ยงลูกด้วยนมแม่ เพื่อให้เด็กมีพัฒนาการที่เหมาะสมตามช่วงวัย กลุ่มเด็กนักเรียน สนับสนุนอาหารกลางวันไม่น้อยกว่า 573,400 คน และอาหารเสริม (นม) ไม่น้อยกว่า 1.1ล้านคน ป้องกันและแก้ไขปัญหาการตั้งครรภ์ในวัยรุ่น สนับสนุนชุมชนคุณธรรมขับเคลื่อนด้วยพลังบวร 3,000 แห่ง เพื่อเสริมสร้างภูมิคุ้มกันทางสังคม กลุ่มวัยรุ่นและนักศึกษา สร้างโอกาสทางการศึกษาแก่เด็กและเยาวชนด้อยโอกาสนอกระบบการศึกษา ส่งเสริมความเข้มแข็งของสภาเด็กและเยาวชน 8,780 แห่ง เพื่อเตรียมความพร้อมสู่การเป็นผู้ใหญ่ที่มีคุณภาพ กลุ่มวัยแรงงาน ส่งเสริมและพัฒนาทักษะอาชีพคนพิการ 3,200 คน และกลุ่มผู้สูงอายุ จัดสวัสดิการพื้นฐานให้แก่ผู้สูงอายุในภาวะยากลำบาก 15,000 คน รวมทั้งสนับสนุนค่าใช้จ่ายจัดงานศพผู้สูงอายุตามประเพณีไม่น้อยกว่า 12,600 คน นี่คือภาระที่เราต้องทำ ซึ่งในวันข้างหน้าจะมากขึ้นเรื่อย ๆ ต้องมาแยกแยะว่าจะให้ส่วนไหนมากน้อยเพียงใดซึ่งรัฐบาลจะต้องนำมาบริหารงบประมาณต่อไป

**16)การยกระดับคุณภาพการศึกษาและการเรียนรู้ตลอดชีวิต** งบประมาณทั้งสิ้น92,820.8 ล้านบาท(เก้าหมื่นสองพันแปดร้อยยี่สิบ จุดแปด ล้านบาท) เพื่อให้ผู้เรียนได้รับการศึกษาที่มีคุณภาพมาตรฐาน มีผลสัมฤทธิ์ทางการเรียนสูงขึ้น ให้ตรงกับความต้องการของประเทศ ทั้งครู ทั้งนักเรียน ผู้ปกครอง ก็ต้องร่วมมือกัน รัฐบาลต้องรู้อยู่แล้ว และรู้ว่าจะต้องทำอย่างไร ซึ่งหลักการรู้พอกันแต่วิธีการรู้แตกต่างกัน ต้องหาทางปรับทำร่วมกันให้ได้ โดยมีการดำเนินงานที่สำคัญ คือ พัฒนาหลักสูตรและกระบวนการเรียนการสอนที่ส่งเสริมให้ผู้เรียนทุกคนมีคุณลักษณะและทักษะการเรียนรู้ในศตวรรษที่ 21 ปรับปรุงระบบการเรียนการสอนที่บูรณาการความรู้ในด้านวิทยาศาสตร์ วิศวกรรม เทคโนโลยี และคณิตศาสตร์ ให้กับครูผู้สอน ไม่น้อยกว่า 34,000 คน ครูก็ต้องพัฒนาให้สอนเรื่อง 4.0 สอนจริงๆ ทำไม่ได้ ต้องพัฒนาเขาด้วย พัฒนาครูรุ่นใหม่ขึ้นมาให้ได้พัฒนาการเรียนรู้ด้านภาษาไทยของนักเรียนชั้นประถมศึกษาที่อ่านเขียนไม่คล่อง 235,000 คน ซึ่งจริง ๆแล้วมีมากกว่านี้สานพลังประชารัฐด้านการศึกษาขั้นพื้นฐานและการพัฒนาผู้นำ “โรงเรียนประชารัฐ” 7,000 โรงเรียน พัฒนาระบบการประเมินคุณภาพการศึกษาและคุณภาพผู้เรียน ครูจะต้องอยู่กับโรงเรียน การประเมินครูจะต้องอยู่ในโรงเรียนมากกว่า 70 %สนับสนุนการจัดกระบวนการเรียนรู้และกิจกรรมสร้างสรรค์โดยการลดเวลาเรียนเพิ่มเวลารู้ไม่น้อยกว่า 34,000 โรงเรียนในทุกสังกัด อันนี้ไม่ใช่ไปสอนเรื่องร้องรำทำเพลงอย่างเดียว ต้องมีการสอนหลาย ๆ เรื่อง สอนให้เป็นคนดี สอนเรื่องจริยธรรม ตัวอย่างจีน มีขงจื้อ ปราชญ์ของเขาสอนให้เป็นคนดี ของเราก็มีเช่นกันเช่น สุภาษิตต่าง ๆ ต้องเอามารวบรวมเป็นเล่มเอามาสอนจะได้ทำให้สังคมดีขึ้น ส่งเสริมการเรียนทวิศึกษาควบคู่สายสามัญศึกษาและสายอาชีพไม่น้อยกว่า 60,000 คน สนับสนุนแนวทางการผลิตครูเพื่อพัฒนาท้องถิ่นที่มีความรู้ทางวิชาการเชี่ยวชาญวิชาชีพ ไม่น้อยกว่า 37,200 คน ยกระดับมาตรฐานการเรียนรู้ภาษาอังกฤษเพื่อการสื่อสาร (Boost Camp) ให้กับครูแกนนำ ไม่น้อยกว่า 6,400 คน ส่งเสริมสถานศึกษาอาชีวศึกษาให้มีความเป็นเลิศเฉพาะทางที่สอดคล้องกับอุตสาหกรรมเป้าหมาย 17 แห่ง สนับสนุนการพัฒนาสื่อและเทคโนโลยีสารสนเทศเพื่อการพัฒนาการศึกษาทางไกลไม่น้อยกว่า 13,000 โรงเรียนการศึกษาทางไกลผ่านดาวเทียม ซึ่งสมเด็จพระเจ้าอยู่หัวทรงดูแลตรงนี้แล้วครับ  ซึ่งต้องมาปรับให้ทันสมัย เพื่อให้เข้าถึงประชาชนอย่างแท้จริง พัฒนาเครื่องมือทางการสอนให้มากขึ้น ให้สามารถสอนคนในเวลาได้ มีแค่โทรศัพท์มือถือก็สามารถสอนเพิ่มได้ และต้องมีครูอยู่กับนักเรียนเสมอ นั้นคือสิ่งที่ต้องสอนนักเรียนแบบนั้น ไม่ใช่แค่เปิดทีวีแต่ไม่มีครู ให้โรงเรียนบูรณาการฐานข้อมูลและสารสนเทศด้านการศึกษา ให้สามารถติดตามประชากรวัยเรียนที่ขาดโอกาสหรือไม่ได้รับการศึกษา และผู้เรียนที่มีแนวโน้มจะออกกลางคันให้ได้รับการศึกษาอย่างน้อยในระดับมัธยม- ศึกษาตอนต้น สร้างโอกาสในการเข้าถึงบริการทางการศึกษา ตั้งแต่ระดับปฐมวัยต่อเนื่องไปจนตลอดชีวิต สนับสนุนการศึกษาขั้นพื้นฐาน 15 ปี แก่ประชากรวัยเรียนไม่น้อยกว่า 11.2 ล้านคน ผู้เรียนด้อยโอกาส ผู้เรียนพิการ ได้รับโอกาสในการเข้าถึงการศึกษาขั้นพื้นฐาน การจัดการศึกษาวิชาชีพ การต่อยอดการพัฒนาต่าง ๆ นำผู้ที่ตกงานอยู่มาจัดอบรมหลักสูตรสั้น ๆ ซ่อมเครื่องยนต์ หรือหลักสูตรต่าง ๆ ก็ไปทำมาแล้ว ทั้งนี้ก็ขอให้เร่งรัดเรื่องนี้มากขึ้น กระทรวงศึกษาธิการร่วมมือกับภาคเอกชน ผลิตช่างฝีมือต่าง ๆ วันนี้ผมเลยให้ศูนย์ดำรงธรรมไปรวบรวมผู้ที่เกี่ยวข้องเหล่านี้ของจังหวัดต่าง ๆ ที่ไม่มีงานทำ รวบรวมไว้ ให้เขามาจ้างเวลามีคนติดต่อไป ให้เขาจ้างไปซ่อมบ้าน ซ่อมแอร์ ทำให้เกิดรายได้ด้วย  และการพัฒนาสมรรถภาพไม่น้อยกว่า 400,000 คน สนับสนุนการบริการจัดการสถานศึกษาทุกสังกัดที่ต้องการความช่วยเหลือและพัฒนาเป็นพิเศษอย่างเร่งด่วนไม่น้อยกว่า 3,000 แห่ง สนับสนุนแหล่งเรียนรู้ตลอดชีวิตที่ให้ทุกภาคส่วนของสังคมมีส่วนร่วมในการพัฒนาคุณภาพการศึกษา ต้องจัดรูปแบบใหม่ทั้งหมดนะครับหลายอย่างก็มีดีอยู่บ้าง ไม่ได้ทำไว้อย่างแท้จริง เช่น โรงเรียนดี หนึ่งตำบล และจับคู่ภาคธุรกิจกับโรงเรียนในพื้นที่ที่ได้รับการก่อตั้งเหล่านี้ต้องทำให้เกิดเป็นรูปธรรม ที่ผ่านมา 2 ปี ก็ทำมาพอสมควรโดยขับเคลื่อนการปฏิรูปและพัฒนาคุณภาพการศึกษาทุกช่วงวัยในระดับพื้นที่ผ่านระบบศึกษาธิการภาคและศึกษาธิการจังหวัด

 **17) การพัฒนาเศรษฐกิจฐานรากและชุมชนเข้มแข็ง**งบประมาณทั้งสิ้น 5,293.2 ล้านบาท เพื่อเสริมสร้างให้เศรษฐกิจชุมชนมีความเข้มแข็ง ประชาชนมีรายได้เพิ่มขึ้น โดยน้อมนำหลักปรัชญาของเศรษฐกิจพอเพียง ให้เขาเจริญเติบโตจากภายใน ให้เขาสร้างเอง ให้เขาคิดเอง เราไปส่งเสริมสนับสนุนให้เขาทั้งต้นทาง กลางทาง และปลายทาง เจริญเติบโตจากภายใน ให้เขาคิดเอง ทำเองมาใช้ในการพัฒนาชุมชนให้ยั่งยืน โดยมีการดำเนินงานที่สำคัญ คือ ต้องส่งเสริมการสร้างอาชีพไม่น้อยกว่า 520,000 ราย พัฒนากลุ่มอาชีพวิสาหกิจชุมชน ให้เกิดความเข้มแข็งในการบริหารจัดการสหกรณ์ด้วย วันนี้ส่งเสริมให้เป็นการพัฒนาเกษตรแปลงใหญ่ สร้างระบบสหกรณ์ และรัฐวิสาหกิจให้สามารถทำงานได้ทั้ง ต้นทาง กลางทาง และปลายทาง เป็นช่องทางเลือกโอกาสที่จะแข่งขันกับพ่อค้าคนกลางแล้วมีส่วนร่วมในห่วงโซ่ธุรกิจทางการด้านเกษตรขนาดใหญ่ อย่ามาพูดกันว่าเอื้อผลประโยชน์กันไปกันมา ไปดูข้อเท็จจริงว่าเป็นอย่างไร วันนี้เรามีกิจการการเกษตรหลายอย่าง ต้องไปดูว่าพันธสัญญาต่าง ๆ ที่ทำไว้แล้ว มีหลายบริษัท ซึ่งดูแล้วไม่เกิน 50,000 - 5,000 ราย มีตั้งเป็นกี่ล้านราย ก็ต้องไปดูตรงนั้น เพราะอยู่ที่ว่าทุนใครยาวใครสั้นก็ว่าไป รัฐบาลก็ต้องไปดูในกลุ่มทุนสั้น ๆ ว่าจะทำอย่างไรให้เขาเข้มแข็งมาแข็งขัน สร้างโอกาสให้ประชาชน องค์กรเกษตร สหกรณ์เพื่อจะได้แข็งขันกันได้เข้าถึงแหล่งเงินทุนดอกเบี้ยต่ำไม่น้อยกว่า 2.5 ล้านรายเมื่อวานก็ไปมอบเงินมาแล้ว ให้เขามีเงินทุนเกษตรกรมารับชื้อผลผลิตมาเพิ่มขึ้น ไม่เช่นนั้นเขาก็ไม่มีเงิน วันนี้ก็ล้มจีน ล้มไทย เละล้มไปหมด ล้มไทยแย่หน่อยไม่มีเงิน ล้มจีนหิ้วเงินเต็มกระเป๋าเลย ก็ไปกาเป็นสวนเป็นอะไรที่ผ่านมาก็ไม่ได้มาตรฐานตรงนี้ คือต้องไปดูทั้งหมด จะห้ามเขาได้หรือไม่ในเรื่องของการค้าเสรี แต่ไปรัดกุมคุณภาพ คุมมาตรฐาน เหมือนกับทัวร์ศูนย์เหรียญคนไทยล้มไทยบางที่ก็ไม่ค่อยมีคุณภาพเท่าไร เพราะไม่มีเงิน บางที่ก็ไม่ถูกกฎหมาย ทำให้ถูกก่อนถึงจะช่วยได้เรื่องการแก้ไขปัญหาหนี้สินให้แก่ประชาชนและเกษตรกรไม่น้อยกว่า 94,000 รายแก้หนี้เก่าไม่สร้างหนี้ใหม่ สร้างความเข้มแข็งไปด้วยกันแล้วก็จะต้องพัฒนารูปแบบผลิตภัณฑ์และบรรจุภัณฑ์ผลิตภัณฑ์ชุมชนให้มีมาตรฐาน (OTOP) เป็นที่ยอมรับไม่น้อยกว่า 7,300 ผลิตภัณฑ์ ให้มีรายได้มากขึ้นสร้างห่วงโซ่ให้มากขึ้นในห่วงโซ่ของ (OTOP) เชื่อมโยงกับอื่น ๆ สนับสนุนให้มีการนำวิทยาศาสตร์ เทคโนโลยี และนวัตกรรมไปพัฒนาผลิตภัณฑ์และคุณภาพให้มีมูลค่าเพิ่มขึ้น มีมาตรฐานเป็นที่ยอมรับพัฒนาประสิทธิภาพและทักษะในการประกอบธุรกิจของผู้ประกอบการชุมชนไม่น้อยกว่า 6,600 ราย อย่าให้ชาวบ้านเขานั่งเฉย ๆ บอกให้เขาทำ แล้วแค่นั้น เขาก็รอว่าเมื่อไรจะมาซื้อจึงต้องมีการรวมกลุ่มกันให้ได้ที่บอกว่าการร่วมเกษตรแปลงใหญ่ ทำ OTOP แปลงใหญ่ด้วย ทุกอย่างแปลงใหญ่ได้หมด และแปลงใหญ่ไม่จำเป็นต้องอยู่ในพื้นที่เดียวกัน เอากิจการมาตั้ง แล้วเอาสมาชิกจากหลายพื้นที่ชุมชนเข้ามาในพื้นที่ ก็จะกลายเป็นกลุ่มเกษตร และก็ส่งเสริมเป็นกลุ่ม ๆ ไป ทั้งต้นทาง กลางทาง และปลายทาง รวมทั้งส่งเสริมการขยายช่องทางการตลาด และการจัดทำตลาดประชารัฐเพื่อให้เกิดการขับเคลื่อนเศรษฐกิจภายในชุมชน

 **18) การพัฒนาระบบประกันสุขภาพ**งบประมาณจำนวน 207,099.9 ล้านบาท เพื่อให้ประชาชนทุกภาคส่วนมีหลักประกันสุขภาพที่ครอบคลุม อย่างมีคุณภาพลดปัญหาด้านเศรษฐกิจจากการจ่ายค่าบริการสุขภาพของประชาชน และลดความเหลื่อมล้ำของระบบประกันสุขภาพ โดยมีการดำเนินงานที่สำคัญ คือ ด้านการบริการสาธารณสุขสำหรับระบบประกันสุขภาพครอบคลุมประชากรทุกภาคส่วนเพื่อให้บริการประชากรในระบบหลักประกันสุขภาพแห่งชาติ 48.8 ล้านคนระบบประกันสังคม 12.5 ล้านคนแล้วจะเพิ่มได้อย่างไรวันนี้ให้ 3,000 บาท ถึง 3,100 บาท เฉลี่ยแล้วมีผลกระทบทั้งสิ้น เราต้องมีการแยกแยะหรือไม่ จะทำได้อย่างไร สิ่งของที่ให้ไปเดิมเลิกไม่ได้อยู่แล้ว แต่จะทำอย่างไรให้เพิ่มขึ้นตามความต้องการ ตามปัญหาที่เกิดขึ้นได้มาโดยการใช้ทุกมาตราการทั้งป้องกันการรักษาให้ไม่ป่วยเจ็บ ออกกำลังกาย และใช้สมุนไพร ดูแลสุขภาพ ค่ารักษาต้องให้ลดลง ค่าใช้จ่ายตรงนี้จะได้ไปเติมตรงนี้ในการที่จะไปรักษาโรคที่เป็นมาก ๆ แล้วก็ไปพัฒนาเรื่องยา เรื่องการมีหมอชุมชน 1 ชุด ต่อชาวบ้าน 3 หมื่น ปีนี้เรากำลังเดินหน้าไปอยู่ เราทำอย่างนี้จะครบภายใน 4 ปี ข้างหน้าในปี 2564 หมอชุมชน หมอเดินเท้าถึงบ้าน ไม่ต้องไปโรงพยาบาล ซึ่งก็ต้องค่อย ๆ เดินไป ปีนี้ ปีหน้า ต่อ ๆ ไป เดียวก็เสร็จเอง แต่ปัญหาคือเราต้องมีค่าใช้จ่ายมากขึ้นในส่วนนี้ และระบบสวัสดิการรักษาพยาบาลข้าราชการ ลูกจ้างแลพนักงานของรัฐ4.5 ล้านคน อันนี้ก็จำเป็น ที่บอกว่าข้าราชการดีกว่า แต่ข้าราชการไปทำงานอื่นไม่ได้ จึงต้องไปดูตรงนั้นด้วย ซึ่งเขาก็มีอาชีพอื่นนอกเวลาราชการ ก็เป็นเรื่องของเขา แต่เวลาทำงานเขาต้องทำงานเต็มที่ โดยระบบประกันสุขภาพแห่งชาติได้เพิ่มการให้บริการใหม่ ได้แก่ ค่าบริการคัดกรองมะเร็งลำไส้ใหญ่ ค่าบริการเจ็บป่วยฉุกเฉิน (EMCO) ค่าบริการวัคซีนป้องกันมะเร็งปากมดลูก (HPV)และปรับเพิ่มค่าใช้จ่ายรายหัวเป็น 3,197.32 บาทต่อคนต่อปี ซึ่งไม่พอถ้าไม่จัดระเบียบตรงนี้ เงินจะได้มากขึ้น ๆ ไปเรื่อย ๆ ทั้งบุคลากรทางการแพทย์ทั้งค่ายาอะไรต่าง ๆ และจะทำอย่างไรต่อไปในวันหน้า วันนี้ผมถามทางกระทรวงสาธารณสุข ก็มีหลายประเทศสนใจให้เกียรติประเทศไทย ประเทศไทยสามารถทำได้ดีที่สุดไปศึกษา ผมถามว่าประเทศไหนมาศึกษา ก็มีประเทศญี่ปุ่น ผมก็กลุ้มใจเหมือนกัน ทั้งที่ประเทศญี่ปุ่นก็มีเงินมหาศาล เขาต้องมาศึกษาประเทศไทยว่าทำได้อย่างไรแล้ววันนี้เขาก็จะรู้ว่าทำได้อย่างไร เราก็ต้องเตรียมให้ดี อย่าให้เสียชื่อ เราทำมาแล้ววันนี้ก็ต้องทำให้ดีขึ้นต่อไป สงสารประชาชนผู้มีรายได้น้อยคนรวยก็อย่างว่า สิทธิก็ต้องเท่าเทียม โดยให้บริการสุขภาพและการควบคุมป้องกันแก่ประชาชนกลุ่มต่างๆ รวมถึงผู้ติดเชื้อ เอช.ไอ.วี. โดยวันนี้เราดูแลอย่างดีที่สุด ได้รับความชมเชยจากในภูมิภาคนี้เป็นผู้นำแก้ไขปัญหาโรคเอดส์แล้วผู้ป่วยไตวายเรื้อรังไม่น้อยกว่า 52,900 คน และผู้ป่วยเอดส์ 296,900 คนบริการควบคุมป้องกันความรุนแรงของโรคเรื้อรังไม่น้อยกว่า 2.9 ล้านคน ดูแลผู้สูงอายุที่มีภาวะพึ่งพิง 193,200 คน บริการสาธารณสุขเพิ่มเติมสำหรับการบริการระดับปฐมภูมิที่มีแพทย์ประจำครอบครัวไม่น้อยกว่า 652,100 ครั้ง รวมทั้งสนับสนุนค่าใช้จ่ายเพื่อเพิ่มประสิทธิภาพหน่วยบริการ และค่าบริการทางการแพทย์แก่บุคคลที่มีปัญหาสถานะและสิทธิไม่น้อยกว่า 572,800 คน ผมถามไม่ให้เขาได้หรือไม่ ไม่ดูแลได้หรือไม่สิทธิมนุษยชนมีอยู่พันธสัญญาโลกก็มีอยู่ กฎหมายแรงงานโลกก็มีอยู่ กฎหมายระหว่างประเทศมีอยู่ การที่บอกว่าดูแลคนจน คนไทยแค่นี้ก็พอแล้ว แล้วก็มาทำงานบ้านเราไม่ต้องดูก็ได้ คิดอย่างนี้ไม่ได้ ไม่เช่นนั้นวันหน้าเขาก็ไม่ซื้อสินค้าท่าน ก็ต้องดูแลเขา นี้เฉพาะแค่เรื่องในปีนี้จริง ๆ แล้วมีเป็นแสน ปีนี้ใช้เงินเพื่อจะดูแลคนเหล่านี้ 572,800 คน โดยประมาณ นอกจากนี้ ได้เพิ่มการให้บริการแพทย์ฉุกเฉินที่มีคุณภาพมาตรฐานเพื่อลดและป้องกันการสูญเสียอวัยวะหรือเกิดความบกพร่องในการทำงานของอวัยวะสำคัญของผู้ป่วยฉุกเฉินเป็น 1.5 ล้านครั้ง ในด้านการบูรณาการระบบบริหารจัดการเพื่อเพิ่มประสิทธิภาพและลดความเหลื่อมล้ำของคุณภาพบริการ โดยพัฒนาระบบตรวจสอบและระบบฐานข้อมูลเพื่อให้สามารถเชื่อมโยง แลกเปลี่ยน และใช้ข้อมูลร่วมกันได้ อันนำไปสู่การปรับปรุงมาตรฐานการให้บริการอย่างเท่าเทียมกันทั้งโรงพยาบาลรัฐ และเอกชน ดูแลเขาด้วย เวลาเขามาแล้ว ปกติก็ราคาสูง อยู่นานเกินไป ต้องชี้แจงเขาให้ได้ เพราะผมได้รับการประสานจากหลายประเทศจากสถานฑูตโดยเฉพาะประเทศในกลุ่มตะวันออกกลาง เขาอยากส่งคนมาที่ประเทศไทย แต่บางที่อยู่นานเกินไปค่าใช้จ่ายมากขึ้นกว่าตามที่ตกลงกันไว้ ซึ่งตรงนี้ก็ต้องชี้แจงเขาให้ได้ ให้มีจริยธรรมให้ได้ โดยเฉพาะอย่างยิ่งโรงพยาบาลเอกชนที่เขาเชื่อมั่น ซึ่งมีเหตุผลด้วยกันทั้งคู่ เขาก็ต้องอุดหนุนดูแลทั้ง 100 เปอร์เซ็นต์ นั่นประเทศที่มีน้ำมัน ของเราไม่มีน้ำมันแต่เราก็ดูแลหมดเหมือนกัน

 **19) การสร้างความเสมอภาคเพื่อรองรับสังคมผู้สูงอายุ** งบประมาณทั้งสิ้น 1,218.8 ล้านบาท ให้ทั่วถึง เพื่อรองรับสังคมผู้สูงอายุ ตอนนี้เห็นมีบริษัทเปิดรับคนอายุ 60 ทำงาน เมื่อวานอ่านหนังสือพิมพ์เมื่อเช้าซึ่งจะอยู่หน้า 4 หน้า 5 ตอนท้าย ๆ เรื่องดี ๆ อยู่ตรงนั้น เรื่องเศรษฐกิจ เรื่องด้านต่าง ๆ อยู่ตรงกลาง เปิดหน้า 3 เกินไปหน่อย เจอการเมือง 3 หน้า กับเรื่องความรุนแรง เราต้องดูแลทุกคนให้เข้าถึงทุกอย่าง ตามที่ผมพูดไปทั้งหมดทุกอย่างนี้ โดยเฉพาะผู้สูงอายุเราต้องเตรียมความพร้อม เพราะเราจะเข้าสู่สังคมผู้สูงอายุในอีก 5 ปี ข้างหน้า เราถือเป็นอันดับ 2 ของอาเซียน คือเราดูแลดีก็อายุยืน ก็ดีที่สุดแล้ว แต่เราจะดูแลเขาได้อย่างไร เขาจะอยู่ได้อย่างไร ลูกเต้าเขาก็ต้องมีรายได้ให้เพียงพอ เพื่อดูแลพ่อแม่ให้ได้ ถ้าไม่ได้พ่อแม่ก็เป็นภาระเขา รัฐบาลก็ต้องเขาไปดูตรงนี้เพื่อให้ผู้สูงอายุมีความมั่นคงทางเศรษฐกิจและสังคม มีสุขภาวะที่ดี และมีสภาพแวดล้อมที่เอื้อต่อการดำรงชีวิตของคนทุกกลุ่มเพื่อรองรับสังคมผู้สูงอายุ โดยมีการดำเนินงานที่สำคัญ คือ พัฒนากลไกการสร้างความมั่นคงทางเศรษฐกิจและสังคมเพื่อเตรียมความพร้อมเข้าสู่สังคมผู้สูงอายุให้กับประชาชน 60,000 คน ส่งเสริมให้มีการออมไม่น้อยกว่า 700,000 คนสนับสนุนเรื่องนวัตกรรมและเทคโนโลยีทางการแพทย์เพื่อการดูแลผู้สูงอายุ ผู้สูงอายุสามารถเข้าถึงเทคโนโลยีนวัตกรรมการดูแลสุขภาพ 200,000 คน และสามารถเข้าถึงระบบการคุ้มครองทางสังคม 73,000 คนดำเนินงานศูนย์พัฒนาคุณภาพชีวิตและส่งเสริมอาชีพผู้สูงอายุเพิ่มขึ้น 400 แห่ง เพื่อเตรียมประชากรให้เป็นผู้สูงอายุที่มีคุณภาพ รวมทั้งปรับสภาพแวดล้อมให้เหมาะสมเพื่อรองรับสังคมผู้สูงอายุ ไม่น้อยกว่า 2,600แห่งค่อย ๆ เดินไปตามงบประมาณที่เรามีอยู่ สนับสนุนให้คนทุกกลุ่มวัยสามารถเข้าถึงสภาพแวดล้อมและสิ่งอำนวยความสะดวกได้ 20,000 คน

 **20) การจัดการปัญหาที่ดินทำกิน**งบประมาณทั้งสิ้น 267.7 ล้านบาท เพื่อให้ประชาชนและเกษตรกรผู้ยากไร้จริง ๆ ได้รับการจัดที่ดิน ที่อยู่อาศัยตามหลักเกณฑ์การจัดที่ดินให้ชุมชน และได้รับการส่งเสริมและพัฒนาอาชีพพัฒนาการตลาดในรูปแบบสหกรณ์ กลุ่มเกษตรกร หรือรูปแบบอื่นที่เหมาะสมตามแนวทางเศรษฐกิจพอเพียง ปีนี้จะเร่งรัดให้เร็วขึ้นทั่วประเทศตามระยะที่ 1 - 2 - 3 ไป รวมถึงการพัฒนาระบบสาธารณูปโภคเพื่อสนับสนุนการดำรงชีวิต โดยมีการดำเนินงานที่สำคัญ คือ จัดที่ดิน จัดผังเมืองยังไม่ทำตามแผนตามหลักการทั้งหมดว่าจะเกิดปัญหาในการบริหารจัดทำสาธารณูปโภคพื้นฐาน ประปา โทรศัพท์ ถนนหนทางต้องกระจายไป ยึดโยงกันทั้งหมด วันหน้าการจราจรก็ติดกันไปหมดเพราะเป็นเหมือนใยแมงมุม จึงจะต้องสร้างชุมชนใหม่ สร้างพื้นที่ใหม่ สร้างเส้นทางเฉพาะเหล่านี้หรือไม่ วางระบบการขนส่งมวลชนให้ดี ไม่เช่นนั้นจะไต่กันไปกันใหม่ วันนี้ไม่รู้สร้างกันกี่ชั้น ไม่รู้จะทำอย่างไรในพื้นที่ตอนใน ไปสร้างตอนนอกบางก็ดี การจัดที่ดินในพื้นที่ป่าไม้พื้นที่ป่าชายเลน พื้นที่ในเขตปฏิรูปที่ดิน พื้นที่นิคมสร้างตนเอง พื้นที่ราชพัสดุที่จะต้องดูกฎหมายเดิมด้วยว่าจะทำอย่างไร และต้องเปลี่ยนแปลงให้ได้ แล้วสร้างความไว้วางใจให้ได้ ไม่เอื้อประโยชน์ ซึ่งเหล่านี้เป็นสิ่งสำคัญและส่งเสริมพัฒนาอาชีพและการตลาดในรูปแบบชุมชน ทั้งด้านประมง ปศุสัตว์ การเพาะปลูกพืชรวมทั้งส่งเสริมด้านสหกรณ์การเกษตรให้สามารถพึ่งตนเองได้ ที่คำนึงถึงความยั่งยืนของระบบนิเวศ โดยมีเป้าหมายการจัดหาที่ดินไม่น้อยกว่า 207,000 ไร่เป็นพื้นที่ในบริเวณป่าเสื่อมโทรม จัดระเบียบให้ได้ และสามารถนำที่ดินมาจัดให้ผู้ยากไร้ตามหลักเกณฑ์ได้ไม่น้อยกว่า 239,100 ไร่ พวกคนรวยต้องถูกลงโทษทั้งหมด และคนที่ไม่ดีทั้งหมดไปหาวิธีการมา ดำเนินการไปตามหลักฐานตามกฎหมายประชาชนได้รับประโยชน์ไม่น้อยกว่า 37,300 ราย

 **21) การบริหารจัดการขยะและสิ่งแวดล้อม**งบประมาณทั้งสิ้น 779 ล้านบาท เพื่อบริหารจัดการขยะมูลฝอยจะแยกขยะอย่างไร ขยะแห้ง ขยะเปียก ขยะอาหาร ของเสียอันตราย มูลฝอยติดเชื้อ กากอุตสาหกรรมที่เป็นอันตราย และคุณภาพสิ่งแวดล้อมให้อยู่ในเกณฑ์มาตรฐานที่กำหนด ที่อันตรายนี้รวมถึง ฟูกที่นอน เก้าอี้ ม้านั่ง เพราะว่าปล่อยกันเละเทะไปหมด เจ้าหน้าที่ก็เก็บไม่ไหววันนี้ผมให้ กทม. จัดรถเพิ่มเติมในวันเสาร์ อาทิตย์ ไปประกาศโทรโข่งว่าให้เก็บเก้าอี้ เก็บที่นอน ฟูกที่นอน เอามาซ่อมเอาไปให้คนจนใช้หรือไม่ ไม่เช่นนั้นก็ทิ้งหน้าบ้าน ไม่มีคนเก็บ ไม่รู้จะค้นยังไง คนเก็บก็ไม่อยากเก็บเพราะไม่ใช่หน้าที่ เพราะอย่างนั้นก็ทิ้งในคลองดีกว่าไปเร็วดี ก็เกิดปัญหาไปหมด โดยเฉพาะระบบระบายน้ำ ก็ไปหาวิธีแก้ไข อย่าบอกว่าต้องตั้งงบประมาณมาก ๆ ที่จะทำตรงนั้น คิดได้หมดแล้วทำได้หรือไม่ วันนี้ทำตรงไหนได้ก็ทำไปก่อน ใช้งบประมาณไม่มากนัก เราต้องควบคุมให้ได้ ขยะของเสีย วันนี้เรื่องสำคัญก็คือขยะอันตรายจากกัมมันตภาพรังสี จะมากจะน้อยก็เป็นอันตราย วันนี้ไม่เป็น วันหน้าก็เป็น มากขึ้นก็เป็น คุณภาพไม่ได้ก็เป็น ทุกคนบอกไม่ต้องควบคุม บอกเลยปัญหามีมาก เพราะไม่ค่อยเคารพกติกา จะยากตรงไหนแค่ขึ้นบัญชียังไม่ยอมเลย ผมก็ไม่เข้าใจเหมือนกัน เอาแต่ชนะกันอยู่ได้ การดำเนินงานที่สำคัญ คือ ส่งเสริมการลดการเกิดขยะมูลฝอยที่ต้นทางและนำขยะกลับไปใช้ประโยชน์ใหม่ ไม่น้อยกว่า 5.3 ล้านตันต่อปีการรีไซเคิลการนำมาใช้ใหม่ ไปดูว่าจะสร้างโรงงานใหม่ได้อย่างไร เอกชนลงทุนได้หรือไม่ พื้นที่ผ่านการทำประชาพิจารณ์ได้หรือไม่ เหล่านี้พันกันไปทั้งหมด ไม่ใช่ง่าย ๆ พยายามทำอยู่ จึงอาจจะเกิดขึ้นได้บ้าง วันนี้ก็มีเรื่องขยะเกาะสมุยกองสะสมเป็นจำนวนหลายพันตัน ทำไมไม่เอาขยะตรงนี้มาสร้างพลังงาน ผมถามว่าทางพลังงานวันนี้ทำหรือไม่ แล้วขยะเก่า 3,000กว่าตันทำอย่างไร ก็บอกว่าไปทิ้งก่อน ที่เขายอมรับกันก็หาทางสร้างโรงงานขึ้นมาใหม่ วันนี้ขยะเป็น 100 ตัน ต้องคิดแบบนี้ ถ้าไม่คิดแบบนี้ทำอะไรไม่ได้ทั้งหมด เอาปัญหาที่ทำมารวมมาก ๆ ทำทีเดียว แล้วมาบอกรัฐบาลไม่ทำไม่ได้ การเพิ่มศักยภาพการจัดเก็บ การขนส่ง การกำจัดขยะมูลฝอยวันนี้ ของเสียอันตราย และกากอุตสาหกรรมที่เป็นอันตรายได้รับการจัดการอย่างถูกต้องไม่น้อยกว่า 12.6ล้านตันต่อปีพัฒนากฎ ระเบียบ มาตรการ และบังคับใช้กฎหมายอย่างเคร่งครัด ตลอดจนควบคุมมลพิษในพื้นที่เขตควบคุมมลพิษ กรุงเทพมหานคร และปริมณฑล และแก้ไขปัญหาการเกิดหมอกควันและไฟป่าในพื้นที่ป่าไม้และพื้นที่เกษตร 9 จังหวัดภาคเหนือให้ลดลง

 **22)การพัฒนาและเพิ่มประสิทธิภาพการใช้พลังงานที่เป็นมิตรกับสิ่งแวดล้อม** งบประมาณทั้งสิ้น 841.7 ล้านบาท วันนี้บอกไปแล้ว ทำเนียบรัฐบาล สถานที่ราชการ หรือแม้กระทั่งสภา วันนี้จากกระทรวงพลังงานทำเรื่องพลังงานทดแทน หลังคาอะไรต่าง ๆ เดียวเราก็จะประหยัดพลังงานที่นี้ เราต้องเป็นตัวอย่างที่ดี แล้วประชาชนก็มี 2 อย่าง ถ้าเขาผลิตเอง พลังงานหมุนเวียนผมไม่เคยมีปัญหา ถ้านำมาใช้ในพื้นที่ได้ แต่ถ้าต้องการจะทำแล้วขายเข้าสายส่ง ต้องไปดูว่าเกินปริมาณหรือไม่ มีความเสถียรหรือไม่ แล้วราคาที่ขายสูงกว่าราคาปัจจุบันหรือไม่ ดูให้ครบระบบ ถ้าพูดว่าทดแทน รัฐบาลคิดอยู่ มีข้อมูล มีรายละเอียด หลอกผมไม่ได้อยู่แล้ว หลายคนกลัวนายกรัฐมนตรีจะถูกหลอกตลอด การแก้ปัญหาการกำจัดหมอกควัน ไฟป่าในพื้นที่เกษตรให้ลดลง เพราะทำได้ผลมาแล้ว 2 ปี แล้วให้มีการใช้จ่ายเพื่อส่งเสริมการพัฒนาพลังงานตามแผนบูรณาการพลังงานระยะยาว 5 ด้าน ได้แก่แผนพัฒนากำลังผลิตไฟฟ้าของประเทศไทยแผนอนุรักษ์พลังงาน แผนพัฒนาพลังงานทดแทนและพลังงานทางเลือก แผนบริหารจัดการก๊าซธรรมชาติ และแผนบริหารจัดการน้ำมันเชื้อเพลิงจะผลิตเท่าไร จากวัสดุต้นทุนทำจากอะไร อย่างละเท่าไร แล้วจะผลิตในประเทศเพียงพอหรือไม่ เมื่อถึงเวลาปัญหาความมั่นคง จะเลี้ยงตัวเองได้หรือไม่ในระยะหนึ่ง ที่เหลือต้องช่วยทำแผนต่างประเทศแล้วจะซื้อไปถึงเมื่อไร เมื่อเขาไม่ส่งอีกจะทำอย่างไร แล้วต้นทุนผลิตพลังงานจะเพิ่มขึ้นหรือไม่ วันข้างหน้าจะใช้นำมัน และแก็สมากขึ้น จะทำอย่างไร โดยมีการดำเนินงานที่สำคัญ คือ ส่งเสริมให้มีการจัดหาและพัฒนาโครงสร้างพื้นฐานด้านพลังงานร่วมกับรัฐวิสาหกิจที่เกี่ยวข้องตอนนี้ทางรัฐวิสาหกิจ ปตท. ต้องไปหาแหล่งแก๊สเพิ่มขึ้น ถ้าเมื่อไรเขารบกันแล้วเขาไม่ขายจะทำอย่างไร ไปคิดตรงนี้ให้ผมด้วย ถ้าเราใช้อย่างอื่นทำได้หรือไม่ มีมาตรการควบคุมอย่างไร เทคโนโลยีได้หรือไม่ไปดูตรงนั้น ไม่มีอย่างใดอย่างหนึ่งถูกทั้งหมดและพัฒนาระบบสภาวะฉุกเฉินด้านพลังงานเพื่อสร้างความมั่นคงด้านพลังงานของประเทศให้สามารถสนับสนุนการลงทุนของประเทศและการใช้พลังงานของประชาชนได้อย่างมีประสิทธิภาพ กำกับการดำเนินการของผู้ประกอบกิจการให้มีความปลอดภัยปรับโครงสร้างราคาน้ำมันเชื้อเพลิงให้สะท้อนต้นทุนกองทุนพลังงานใช้ให้ถูกต้องและเหมาะสม ทำอะไรให้ชัดเจน ใช้ไปเท่าไร เกินมาต้องส่งคืนรัฐ ไม่ใช่เอาไปกองไว้แต่ละที่มากมาย รัฐบาลไม่มีรายได้ แล้ววันนี้รายได้ที่ลดลงเนื่องจากภาษีน้ำมันที่ลดลงด้วย นำเข้าน้ำมันและแก๊สเป็นจำนวนมาก ภาษีที่ได้มาดูแลประเทศที่ผ่านมาจากพลังงานมีมากและลดลง เมื่อราคาลดลง ภาษีเก็บได้ลดลง รายได้ประเทศก็ลดลง อย่างอื่น ภาษีเก็บได้มากขึ้นเว้นแต่เรื่องที่เกี่ยวกับพลังงานเท่านั้นในขณะนี้ เราต้องดูแลประชาชนให้เกิดความเป็นธรรม ไม่ว่าจะเป็นภาคประชาชน ภาคอุตสาหกรรม ซึ่งในภาคต่าง ๆ มีราคาที่แตกต่างกันอยู่แล้วในขณะนี้ คือหลายอย่างวันนี้เป็นการพูดเอาความรู้สึกมาพูดกัน เวลามีปัญหาในกระบวนการก่อสร้าง ในเรื่องของการไม่โปร่งใส เขาร้องเรียนกันไปกันมา วุ่นไปหมดทำอะไรไม่ได้สักอย่าง จะต้องไม่เกิดขึ้น เคลียร์กันให้ออก ทำให้ได้ ลงโทษผู้กระทำความผิดและส่งเสริมการแข่งขันในกิจการพลังงานเพื่อให้ประชาชนได้ใช้พลังงานที่มีคุณภาพปลอดภัยในราคาเป็นธรรม และส่งเสริมการผลิตและการใช้พลังงานทดแทนในทุกรูปแบบด้วยการกำหนดมาตรการสร้างแรงจูงใจสนับสนุนการลงทุนของภาคเอกชน การวิจัยและพัฒนาเทคโนโลยีผลิตพลังงานทดแทนมากมายนอกจากนี้ ยังส่งเสริมให้มีการอนุรักษ์พลังงานเพิ่มมากขึ้นทั้งในโรงงานอุตสาหกรรมและชุมชนทั่วประเทศ

 **23) การบริหารจัดการทรัพยากรน้ำ**งบประมาณทั้งสิ้น 64,462 ล้านบาท ที่ผ่านมาเราก็ทำมาทุกปี ๆ ทยอยทำไปเรื่อย ๆ ในวงเงินงบประมาณที่จำกัด เมื่อถามว่าจะแก้ปัญหาทั้งหมดได้หรือไม่ โลก 279 โลก ไม่ใช่ไปทำสัญญาไว้กี่ล้าน ๆ แล้วก็ทำที่เดียวเลยไม่สามารถทำได้ กว่าจะทำได้วันนี้ก็ไปทำประชาพิจารณ์เท่าไร ประชาชนมีส่วนร่วมเท่าไร เขายอมให้สร้างหรือไม่ ขุดทองที่ยังตอบไม่ได้เลยต้องกลับมาที่เดิมอีก ก็เป็นพื้นที่ ๆ ไป ไม่ใช่ขุดแล้วขุดอีก ตรงอื่นก็ขุดไม่ได้เหมือนเดิม แล้วต่อไม่ได้จะส่งน้ำได้อย่างไรระบบกระจายน้ำมีปัญหาหมด ส่วนที่เก็บกักน้ำเดิม บางที่ระบบส่งน้ำก็ตื้นเขินไม่ได้รื้อทำใหม่ เหมือนวันนี้ไปรื้อของเก่าตั้งกี่หมื่นแห่ง สองหมื่นแห่งชำรุดหมด ที่สร้างแล้วส่งให้องค์กรปกครองส่วนท้องถิ่นเขาไปดูแล เขาก็ดูแลไม่ไหวก็ทิ้งไป ของอะไรก็พังหมดสองหมื่นกว่าแห่ง ทำทั้งของใหม่ซ่อมทั้งของเก่า ไม่อย่างนั้นก็ติดขัดในเรื่องของการก่อสร้าง ผมจึงบอกให้ไปทยอยทำให้เล็กลง ตรงไหนทำด่านไม่ได้ก็ขุดคูธรรมดาไป แบคโฮคันเดียวขุดคูกระจายน้ำในพื้นที่เล็ก ๆ ไปได้ สำคัญการจัดทำต้องมีแหล่งน้ำ ถ้าไม่มีแหล่งน้ำทำไม่ได้ทั้งสิ้น ถ้าเราไม่มีที่กักเก็บน้ำในพื้นที่ภาคเหนือตอนล่างใต้เขื่อนทั้งหมดลงมา ไม่มีวันแก้ปัญหาเรื่องน้ำได้ เรื่องน้ำเหนือน้ำท่วมมากรุงเทพมหานครลงไปข้างล่างผ่าน 2,500 ล้านลูกบากศ์เมตรที่เขื่อนเจ้าพระยาไม่มีวันแก้ได้ เพราะน้ำสะสมจากภาคเหนือแล้วลงมาเหนือตอนบน เหนือตรงกลาง เหนือตอนล่างอยู่ข้างบนหมด ตอนแรกไม่มีเขื่อน ไม่มีอ่างเก็บน้ำขนาดใหญ่ ไม่มีระบบกระจายน้ำขุดคลอง ไม่ได้สักอย่าง ทำไม่ได้สักอย่าง ติดขัดเรื่องอุทยานฯ ติดขัดเรื่องทรัพยากรธรรมชาติและสิ่งแวดล้อม ลองไปพิจารณาดูว่าจะคุ้มค่าหรือไม่ ไม่ใช่ผมบอกว่าจะทำหรือไม่ทำ ช่วยกันคิดแบบนี้ถึงจะเกิดได้ เพื่อให้ประเทศมีการบริหารจัดการทรัพยากรน้ำอย่างเป็นระบบและยั่งยืน โดยมีการดำเนินงานที่สำคัญ คือ จัดหาน้ำสะอาดเพื่ออุปโภคบริโภคทุกหมู่บ้านและชุมชนเมืองพัฒนาแหล่งน้ำต้นทุนประปาชนบท 1,500 แห่งพัฒนาแหล่งน้ำบาดาลสนับสนุนน้ำดื่มโรงเรียนและชุมชน 657 แห่ง และขยายเขตระบบประปาเมือง ปรับปรุงคุณภาพน้ำประปาหมู่บ้านให้มีมาตรฐาน เพื่อประชาชนเข้าถึงระบบน้ำประปาเพิ่มขึ้นไม่น้อยกว่า 533,800 ครัวเรือน จัดหาแหล่งน้ำต้นทุนสำหรับภาคเกษตรและอุตสาหกรรม อนุรักษ์ ฟื้นฟู เพิ่มประสิทธิภาพแหล่งน้ำ 890 แห่ง ขยายพื้นที่ชลประทานไม่น้อยกว่า 306,800 ไร่ เราต้องไปปฏิบัติการทำฝนหลวง 230 ล้านไร่เชื่อมโยงระบบเครือข่ายน้ำ ลุ่มน้ำ และก่อสร้างระบบกระจายน้ำไม่น้อยกว่า 46,400 แห่ง เพื่อให้สามารถกระจายน้ำจากแหล่งน้ำต้นทุนไปยังพื้นที่เกษตรกรได้อย่างทั่วถึง พื้นที่ที่ได้รับประโยชน์เพิ่มขึ้นไม่น้อยกว่า 902,400 ไร่ ลดผลกระทบจากปัญหาน้ำท่วมและอุทกภัยในพื้นที่ชุมชน พื้นที่เศรษฐกิจสำคัญและพื้นที่เกษตร ขุดลอกลำน้ำเพื่อเพิ่มประสิทธิภาพการระบายน้ำ ก่อสร้างระบบป้องกันน้ำท่วมและอุทกภัย เพิ่มประสิทธิภาพระบบเตือนภัยด้านน้ำควบคุมคุณภาพน้ำในแหล่งน้ำทั่วประเทศให้อยู่ในระดับพอใช้ขึ้นไป และป้องกันระดับความเค็มไม่ให้เกินมาตรฐานของการเกษตร วันนี้มีกลุ่มเกษตรประมงด้วยทำอย่างไรจะไม่ให้ทำประมงน้ำเค็มในพื้นที่ตอนใน ขุดบ่อเลี้ยงกุ้งอะไรต่าง ๆ หาพื้นที่ให้ดีไม่อย่างนั้นก็บานไปเรื่อย พอราคาดีก็ทำไปทั่ว เอาน้ำทะเลเข้ามาข้างในน้ำข้างบนดันข้างนอก รักษาระบบนิเวศก็ไม่พอ ดินก็เค็ม ทั้งหมดคือการบริหารทั้งระบบทั้งสิ้น หรือนี้คือการบริหารจัดการน้ำทั้งหมด ทั้งต้นทาง กลางทาง และปลายทาง และอนุรักษ์ ฟื้นฟูพื้นที่ป่าต้นน้ำที่เสื่อมโทรม 60,000 ไร่ ตลอดจนเพิ่มประสิทธิภาพการบริหารจัดการลุ่มน้ำอย่างสมดุลทั้ง 25 ลุ่มน้ำซึ่งน่าจะมีน้ำเพียงพอเพราะทำกันมานานแล้ว

 **24) การป้องกัน ปราบปรามการทุจริตและประพฤติมิชอบ**งบประมาณทั้งสิ้น 882 ล้านบาท ให้ประชาชนมีส่วนร่วมด้วยในการแก้ปัญหาทุจริตเพื่อลดปัญหาการทุจริตในสังคมไทย อันจะทำให้ค่าดัชนีการรับรู้การทุจริตของประเทศไทยสูงกว่าร้อยละ 44ตามมาตรการก็ดีขึ้นมาตามลำดับ จะบอกว่า 100 เปอร์เซ็นต์หรือไม่ แต่จะมาบอกว่ารัฐบาลชุดนี้ยังมีทุจริตอยู่ทุจริตตรงไหนไปหามา แล้ววันนี้มีกี่คดีที่เข้ามา นี้คือสิ่งที่รัฐบาลทำ โดยมีการดำเนินงานที่สำคัญ คือ สร้างจิตสำนึกและค่านิยมให้ทุกภาคส่วนตระหนักรู้ในเรื่องความซื่อสัตย์สุจริตก็สร้างกันมาต่อไป กระทรวงศึกษาธิการ คนรุ่นใหม่ ตำรับตำรา ผมสั่งไปหมดแล้ว มีคุณธรรม จริยธรรม และใช้หลักธรรมาภิบาลในการบริหารองค์กร พัฒนากลไกการป้องกันและปราบปรามการทุจริตให้มีประสิทธิภาพปรับปรุงและบังคับใช้กฎหมายอย่างเข้มงวดและเป็นธรรม รวมทั้งเปิดโอกาสให้ประชาชนมีส่วนร่วมในการต่อต้านการทุจริต

 **25) การปฏิรูปกฎหมายและพัฒนากระบวนการยุติธรรม**งบประมาณทั้งสิ้น 837.7 ล้านบาทเพื่อให้ประชาชนมีความเชื่อมั่นในกระบวนการยุติธรรม โดยมีการดำเนินงานที่สำคัญ คือ พัฒนาช่องทางการให้บริการหลายอย่าง วันนี้ก็มีการตั้งศาลคดีทุจริตขึ้นมา ทุกอย่างต้องปฏิรูปหมด และการให้ความช่วยเหลือด้านกฎหมายและกระบวนการยุติธรรมแก่ประชาชน พัฒนา ปรับปรุง กฎหมาย และบังคับใช้กฎหมายที่ทันสมัยแก้กฎหมายให้สอดคล้องกับสถานการณ์ปัจจุบัน กฎหมายทางการค้า กฎหมายการร่วมลงทุน ไทร์เดิม ๆ มาตั้งแต่ปี 2540-2550 ไม่ทันเขาหรอกครับ ทุกประเทศเขาออกกฎหมายทุกวัน ที่เขาพูดกันในสภาก็คือเรื่องพวกนี้ ไม่ได้มาพูดเรื่องปรองดอง เถียงเรื่องอะไรแบบนี้ทุกวัน เรื่องเดิม ๆ ไปหน้าไม่ได้สักอย่าง ส่งเสริมกระบวนการยุติธรรมทางเลือกเพื่อให้ประชาชนได้เข้าถึงยุติธรรมในรูปแบบที่หลากหลาย เพื่อลดปริมาณคดีที่ขึ้นสู่ศาลให้ได้ วันนี้ต้องไปคิดดูสิว่าการปฏิรูตำรวจจะทำได้หรือไม่ตรงนี้ ทำให้คดียุติในพื้นที่ได้หรือไม่นั่นคือหลักการที่ว่าตำรวจในพื้นที่จะอยู่ตรงไหน ถ้าบอกว่าให้ตำรวจไปขึ้นกับผู้ว่าราชการ แล้วเพื่ออะไร สามารถช่วยตรงนี้ได้หรือไม่ เพื่อลดพื้นที่ได้หรือไม่ หรือศาลเขาจะทำอย่างไร ต้องไปคิดแบบนี้ ผมให้แนวทางไปแล้ว กำลังคิดอยู่ รองนายกรัฐมนตรีก็ดูอยู่การปฏิรูปในเชิงโครงสร้างขึ้นอยู่กับตำรวจเหมือนเดิม เพียงแต่ว่ามีตำรวจส่วนหนึ่งไปทำงานอยู่ใน กอ.รมน ได้หรือไม่ อยู่ กอ.รมน. ที่มีพลตำรวจทหารตรงนั้นเป็นเครื่องมือของผู้ว่าราชการจังหวัด เป็น ผอ. จังหวัด ไปคิดแบบนี้ ถ้าแยกกันหมด ไปมาคุมไม่ได้แล้วจะทำอย่างไร ระบบก็ปั้นป่วนไปหมด เราก็มีความพร้อมไปทุกระดับ กองทุนยุติธรรมวันนี้มีเงินต่อสู้คดีให้คนจนเขาสู้คดี คดีลุง คดีป้า คดีต่าง ๆ กองทุนยุติธรรมเขาก็ไปดูแลทั้งหมด ผมสั่งไปแล้วที่ผ่านมาก็ดูแลมาด้วยดี ไปต่อสู้คดี บางที่ก็ไม่รู้กฎหมาย ข้างนอกก็ใช้โอกาสสร้างตัวมากมายไปหมดนำทุกช่องออกทุกช่อง เมื่อก่อนไม่เห็นออกมาแบบนี้ พัฒนาระบบการป้องกันและปราบปรามอาชญากรรมโดยนำนวัตกรรมและเทคโนโลยีที่ทันสมัยและความรู้ทางนิติวิทยาศาสตร์มาประยุกต์ใช้ รวมทั้งช่วยเหลือให้ประชาชนสามารถเข้าถึงกระบวนการยุติธรรมได้อย่างสะดวก รวดเร็ว เสมอภาค และเป็นธรรม

 **26) การอำนวยความสะดวกทางธุรกิจ**งบประมาณทั้งสิ้น 290.2 ล้านบาทก็อย่างที่บอกพัฒนาทุกอย่าง เพื่อพัฒนาระบบการให้บริการงานภาครัฐ ในการอำนวยความสะดวกแก่ผู้รับบริการในภาคธุรกิจและภาคเอกชน โดยมีการดำเนินงานที่สำคัญ คือ การเพิ่มประสิทธิภาพการบริการของภาครัฐ ปรับปรุงกระบวนการทำงาน พัฒนาการบริการในการประกอบธุรกิจให้เข้าสู่ระบบดิจิทัล มีความสะดวก ทันสมัย เข้าถึงได้ง่าย ลดขั้นตอนและระยะเวลาลดเอกสาร ในการให้บริการ ตอบสนองต่อความต้องการของภาคธุรกิจและประชาชน สร้างความเชื่อมั่นในการตัดสินใจต่อการลงทุนของนักธุรกิจ โดยมีเป้าหมายให้ประเทศไทยได้รับการจัดอันดับความยาก - ง่าย ในการประกอบธุรกิจ (Ease of Doing Business: EoDB) ไม่ต่ำกว่าอันดับที่ 35 หรือ คะแนน ค่าเฉลี่ยเทียบกับประเทศที่ดีที่สุดในแต่ละด้านไม่น้อยกว่า 75 ในรายงานของธนาคารโลก 2019 รวมทั้งการอำนวยความสะดวกให้แก่ประชาชนในการออกหนังสือผ่านแดนด้วยระบบอิเล็กทรอนิกส์ การเลื่อนภาษี เรื่องการใช้ดุลยพินิจลดลงซึ่งก็ยากที่จะทำให้เกิดข้อเท็จจริงได้มากนัก เพราะสินค้าบางอย่างมีความแตกต่าง ก็ต้องไปพัฒนาตรงนั้นประกอบว่าควรจะเป็นอย่างไร ซึ่งสนับสนุนการขับเคลื่อนเศรษฐกิจและเพิ่มขีดความสามารถในการแข่งขันให้กับประเทศอย่างมีประสิทธิภาพ

 **2.5 กลุ่มงบประมาณรายจ่ายพื้นที่ (Area)**ทำบัญชีไปแล้วไปดูพื้นที่ พื้นที่ที่ตรงกับความต้องการของประชาชนรัฐบาลได้จัดสรรงบประมาณรายจ่าย ไว้เป็นจำนวน 373,444.1 ล้านบาท หรือคิดเป็นร้อยละ 12.9 ของวงเงินงบประมาณ เพื่อดำเนินงานบูรณาการในระดับพื้นที่ จำนวน 3 เรื่อง ดังนี้

 **1)การเสริมสร้างความเข้มแข็งและยั่งยืนให้กับเศรษฐกิจภายในประเทศ** งบประมาณทั้งสิ้น 84,412.1 ล้านบาทในระดับกลุ่มภาค ในระดับจังหวัด เราเคยมี กรอ. กรจ. วันนี้ผมให้มีคณะกรรมการภาคด้วย เพื่อจะได้ใช้จ่ายงบประมาณให้ตรงภาค ให้ตัวเองมีศักยภาพอะไรที่แตกต่างศักยภาพจากภาคอื่นเขา ในภาคก็มีกลุ่มจังหวัด มีกิจกรรมที่มีความแตกต่างกันให้แยกคิดอย่างไรถึงจะใช้งบประมาณลงไปได้ จะได้พัฒนาได้ทันกัน ไม่เช่นนั้นก็จะลงตามพื้นที่คะแนนเสียงของใครของมัน ใครเลือกได้บ่อย ๆ ตรงนั้นก็งบประมาณลงบ่อย ก็ทำอยู่ตรงนั้น วันนี้ทำตอนนี้ช่วยผมกระจายให้ด้วย จะได้เสริมสร้างความยั่งยืนให้กับเศรษฐกิจภายในประเทศ เพื่อขับเคลื่อนการพัฒนาและสร้างความเข้มแข็งให้กับเศรษฐกิจภายในประเทศระดับภาคอย่างยั่งยืนโดยใช้ศักยภาพที่โดดเด่นของแต่ละภาค อันจะส่งผลต่อการขยายตัวอย่างสมดุลทางเศรษฐกิจ และคุณภาพชีวิตประชาชนในทุกภาคอย่างยั่งยืน โดยมีการดำเนินงานที่สำคัญ คือ การวิเคราะห์หาอัตลักษณ์ที่โดดเด่นที่เป็นศักยภาพของพื้นที่ รวมถึงปัญหาเร่งด่วนและความต้องการของประชาชนในระดับพื้นที่อย่างเมื่อวานที่ไป กลุ่มจังหวัดสงขลามีหลายจังหวัดเขาก็มีศักยภาพทางการท่องเที่ยวในเรื่องอัญมณี และผลไม้ปีที่แล้วผลไม้ทำรายได้ 25,000 ล้านบาท ปีนี้ผมบอกขึ้น 30,000 ล้านบาท ก็ให้ไปดูในเรื่องการพัฒนา ปรับปรุงคุณภาพ มีการตรวจสอบมาตรฐาน กลุ่มจังหวัด และภาคเหล่านี้ และจัดทำโครงการในลักษณะที่เป็นการบูรณาการ 3 มิติ คือ มิติยุทธศาสตร์ มิติกระทรวงหน่วยงาน มิติพื้นที่ ให้มีการบูรณาการทุกภาคส่วน คน เงิน บูรณาการ งบประมาณทั้ง 3 แผน โดยเน้นการทำในรูปแบบประชารัฐ ให้ภาคเอกชน ภาคประชาสังคม มีส่วนร่วมประชารัฐเข้าใจที่ บริษัทประชารัฐของประเทศไม่มีกำไร ไม่มีใครได้กำไร แต่เป็นกำไรในการบริหารงาน และเพื่อเอามาให้แบ่งผู้ถือหุ้น บริษัทประชารัฐอีก 76 จังหวัดเขาเป็นผู้ถือหุ้น 76 หุ้นในบริษัทใหญ่ส่วนบริษัทห้างร้านใหญ่เขาบริจาคเงินคนละ 1 ล้านบาท มาให้บริหารงาน แต่ไม่ได้เอาไปเข้าวงจรของเขา ของเขามีอยู่แล้วเข้มแข็งอยู่แล้ว นี้ก็ต้องสร้างขึ้นไปตรงนี้ สหกรณ์เชื่อมโยงไปตรงนี้ให้เข้าใจตรงนี้ไม่เช่นนั้นเดินไม่ได้ และเป็นไปตามความต้องการของประชาชนให้ความรู้เขาด้วยโดยกำหนดรูปแบบห่วงโซ่คุณค่าที่สามารถเชื่อมโยงทุกภาคส่วนตั้งแต่ต้นทาง กลางทาง ปลายทาง ภายใต้ 5 แนวทาง ประกอบด้วย

(1) เพิ่มศักยภาพภาคอุตสาหกรรม การค้าและการลงทุน เน้นการเชื่อมโยงเส้นทางการค้า การลงทุนภายในของแต่ละภาคสู่ระดับภูมิภาคไปสู่ประเทศรอบบ้าน CLMV ตรงนี้ เขาไม่ค่อยรู้เรื่องระบบการค้าหรอก เรื่องบัญชีไม่ค่อยรู้ ชาวบ้าน เกษตรกร ก็ต้องไปสอนเขาโดยใช้ดิจิตอลเข้าไป

 (2) เพิ่มศักยภาพภาคการเกษตร พัฒนาแหล่งน้ำ ระบบกระจายน้ำในพื้นที่ ต้องหาแหล่งน้ำก่อนวันนี้ต้องการจะไปขุดแหล่งน้ำทั้งหมด การพัฒนาเรื่องแหล่งน้ำเหล่านี้ 3 ปีที่ผ่านมา ทำไปย้อนหลังไป 8 ปี ทำได้มากกว่า 6 ใน 8 ปี หรือ 3 ปีที่เราทำ แต่พอไหม เพราะไม่พอเลยสร้างไม่ได้บางพื้นที่เขาไม่ให้สร้าง บางพื้นที่เขตป่าที่จำเป็นต้องสร้างตามชั้นความสูงของที่ดินตามแผน Ange Map แต่ถ้าสร้างไม่ให้ได้หรือทำอย่างไร ก็ต้องไปคิดกันช่วยกัน เพื่อจะได้ช่วยกันสร้างระบบให้ได้พัฒนาศักยภาพและยกระดับมาตรฐานการผลิตสินค้าเกษตรไปสู่เกษตรอินทรีย์ เพิ่มมูลค่าโดยพัฒนาสินค้าเกษตรแปรรูป

 (3) เพิ่มศักยภาพภาคการท่องเที่ยวและบริการ พัฒนาเมืองน่าอยู่ พัฒนาและเชื่อมโยงแหล่งท่องเที่ยวเพื่อสร้างรายได้ระดับภาค ชุมชน ให้ความสำคัญกับการท่องเที่ยวเชิงสุขภาพและกีฬา การท่องเที่ยวเชิงวัฒนธรรม การท่องเที่ยวทางธรรมชาติ

 (4) พัฒนาเมืองน่าอยู่สำหรับคนทุกกลุ่ม เพิ่มศูนย์รักษาโรคเฉพาะทางในภูมิภาค ฟื้นฟูและเพิ่มพื้นที่ป่า รวมทั้งแก้ไขปัญหาภัยธรรมชาติและขยะมูลฝอยตกค้าง ตลอดจนสนับสนุนช่วยเหลือประชาชนผู้มีรายได้น้อยและเกษตรกรให้มีคุณภาพชีวิตที่ดี

 (5) โครงการพัฒนาพิเศษขนาดใหญ่ เพิ่มพื้นที่ชลประทาน พัฒนาเมืองสมุนไพร พัฒนาและยกระดับแหล่งท่องเที่ยวเมืองมรดกโลก พัฒนาระบบประปาเพื่อรองรับการขยายตัวของเมืองอุตสาหกรรม การแก้ปัญหาการกัดเซาะชายฝั่งทะเล และการปรับปรุงฟื้นฟูสถานที่กำจัดขยะมูลฝอยขนาดใหญ่

 **2) การส่งเสริมการกระจายอำนาจให้แก่องค์กรปกครองส่วนท้องถิ่น** งบประมาณทั้งสิ้น 263,400 ล้านบาทหรือ 29 เปอร์เซ็นต์เพื่อให้สอดคล้องกับพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม ต้องไปดูในเรื่องของความรับผิดชอบว่าประสิทธิภาพเป็นอย่างไร ซึ่งต้องการให้มีการกระจายอำนาจมากขึ้น และจะกระจายกันอย่างไร และมีเป้าหมายให้ประชาชนได้รับบริการสาธารณะจากองค์กรปกครองส่วนท้องถิ่นอย่างมีประสิทธิภาพ รวมทั้งการให้องค์กรปกครองส่วนท้องถิ่นนำเงินรายได้มาใช้สมทบงบประมาณรายจ่ายประจำปีเพื่อดำเนินโครงการลงทุนในท้องถิ่นมากขึ้นเมื่อวานไปจันทบุรี สถานที่ทำการใหญ่มโหฬาร เพราะรายได้เขาดีเขามีรายได้เก็บได้มากขึ้นจากผลไม้ เพราะรายได้ดีต่อหัวเขาอยู่ที่ 2 แสนกว่าต่อปี หารไปหารมาได้ 2 แสนกว่าบางพื้นที่เราได้ 5,000 - 6,000 ต่อหัว แล้วจะพัฒนาได้หรือไม่ ท้องถิ่นเขาเข็มแข็ง ผู้นำที่ดีมีประสิทธิภาพ สร้างความเชื่อมโยง ไม่การเมืองอย่างเดียว ไปได้หมด วันนี้ต้องไปแก้ไขที่ท้องถิ่นให้ได้นะครับ ช่วยกันแก้ไขท้องถิ่นของเราให้มีประสิทธิภาพ ผมไม่ได้ต้องการจะไปอะไรกับใครเลย ต้องการจะเอาเขามาร่วมมือทั้งสิ้น โดยมีการดำเนินงานที่สำคัญ คือ ด้านการศึกษา สนับสนุนการจัดการศึกษาให้แก่นักเรียนโรงเรียนสังกัดองค์กรปกครองส่วนท้องถิ่น ไม่น้อยกว่า 1 ล้านคน เด็กเล็กในศูนย์พัฒนาเด็กเล็ก ไม่น้อยกว่า 933,000 คน สนับสนุนอาหารเสริม (นม) อาหารกลางวันให้เด็กวัยเรียนไม่น้อยกว่า 5.8 ล้านคน ด้านโครงสร้างพื้นฐาน ก่อสร้างระบบระบายน้ำถนนสายหลักในพื้นที่กรุงเทพมหานคร 14 แห่ง ปรับปรุงถนนในกรุงเทพมหานคร 4 แห่ง ก่อสร้างและปรับปรุงถนน 2,200 สายทาง ระบบประปาหมู่บ้าน 2,200 แห่ง ด้านสังคม สนับสนุนเบี้ยยังชีพผู้สูงอายุ ไม่น้อยกว่า 8.3 ล้านคนถ้าถามว่าจะขึ้นเบี้ยผู้สูงอายุ 8.3 ล้านคน คนละ 2,000 - 3,000 บาท ต้องใช้เงินเท่าไรคูณตัวเลขมาให้ผมดูก็ต้องไปคิดดู เบี้ยยังชีพความพิการไม่น้อยกว่า 1.6 ล้านคน ด้านสิ่งแวดล้อม ส่งเสริมให้มีระบบการกำจัดขยะมูลฝอยและการบำบัดน้ำเสีย 52 แห่ง และด้านบริหารจัดการ ส่งเสริมให้องค์กรปกครองส่วนท้องถิ่นมีการบริหารจัดการที่โปร่งใสภายใต้หลักธรรมาภิบาล รวมถึงสร้างความตระหนักรู้ในการป้องกันและปราบปรามการทุจริต

 **3)การส่งเสริมการพัฒนาจังหวัดและกลุ่มจังหวัดแบบบูรณาการ**งบประมาณทั้งสิ้น25,631.9 ล้านบาทต้องการให้สอดคล้องกับอัตลักษณ์ของเขากระจายไปทั่วประเทศเพื่อสนับสนุนการดำเนินการแบบบูรณาการในลักษณะใช้พื้นที่เป็นหลักในการกระจายการพัฒนาไปสู่ภูมิภาคต่าง ๆ ของประเทศและลดความเหลื่อมล้ำของความเจริญเติบโตระหว่างพื้นที่ต่อพื้นที่ คนต่อคน ทรัพยากรต่อทรัพยากรที่มีความแตกต่างกัน ภาษีอะไรก็ต่างกัน รัฐบาลก็ต้องไปเติมตรงที่น้อยหน่อยที่ยังพัฒนาไม่ทันเขา เช่นภาคใต้ 3 จังหวัดก็จะลดความเหลื่อมล้ำและความขัดแย้งก็จะลดลง ไม่ใช้กำลังแต่ใช้กฎหมายอย่างเดียวก็ไปไม่ได้หรอก ก็แก้ไม่ได้ โดยให้แต่ละพื้นที่กำหนดยุทธศาสตร์ และทิศทางการพัฒนาที่ชัดเจน สอดคล้องกับยุทธศาสตร์และทิศทางการพัฒนาประเทศ โดยมีการดำเนินงานที่สำคัญ คือ การสนับสนุนให้จังหวัด กลุ่มจังหวัด ดำเนินโครงการภายใต้แผนพัฒนาจังหวัดและกลุ่มจังหวัด ที่มีการบูรณาการร่วมกันทุกภาคส่วน ประกอบด้วย ส่วนราชการ รัฐวิสาหกิจ องค์กรปกครองส่วนท้องถิ่น หน่วยงานของรัฐและภาคเอกชนมีการเชื่อมโยงยุทธศาสตร์การพัฒนาประเทศ โดยใช้ “ห่วงโซ่คุณค่า” แสดงให้เห็นความเชื่อมโยงของแผนงานโครงการ ตั้งแต่ ต้นทาง กลางทาง และปลายทาง ครอบคลุมทุกมิติด้านเศรษฐกิจ สังคม ความมั่นคง ทรัพยากรธรรมชาติและสิ่งแวดล้อม

 **2.6 กลุ่มงบประมาณรายจ่ายบริหารจัดการหนี้ภาครัฐ**รัฐบาลได้จัดสรรงบประมาณรายจ่าย ไว้เป็นจำนวน 260,818.9 ล้านบาทหรือคิดเป็นร้อยละ 9 ของวงเงินงบประมาณ เพื่อชำระคืนต้นเงินกู้ จำนวน 86,942.3 ล้านบาท ค่าดอกเบี้ยและค่าธรรมเนียม จำนวน 173,867.6 ล้านบาทหนี้สาธารณะยังอยู่ที่ในเกณฑ์ 42 เปอร์เซ็นต์ ไม่ปลอดภัยคือ 60 เปอร์เซ็นต์ เราควบคุมอยู่แล้ว เพราะฉะนั้นวันนี้ที่ผมกราบเรียนทุกท่าน รวบไปบ้างแต่ตรงตามความเข้าใจในเอกสารให้ดีด้วยนะครับ

**ท่านประธานที่เคารพ**

**และท่านสมาชิกผู้ทรงเกียรติ**

 สาระสำคัญของร่างพระราชบัญญัติงบประมาณรายจ่ายประจำปีงบประมาณ พ.ศ. 2561ตามที่ได้แถลงมานั้น เป็นส่วนสำคัญของแนวทางหลักในการใช้จ่ายงบประมาณแผ่นดิน สำหรับรายละเอียดปรากฏอยู่ในเอกสารงบประมาณที่ได้นำเสนอต่อท่านประธานและท่านสมาชิก ผู้ทรงเกียรติทุกท่านแล้ว จากที่ได้กล่าวมาจะเห็นได้ว่าการจัดสรรงบประมาณรายจ่ายประจำปีงบประมาณ พ.ศ. 2561ผมอยากให้ทุกได้คนเข้าใจถึงเจตนารมณ์ของรัฐบาล เป็นสิ่งยืนยันในความตั้งใจและความพยายามของรัฐบาลผมอยากให้การใช้จ่ายงบประมาณปีนี้ต่อไปในวันหน้า ถ้าเราตีกรอบไว้ มีแผนแม่บทได้ตรงตามยุทธศาสตร์ชาติได้ ก็ต้องทำไปตามนี้ ถ้าจะแก้ไขตามนี้ก็ต้องมีเหตุผล มีการประเมินผลตัวชี้วัดที่ดีกว่านี้ ถึงจะได้ไปพูดถึงยุทธศาสตร์ชาติ เรื่องกฎหมายตรง ไม่ใช่ไปบังคับให้เขาทำนี้ทำนู้นเพื่อที่จะสืบทอดอำนาจ คสช. กรุณาเข้าใจตรงนี้ด้วย พูดให้เขาเข้าใจให้ตรงกันทุกภาคส่วนในการวางแผนและจัดทำงบประมาณอย่างรอบคอบและโปร่งใส รวมทั้งให้ความสำคัญกับการบูรณาการในระดับพื้นที่ระหว่างส่วนราชการ จังหวัด กลุ่มจังหวัด และองค์กรปกครองส่วนท้องถิ่น โดยให้ความสำคัญกับความต้องการของประชาชนในพื้นที่ เพื่อให้สามารถแก้ไขปัญหาของประเทศและประชาชน ส่งเสริมการพัฒนาให้เกิดการกระจายความเจริญไปสู่ภูมิภาคอย่างต่อเนื่อง สอดคล้องกับแผนแม่บทระยะปานกลางและระยะยาว เพื่อให้การจัดสรรทรัพยากรของประเทศที่มีอยู่อย่างจำกัด เกิดประสิทธิภาพสูงสุด มีความคุ้มค่าและบรรลุเป้าหมายตามที่กำหนดไว้

 กระผมจึงหวังว่าท่านประธานและสมาชิกผู้ทรงเกียรติ จะให้การสนับสนุนและรับหลักการแห่งร่างพระราชบัญญัติฉบับนี้ เพื่อรัฐบาลนี้และรัฐบาลต่อ ๆ ไปจะได้ยึดถือในการปฏิบัติในการจัดแผนงบประมาณเป็นหลักในการใช้จ่ายงบประมาณแผ่นดินอย่างคุ้มค่าตลอดไป โปร่งใส และเกิดประโยชน์สูงสุดแก่ประเทศชาติและประชาชนสืบไป

 ขอขอบพระคุณครับ สวัสดีครับ

…………………………

กลุ่มประชาสัมพันธ์และเผยแพร่ สำนักโฆษก